Mi sarukaarahves muzaaharaa kurumaa evve'ulhun goasveetha?\nމި ސަރުކާރަށްވެސް މުޒާހަރާކުރުމާއި، އެއްވެއުޅުން ގޯސްވީތަ؟\nއެއްވެއުޅުމުގެ މިނިވަންކަމާއި ހިޔާލުފާޅުކުރުމުގެ މިނިވަންކަމަށް މި ސަރުކާރުންގެ ވެރިންވެސް ގޮވާލަމުން ދިޔަ\nބައެއް ހަލާތްތަކުގައި ފުލުހުންގެ ފަރާތުން ފެންނަނީ އެއްވެ އުޅުމަށް ފުރުސަތުނުދޭ މަންޒަރު\nކ. މާލެ 27 އޮކްޓޯބަރ 2019 | އާދީއްތަ 19:10 7,995\nރައީސް ޔާމީނުގެ ސަޕޯޓަރުންތަކެއް ކްރިމިނަލް ކޯޓު ސަރަހައްދުގައި މުޒާހަރާކުރަނީ - ޝުއައިބް މުހައްމަދު އިގްބާލް\nދިވެހިރާއްޖޭގެ ގާނޫނު އަސާސީގެ 32 ވަނަ މާއްދާގައި ބުނާ ގޮތުން ދައުލަތުގެ ހުއްދަ ކުރިން ހޯދުމަކާއި ނުލާ ސުލްހަވެރިކަމާއިއެކު އެއްވެއުޅުމުގެ މިނިވަންކަން ކޮންމެ ދިވެހި ރައްޔިތަކަށް ލިބިގެންވޭއެވެ. ގާނޫނު އަސާސީގައި އެހެން ބަޔާންކޮށްފައި އޮތަސް އަބްދުﷲ ޔާމިނަށް ވެރިކަން ލިބުމާއެކު އެ ހައްޤު އޮތީ އެއްކޮށް ހަނިކޮށްލާފަ އެވެ. ޤާނޫނަށް ބޮޑެތި އިސްލާހުތަކެއް ގެނެސް، އެއީ ބޮޑު އަދަބުލިބޭ ކުށަކަށްވެސް އަބްދުﷲ ޔާމީންގެ ވެރިކަމުގެ ތެރޭގައި ހަދާފައިވެއެވެ.\nއޭގެ ނަތީޖާއަކަށް ވެގެން ދިޔައީ، އޭރު އިދިކޮޅުގައި ތިބި ފަރާތަށް އެ އިސްލާހުގެ ޝިކާރައަކަށް ވެގެންދިޔުމެވެ. އިދިކޮޅުން ބާއްވަމުން ދިޔަ މުޒާހަރާތަކަށް ފުލުހުންވަދެ، އެ މުޒާހަރާތައް ރޫޅާލައި، ބިޑިއަޅުވައި ދަމާފައި ގެންގޮސް ކުޑަ ގޮޅިތަކަށްލީ މީހުންގެ އަދަދު މަދަދެއް ނޫނެވެ. މުޒާހަރާތައް ކަވަރކުރަން ނިކުން ނޫސްވެރިން ވެސް ފުލުހުންގެ ''ދުުއްތުރާ'' އިންތިހާހަށް ބޮޑުވިއެވެ. އެ އެއްވުންތަކުގެ ތެރޭގައި ހައްޔަރު ކުރެވުނު މީހުންގެ ތެރޭގައި މިއަދުގެ ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު ވެސް ހިމެނިވަޑައިގަންނަވައެވެ.\nމިވަގުތު އިދިކޮޅުގައި ތިއްބެވި ބޭފުޅުން، އެދުވަހުގައި އިހުތިޖާޖެއްކުރުމަކަށް އެއްވެސް ފުރުސަތެއް ނުދެ އެވެ. އިހުތިޖާޖެއްކުރާނަމަ އެކަމަށް މަލާމަތްކުރުން ނޫން އިތުރުކަމެއްވެސް ކޮށްފައެއް ނުވެ އެވެ. މުޒާހަރާކުރުމާއި، ހައްޖުގެ މަތިވެރި އަޅުކަމާއި ގުޅުވައި ވާހަކަދެއްކެވީވެސް އޭރުގެ ރައީސުލްޖުމްހޫރިއްޔާ އެވެ. މުޒާހަރާކުރާ މީހުންގެ އަޑުއަހަންނުޖެހެކަމަށް ވިދާޅުވެ، ބޮޑު ބަސް ވިދާޅުވީވެސް ހަމަ އެމަނިކުފާނު އެވެ.\nމި ސަރުކާރުގެ އިތުރުން ރައްޔިތުންގެ މަޖިލީހުގެ ގިނަ މެމްބަރުންނަކީ މުޒާހަރާތަކުގައި އަނިޔާތަކެއް ލިބިފައިވާ ފަރާތްތަކެވެ. އަނިޔާތަކެއް ލިބެމުން ދިޔައިރު ވެސް އެއްމެން ވެސް ގޮވަމުން ދިޔައީ އެއްވެ އުޅުމުގެ މިނިވަންކަންދޭން ޖެހޭ ކަމަށެވެ. ވަކި ސިޔާސީ ޕާޓީއެއް އިސްތިސްނާ ނުވާގޮތަށް ކޮންމެ ބަޔަކަށް އެ ހައްގު ލިބިގެންވާ ކަމަށް ގޮވަމުން ދިޔައެވެ.\nތެދެކެވެ. އެއީ ކޮންމެ ރައްޔިތަކަށް ލިބިގެންވާ ހައްގަކަށްވާއިރު ޔާމީން އެހެން ކަމެއްކުރީތީއޭ ކިޔާ އެކަން އެހެން އޮންނާކަށް ނުޖެހޭއެވެ. އެ ދުވަސް ފާއިތުވި ގޮސްފިއެވެ. ރައްޔިތުންގެ ވޯޓަކުން އެ އަނިޔާވެރިކަން ވަނީ ބަދަލުކޮށްލާފަ އެވެ. ރައްޔިތުން މިއަދު މި ބަދަލުތައް ގެނައިވެސް މިދެންނެވި ކަންކަން އިސްލާހުކުރުމަށެވެ. ހައްޤުތައް އެންމެ ފުޅާ ދާއިރާއެއްގައި ކަށަވަރުކޮށްދިނުމަށެވެ. ނަމަވެސް އޭގައި ފެންނަނީ ހިތާމަވެރި މަންޒަރެކެވެ.\nޔާމީންގެ ވެރިކަމުގައި އޭރުގެ ފުލުހުންގެ މުއައްސަސާއިން ބޭނުންކުރި ޤާނޫނުތަކާއި، އެބޭފުޅުން އަމިއްލައަށް ހެދި ގަވައިދުތަކުގެ ދަށުން މިއަދުވެސް އެއްވެ އުޅުމުގެ ހައްޤު މިނިވަންކަން ހުރަސްއެޅުމަށް މަސައްކަތްކުރާ މަންޒަރު އެވެ. އެއްވުންތަކަށް ހުއްދަ ނުދިނުމާ، އެއްވުންތައް ހުއްޓުވުމަށް މަސައްކަތްކުރާ މަންޒަރު މަދުންނަމަވެސް މިއަދު ވަނީ ފެންނަން ފަށާފަ އެވެ. ހަވާލާދެނީ ހަމަ އޭރުގައި ހަދާފައި ހުރި ގަވައިދުތަކަށެވެ.\nހޮނިހިރު ދުވަހު ނެރުނު ބަޔާނެއްގައި ބުނީ، އެއްވެއުޅުމުގެ މިނިވަންކަމުގެ ގާނޫނާއި އެ ގާނޫނަށް ގެނެވުނު އިސްލާހުގެ ދަށުން ލިބިދީފައިވާ އެއްވެ އުޅުމާއި ހިޔާލު ފާޅުކުރުމުގެ މިނިވަންކަމުގެ އިމުން ބޭރުން، އެއްވުން މަނާ ސަރަހައްދުތަކަށް އެއްވުމާއި، ނޫސްވެރިންގެ ބައްދަލުވުން ބޭއްވުމުގެ އިތުރުން އުޅަނދުފަހަރުގައި އަޑުގަދަކުރާ ވަސީލަތްތައް ބޭނުންކޮށްގެން އެއީ މަނާކަމެއް ކަމަށެވެ. އެއްވުމުގެ ކުރިން އެކަން އެ ހުއްދަ ނަގަން ޖެހޭ ކަމަށް ފުލުހުން ވަނީ ބުނެފައެެވެ.\nއަދި ކިޔެއްތަ އެއްވުންތަކުގައި ސިވިލް ސާވީސް މުވައްޒަފުން ބައިވެރިނުވުމަށް ރައްޔިތުންގެ މަޖިލީހުގެ ރައީސްވެސް ވަނީ އާދިއްތަ ދުވަހު އިލްތިމާސްކޮށްފަ އެވެ.\nއޭގެ އަނެއްކޮޅަށްވެެސް މީގެ ވިސްނާލުން މުހިންމު އެވެ. ތެދެކެވެ. ކޮންމެ ސަރަހައްދަކަށް، ހުއްދައެއް ނެތި އެއްވާނަމަ އެތަށް ރައްޔިތުންނަކަށް އެކަމުގެ ސަބަބުން އުދަނގުލާ ދުއްތުރާތައް ކުރިމަތިވާނެ އެވެ. އެތައެއް ބައެއްގެ މަސައްކަތްތަކަށް ހުރަސްތައް ކުރިމަތިވާނެ އެވެ. އަދި މާލެ ފަދަ ތަނެއްގައި އެއްވުމެއް ކުރިއަށްގެންދާނަމަ ފުލުހުންގެ ހުއްދަ ހޯދުމަކީ ވަރަށް މުހިންމުވެސްކަމެކެވެ. އަދި އެކަމުގައި ސަރުކާރުގެ ނިޔަވެސް ސާފުކަން އެނގެ އެވެ. އެހެނީ ކާނިވާ ސަރަހައްދުގައި ކިތަންމެ އެއްވުމެއް ބޭއްވިނަމަވެސް ސަރުކާރުން އެކަމަކަށް ހުރަހެއް ނާޅަ އެވެ. އެކަމުގައި ކުރިން އަމަލުކުރިގޮތަށް ފުލުހުން ފޮނުވައިގެން އަނިޔާކޮށެއްވެސް ނަހަދަ އެވެ.\nއެއްވެ އުޅުމުގެ މިނިވަންކަންވެސް ލިބެންޖެހެނީ އިމެއްގެ ތެރޭގަ އެވެ. އިމެއްނެތި އެ ހައްޤު ބޭނުންކުރުމުގެ ފުރުސަތު ލިބުމުން އެކަމުގެ ހިތިވެސް ވަނީ ތަޖުރިބާކޮށްފަ އެވެ. އަދި ހަމަ އެ ނުކުތާގައި ސަރުކާރުންވެސް އެކަމުގައި ކުރިން ވަކާލާތުކުރި ހަމަތައް ނަގަހައްޓަންޖެހެ އެވެ. އެހެންނޫންކަމުގައިވާނަމަ ސަރުކާރުގެ ބަހުގެ ބާރުތައް ކެނޑިގެންދާނެ އެވެ.


ޗެލްސީ ހުއްޓުވައި ލިވަޕޫލަށް މޮޅެއް – DhiDaily\nޗެލްސީ ހުއްޓުވައި ލިވަޕޫލަށް މޮޅެއް\nޕްރިމިއަރ ލީގުގައި ޗެލްސީ އަަދި ލިވަޕޫލު ކުޅުނު މެޗު، ޗެލްސީ ހުއްޓުވައި ލިވަޕޫލް މޮޅުވެއްޖެއެވެ.\nމި މެޗު ލިވަޕޫލުން ކާމިޔާބުކޮށްފައި ވަނީ 2-0 ގެ ނަތީޖާ އަކުންނެވެ.\nމެޗުގެ ފުރަތަމަ ހާފުގައި ހަމަހަމަ ކުޅުމެއް ދެޓީމުން ފެނިގެން ދިޔަ އިރު ލިވަޕޫލަށް ލަނޑު ޖަހާނެ ރަނގަޅު ފުރުސަތުތަކެއް ވަނީ ލިބިފައެވެ. މި ގޮތުން އެ ޓީމުގެ ކުރިއަށް ކުޅޭ ހުރިހާ ކުޅުންތެރިންހެން ލަނޑު ޖަހާނެ ރަނގަޅު ފުރުސަތުތަކެއް ލިބި ވަނީ ބޭކާރުވެފައެވެ.\nމެޗުގެ ފުރަތަމަ ހާފު ނިމުމުގެ ކުރިން، ޗެލްސީގެ ފަހަތަށް ކުޅޭ ކްރިސްޓެންސަންއަށް ވަނީ ލިވަޕޫލުގެ މާނޭއަށް ގޯލު ޖެހުމަށް ހުސްކޮށް ލިބުނު ފުރުސަތަކަށް ހުރަސް އެޅުމުގެ ސަބަބުން ރަތް ކާޑެއް ދައްކާފައެވެ. ރެފްރީ މި ކާޑު ދައްކާފައި ވަނީ ވީޑިޔޯ އެސިސްޓެންސް ރެފްރީ ގެ އެހީތެރިކަމަށްފަހުއެވެ.\nމެޗު ދެވަނަ ހާފު ފަށައިގެން ލިވަޕޫލް މޮޅަށް ކުޅެ އެ ޓީމުގެ ފުރަތަމަ ގޯލު ޖަހާފައި ވަނީ ފިރްމީނޯ ނަގައިދިން ބޯޅަ އަކުން މާނޭ އެވެ. ދެވަނަ ގޯލު، ޗެލްސީގެ ގޯލު ކީޕަރު ކެޕާ އަށް ހެދުނު ބޮޑު ގޯހެއްގެ ފައިދާނަގައި ކާމިޔާބުކޮށްފައިވަނީވެސް މާނޭ އެެވެ.\nމި މެޗަށްފަހު، ޕްރިމިއަރ ލީގުގެ ތާވަލުގައި3ވަނައަށް ލިވަޕޫލުވަނީ ޖެހިލާފައެވެ.


Kuri huvayaa eh gothah amalu kurumun vee terrorist akah: Areef\nކުރި ހުވަޔާ އެއްގޮތަށް އަމަލުކުރުމުންވީ ޓެރަރިސްޓަކަށް: އަރީފް\nއަމުރު ނެރުނު ގޮތް ބެލުމަކީ ފުލުހުން ކުރާކަމެއް ނޫން\nކޯޓް އަމުރަކަށް ތަބާނުވަން ޓީވީއަށް އަރައި ނުބުނެވޭނެ\nގާނޫނީ ސަރުކާރެއް ނެތްކަން މިހާރު ވަރަށް ސާފު\nފުލުހުންގެ ހުވަޔާ އެއްގޮތަށް ކޯޓު އަމުރެއް ތަންފީޒު ކުރަން އުޅުމުން މިއަދު ޓެރަރިސްޓަކަށް ހަދައި ހިފައި ހައްޔަރުކޮށްފައިވާ ކަމަށް ކުރީގެ ކޮމިޝަނާ އޮފް ޕޮލިސް އަހުމަދު އަރީފު މިއަދުގެ ޝަރީއަތުގެ އަޑުއެހުމުގައި ވިދާޅުވެއްޖެ އެވެ.\nމިއަދު ކުރިމިނަލް ކޯޓުގައި އޮތީ އަރީފްގެ މައްޗަށް ދައުލަތުން އުފުލާފައިވާ ޓެރަރިޒަމްގެ އަމަލެއް ހިންގަން އުޅުމުގެ ދައުވާގެ އިބްތިދާއީ އަޑުއެހުމެވެ. އެގޮތުން ދައުލަތުގެ ފަރާތުން އަރީފްގެ މައްޗަށް އުފުލާފައިވާ ދައުވާގައި ވަނީ، 2017 ވަނަ އަހަރުން ފެށިގެން އިތުރު ބަޔަކާއި ގުޅިގެން މަގާމުގެ ބޭނުން ނަހަމަ ގޮތުގައި ހިފައި އެކެއް ފެބްރުއަރީގައި ސުޕްރީމް ކޯޓުން ނެރުނު އަމުރަށް ތައްޔާރުވުމަށް ދުރާލައި ރާވައި، އަމިއްލަ މަސްލަހަތައްޓަކައި ގާނޫނު ތަންފީޒު ކުރުމުގެ އިދާރާތަކުގެ ހިންގުންތަކަށް ބަދަލުގެނެސް ފުލުހުންނާއި ކުރިމަތި ލުމަށް ފުލުހުން ނެރެ، އުސޫލުތަކާއި ގާނޫނުތަކާއި ހިލާފަށް މުއައްސަސާތަކުގެ ހިންގުން ބަދަލުކޮށް، ގައުމީ މަސްލަހަތާއި ރައްޔިތުންގެ ހަމަޖެހުން ނަގާލައި ގާނޫނީ ގޮތުން އުފެދިފައިވާ ސަރުކާރެއްް ވައްޓާލަން މަސައްކަތް ކުރުމުން ކަމަށެވެ.\nއަރީފްގެ މައްޗަށް ދައުލަތުން އުފުލާފައިވާ ދައުވާއަށް އިންކާރު ކުރައްވައި މިއަދުގެ ޝަރީއަތުގެ އަޑުއެހުމުގައި އަރީފް ވިދާޅުވީ، މި ދައުވާ އަކީ އެއްވެސް އަސްލެއްނެތް ދައުވާ އެއް ކަމަށާއި މިއީ ހާގީގަތާއި ހިލާފަށް އޭނާ ފްރޭމް ކުރުމަށް އުފައްދާފައިވާ މައްސަލައެއް ކަމަށެވެ. އަދި ވިދާޅުވީ، ފުލުހުންގެ ވަޒީފާ އަދާކުރާތާ 29 އަހަރުވެފައިވާ ކަމަށާއި ދުވަހަކުވެސް ގާނޫނާ ހިލާފަށް އެއްވެސް ކަމެއް ކޮށްފައި ނުވާނެ ކަމަށެވެ.\nއަރީފް ވިދާޅުވީ، މަތީ ކޯޓަކުންވެސް އަދި ދަށުކޯޓަކުން ވެސް މީގެ ކުރިން އަމުރެއް ނެރެފައިވާނަމަ އެ އަމުރެއް ތަންފީޒު ކޮށްފައިވާނެ ކަމަށާއި އެ އަމުރު ނެރެފައިވަނީ ކޮން ގޮތަކަށްތޯ ބަލާފައި ނުވާނެ ކަމަށެވެ.\n"އަޅުގަނޑު މަގާމާ ހަވާލުވެގެން ކޮށްފައިވާ ހުވަޔާ ހިލާފަށް ޓީވީއަށް އަރައި އެ އަމުރު [1 ފެބްރުއަރީގެ ސުޕްރީމް ކޯޓުގެ އަމުރު] ތަންފީޒު ނުކުރުމަށް ބުނުމުން އެކަން ކުރާނީ ކިހިނެތް، ކޮށްފައިވާ ހުވާޔާ ހިލާފަށް އެކަން ކުރައްވާނީ ކިހިނެތް، ކޯޓު އަމުރު ތަންފީޒު ކުރަން އުޅުމުުން އަޅުގަނޑު މިހުރީ ޓެރަރިސްޓަކަށް ހަދާފަ، ކޮން ގައުމަކުންތޯ އެކަން އެގޮތަށް ކުރައްވަނީ،" އަރީފް ވިދާޅުވި އެވެ.\nއަރީފް ވިދާޅުވީ، ދައުލަތުން ދައުވާ ކޮށްފައިވަނީ ހަގީގަތުގައި އަމުރު ތަންފީޒު ކުރަން އުޅުމުން ކަމަށާއި ހުވަޔާއި ހިލާފަށް އަމުރު ތަންފީޒު ނުކޮށް ނުހުރެވޭނެ ކަމަށެވެ. އަދި ވިދާޅުވީ، އޭނާ ޖަލަށްލާފައި ހުރުމަކީ މި ގައުމުގައި ގާނޫނީ އިމެއްނެތް ކަމާއި ގާނޫނީ ސަރުކާރެއް ނެތްކަން ދޭހަވާ ކަމެއް ކަމަށެވެ.\n"ކަންކަން މިހެން ކުރިމަތިވާއިރު އިންސާފުގެ ތެރެއިން ކަންކަން ކުރުމަށް ކޯޓަށް ގޮވާލަން،" އަރީފް ވިދާޅުވި އެވެ.\nމިއަދުގެ ޝަރީއަތުގައި ދިފާއީ ވަކީލުން ވަނީ ދައުލަތުން ކޮށްފައިވާ ދައުވާ ސާފު ނުވާ ކަމަށް ވިދާޅުވެ ނުކުތާތަކެއް ފާހަގަކޮށްފަ އެވެ. އެގޮތުން ދައުވާގައިވާ ގޮތުން އިތުރު ބަޔަކާ ގުޅިގެންކަމަށް ފާޙަގަ ކޮށްފައިވާ ކަމަށާއި އެއީ ކޮންބައެއް ކަމަށާއި 2017 ވަނަ އަހަރުގެ ކޮން ވަގުތަކުން ފެށިގެން ކަމެއް ސާފު ނުވާ ކަމަށެވެ. އަދި ގާނޫނު ތަންފީޒު ކުރާ އިދާރާ އަކީ ކޮން އިދާރާއެއް ކަމެއް ބަޔާން ކޮށްފައިނުވާ ކަމަށާއި މަގާމުގެ ބޭނުން ނަހަމަގޮތުގައި ހިފާފައިވަނީ ކޮން ގޮތަކަށް ކަމެއް ބުނެއެއް ނުދެވޭ ކަމަށް ވަކީލު އިބްރާހިމް ރިފްއަތު ވިދާޅުވި އެވެ.\nއެއަށް ޖަވާބު ދެއްވައި ދައުލަތުގެ ވަކީލާ ވިދާޅުވީ، އިތުރު ބަޔަކާއި ބައިވެރިވެގެން ކަމަށް ވިދާޅުވެފައިވަނީ މި މައްސަލާގައި ދައުވާ ކޮށްފައިވާ އަނެއް އަށް ފަރާތުގެ ވާހަކަ ކަމަށެވެ. އަދި އުސޫލުތަކާއި ހިލާފަށް ފުލުހުންގެ އޮޕަރޭޝަންތަކަށް ބަދަލު ގެނެސް ފުލުހުންނާއި ފުލުހުން ކުރިމަތި ލުމަށް ނެރެފައިވާ ކަމަށް ހެކީންގެ ހެކިބަހުން ސާބިިތުވާ ކަމަށާއި ގާނޫނީ ގޮތުން އުފެދިފައިވާ ސަރުކާރެއް ވައްޓާލުމަށްޓަކައި އެކި ގޮތްގޮތުން މަސައްކަތް ކޮށްފައިވާ ކަމަށްވެސް ވަކީލާ ވިދާޅުވި އެވެ.\nގާޒީ ހައިލަމް ވަނީ މި މައްސަލައާއި އެކެއް ފެބްރުއަރީގެ ސުޕްރީމް ކޯޓުގެ އަމުރާ ހުރީ ކޮން ގުޅުމެއްތޯ އާއި އެ އަމުރު ނެރުުމުގައި އަރީފް ސޮއިކޮށްފައިނުވާ ކަމަށް ބުނެ ސުވާލު އުފައްދާފަ އެވެ. އެއަށް ޖަވާބުދެއްވަމުން ދައުލަތުގެ ވަކީލާ ވިދާޅުވީ، ބަޔަކާއި ގުޅިގެން އަމުރު ނެރުމަށް އަރީފް މަސައްކަތް ކޮށްފައިވާ ކަމުގެ ހެއްކާއި ގަރީނާ ދައުލަތަށް ލިބިފައިވާ ކަމަށެވެ.\nގާޒީ ވަނީ 2017 ވަނަ އަހަރުން ފެށިގެން އަރީފް ކުރެއްވީ ކޮން ކަމެއްތޯ ދައުލަތުގެ ވަކީލާ ކުރިން އައްސަވާފަ އެވެ. ދައުލަތުގެ ވަކީލާ ވިދާޅުވީ، ބަޔަކާއި ގުޅިގެން ޓެރަރިޒަމްގެ އަމަލެއް ހިންގުމަށްޓަކައި ދުރާލާރާވާފައިވާ ކަމަށާއި ބަޔަކާ ގުޅިގެން އެކަން ކުރަން ފަށާފައިވަނީ މިދިޔަ އަހަރުން ފެށިގެން ކަމަށެވެ. އަދި ސުޕްރީމް ކޯޓުގެ އަމުރެއް ނެރެން އުޅޭކަން އަރީފް އަށް ކުރިން އެނގިވަޑައިގަންނަވާ ކަމަށާއި އެކަން ސާބިތު ކުރުމަށް ހެއްކާއި ގަރީނާ ލިބިފައިވާ ކަމަށްވެސް ދައުލަތުގެ ވަކީލާ ވިދާޅުވި އެވެ.\nމިއަދުގެ ޝަރީއަތުގައި ދައުލަތުން ވަނީ އަރީފާއި ދެކޮޅަށް 31 ހެއްކަކާއި ގަރީނާ ހުށަހަޅާފަ އެވެ. އޭގެ ތެރޭގައި އިންޓެލިޖެންސް ލިޔުމަކާއި ކަޅުފޮއްޓާއި ގުޅުން ހުރި ލިޔެކިޔުންތަކުގެ އިތުރުން ތިން ފުލުހެއްގެ ހެކިބަސްވެސް ހިމެނެ އެވެ.\nގާޒީ ވަނީ ދިފާއި ވަކީލުންނަށް ޝަރީއަތް ކުރިން ހުށަހަޅަންޖެހޭ ހުށަހެޅުންތައް ހުށަހެޅުމަށް ތިން ދުވަހުގެ މުއްދަތެއް ދީފަ އެވެ. މި މައްސަލައަކީި މަދަނީ ގޮތުން ކުރިއަށް ގެންދެވޭނެ މައްސަލައެއް ކަމަށް ނިންމައި ގާޒީ ވަނީ މިއަދުގެ ޝަރީއަތުގެ އަޑުއެހުން ނިންމަވާލައްވާފަ އެވެ.\nޓޫރިޒަމް މިނިސްޓްރީގައި އިންޓާންޝިޕް ފުރުސަތުތަކެއް\nމޫނު ބުރުގާ އެޅި ޓީޗަރުން ތަފާތު ނުކުރަން އެދިއްޖެ\nކޮވިޑް ޖެހުނު 98،000 މީހުން ފަސޭހަވެއްޖެ\nކޮވިޑް ނަންބަރު މައްޗަށް، 1594 މީހަކު ޕޮޒިޓިވް


SunOnline: #VAAHAKA - Haasil - Ep. 61\nހާސިލް - 61\nމަރިޔަމް ހިމްނާ (ހިމީ) 10 Jan 2021, 07:44\nއެ އަޑުގައިވި އަސަރުން އެކަނިވެސް އޭނާގެ ގައިން ހީބިހި ހިލުވައިލިއެވެ. މީހާ އެކީ ފިނިވިއެވެ. އެއީ، ޝިންޝިނާ ނޫން ދެވަނަ މީހެއް ނޫނެވެ. އެ އަޑުގައިވަނީ ބަދަލުހިފުމުގެ ރޫޙެވެ. އަރްޒަން ހާސްވިއެވެ. ނިތުން ހިތްލައިލި ދާތިކިތައް ފުހެލިނަމަވެސް، އޭރުވެސް އޭނާގެ ހިތުގެ ތެޅުން ހަމައަކަށް ނޭޅެއެވެ. ދެވަނަ ސިކުންތުގައި އޭނާއަށް ހިނގައިގަނެވުނީ ދޮރާ ދިމާލަށެވެ. ދޮރުގެ ތަޅުގައި ހިފަން އަތް ހިއްލައިލި ވަގުތު، އަރްޒަންގެ އަތުގައި މީހަކު ހިފައްޓައިފިއެވެ.\nއިސްއުފުލައިލި، އަރްޒަންގެ ލޮލުގައި ޒީޝާންގެ ސޫރަ އަޅައިގަން ނަމަވެސް، ވަގުތުން އެއީ ޒީޝާން ނޫންކަން އޭނާގެ ސިކުނޑި ބުނެދިނެވެ. ބިރުން ހުރެވެސް، އަރްޒަން އޭނާގެ އަތް ފޮޅުވައިލިއެވެ. ނަމަވެސް، އަތް ފޮޅުވައިލިހެން ހީނުވެ އަނެއްކާވެސް، ޝިންޝިނާ، އޭނާގެ އަތުން އަރްޒަންގެ އަތުގައި ހިފައްޓައިލިއެވެ. މަޑުމަޑުން އަރްޒަންއާ ކައިރިއަށް ޖެހިލިއެވެ. އަރްޒަން ހަރަކާތް ކުރަން މަސައްކަތް ކުރިނަމަވެސް، އޭނާގެ ހަށިގަނޑު ހުރީ ގަނޑުވެފައި ހުރި ފަދަ ގޮތަކަށެވެ. ހަރަކާތެއްނުކުރެވުނެވެ. ހަށިގަނޑަށް ކިތަންމެ ބާރެއްލި ނަމަވެސްއެވެ. ޝިންޝިނާ އަރްޒަންގެ މޫނާ ނުހަނު ގާތްވެލިއެވެ. އެއަށްފަހު، އޭނާ ސުވާލުކޮށްލިއެވެ.\n"ކީއްވެ އަހަރެން ދޫކޮށްލީ..." ޝިންޝިނާގެ ދެލޮލުން ކުޑަ ވަގުތުކޮޅަކަށް އެހެން ވިދުމެއް ފެނިލިހެން އަރްޒަންއަށް ހީވިއެވެ. އެ ދެލޮލުން ކަރުނައިގެ އަސަރު ފެނިލިހެން ވެސް އޭނާއަށް ހީވިއެވެ. އެ މޫނުމަތީގައި ހިނދުކޮޅަކަށް، ހިތާމަވެރިކަން ހުރިނަމަވެސް، ދެވަނަ ސިކުންތުގައި ޝިންޝިނާގެ މޫނުމަތީގައި ހުރި ކުލަވަރުއެކީ ބަދަލުވެގެން ދިޔައެވެ. އެ މޫނުމައްޗަށް ރުޅިވެރި އަސަރު ވެރިވަމުން ދިޔައެވެ. ޝިންޝިނާ އޭނާގެ ދެ ބުމަ ގޮށް ޖަހައިލިއެވެ.\n"އަހަރެން ލޯބިވޭ... ވަރަށް ލޯބިވޭ..."\nޝިންޝިނާ ހިފައްޓާފައިހުރީ އަރްޒަންގެ އަތުގެ ކުޑަ ހުޅާ ހިސާބުގައެވެ. އެ ހިސާބުން އާދަޔާ ޚިލާފް ހޫނެއް އަރަމުންދިޔައެވެ.\n"ތީ އަހަރެންގެ މީހެކޭ ބުނި ހަނދާނެއް ނުވޭތަ؟" ކަންފަތް ދޮށުގައި ޝިންޝިނާ ބުނެލިއެވެ. ޝިންޝިނާގެ ތުންފަތުގެ ބީހުން އަރްޒަންއަށް އިޙްސާސްކުރެވުނެވެ. އެއާއެކު އޭނާގެ ގައިން ހީބިހި ނެގިއެވެ.\nއަރްޒަން ސިހުނީ ދޮރުގައި ޓަކި ޖަހައިލި އަޑަށެވެ. އެ މީހަކު ދޮރުގެ ތަޅުގައިވެސް ހިފައިލިއެވެ. އެއާއެކު އަރްޒަންއަށް ހިންދިރުވައިލެވުނެވެ. އޭނާއަށް ބަލައިލެވުނީ ޝިންޝިނާއާ ދިމާލަށެވެ. އޭރުވެސް ޝިންޝިނާ ހުރީ އޭނާގެ މޫނަށް ބަލަހައްޓައިގެންނެވެ.\n"ޒޭން... ޒޭން" ދެން އިވުނީ އަޔާންގެ އަޑެވެ.\n"އަހަރެން އަދި އަންނާނަން... ހަނދާންކުރާތި! އަދިވެސް. ތީ މަގޭ މީހެއް.... މަގޭ ޙައްޤެއް..." ޝިންޝިނާ ގެއްލުނީވެސް އިންޒާރަކާ އެކުގައެވެ.\nހިނދުކޮޅަކަށް ހުއްޓުން އަރާފައި އަރްޒަންއަށް ހުރެވުނެވެ. ދޮރު އޭގެ ޒާތުގައި ހުޅުވުނީ ވެސް އެވަގުތެވެ. އަޔާން އެތެރެއަށް ވަނެވެ. އަރްޒަން ދޮރާ ދިމާލުގައި ހުރިއިރު، އޭނާ ހުރީ އޭރުވެސް ހުއްޓުން އަރާފަ އެވެ.\n"ކީއްތަ ތިކުރަނީ ދޮރު ތަޅުލައިގެން..." އަޔާން ސުވާލުކޮށްކޮށްލިއެވެ. އަރްޒަން އަށް ހަމަބިމަށް އާދެވުނީ އަޔާންގެ ސުވާލާ އެކުގައެވެ. އޭރު ދެންމެ ކަމެއް ވީހެން ވެސް އޭނާގެ މޫނުމަތިން ހިޔެއްނުވެއެވެ.\n"ކަމެއް ނުކުރަން." ވީކީއްކަން ހަނދާން ހުރިހެނެއް ހިޔެއްނުވެއެވެ. ނޫނީ އޭނާ އެވާހަކަ ބުނަން ބޭނުން ނުވަނީއެވެ.\n"ހުރިހާކަމެއްވެސް ނިމިއްޖެ ދޯ" އަރްޒަންގެ ފައިން ފެށިގެން ބޮލާ ހިސާބަށް ބަލައިލަމުން އަޔާން ސުވާލުކޮށްލިއެވެ.\n"އަންހެނަކަށް ވުރެ ދެރައެއް ނޫނެއްނު. މީނަވެސް މޮޅޭ ސްކޭންކޮށްލަން، ދެން ބުނެބަލަ. އެއްޗެއް މަދުތަ؟" އަރްޒަން ހީލި އެވެ.\nއަރްޒަން ހުރީ ކޯޓް ފަޓްލޫނުގައެވެ. ހުދުކުލައިގެ ގަމީހެއް ލަފާއިހުރިއިރު، މަތިން ލާފައިހުރީ ކަނޑު ނޫކުލައިގެ ކޯޓެކެވެ. އަޅާފައިވާ ޓައީވެސް ހުރީ ނޫ ކުލައެވެ. އޭގައި ހުދުކުލައިން ރޮނގުތަކެއް ހުއްޓެވެ. ކޯޓު ހުރިކުލައިން ފަޓްލޫނު ހުރިއިރު، ބޫޓު ހުރީ ގަދަ ޗޮކްލެޓް ކުލައިގައެވެ. އިސްތަށިގަނޑު ޒަމާނީ ގޮަތަކަށް ސްޓައިލް ކޮށްލާފައިވާއިރު، ހިތްގައިމުގޮތެއް އެ ސަޙްސިއްޔަތުގައި ހުއްޓެވެ. ފިރިހެންވަންތައެވެ. މިޒަމާނުގެ އަންހެން ކުދިން ބުނާގޮތުންނަމަ ސްމާރޓް އަދި ހޭންޑްސަމް ގޮތެއް ހުއްޓެވެ.\nއަޔާން ލާފައިހުރީ ޖިނާން އެކޭ އެއްގޮތަށް ކަޅުކުލައިގެ ގަމީހެކެވެ. ޓައީ ހުރީ ހުދު ކުލައިގައެވެ.\nއަޔާން އާއެކު އަރްޒަން ނުކުތްއިރު، ޒީޝާންވެސް އާރާއާއެކު ނިކުންނަނީއެވެ. ޒިޝާން ފެނި، އަރްޒަންގެ ފިޔަވަޅުތަކަށް ހިސާބެއްގެ މަޑުޖެހުމެއް އައެވެ.\nނޫކުލައިގެ ވެޑިން ޑްރެސްގައި ޒީޝާން ހުރިއިރު ކިތަންމެހާވެސް ފުރިހަމައެވެ. އެހެންޏާ ކުރާވަރަށް ވުރެ ބޮޑަށް މޭކަޕް ކޮށްފައި ހުރުމުން އޭނާގެ އެ ރީތިކަން ދެގުނަ ވެފައިވާހެން ހީވެއެވެ. ޒީޝާންގެ ލޮލުގެ މަތީގައި އަޅާފައިވާ އަނދުން ފަށަލައިގެ ސަބަބުންނާ، އެސްފިޔަތަކުގައި މަސްކަރާ އަޅާ، އެ އެސްފިޔަތަކުގެ ކުލަ އިހުނަށްވުރެ ގަދަކޮށްލާފައި ހުރުމުން އެ އަޅި ކުލައިގެ ދެލޯ ފެންނަނީ ހުވަފެނީ ގޮތަކަށެވެ. އިސްތަށިގަނޑު ރީތިގޮތަކަށް ހުޅިޖަހާލާފައިވާއިރު، ކަނާއަތް ފަރާތުން ލޮލާ ދިމާލަށް ކުޑަ އިސްތަށިކޮޅެއް ވައްޓާލާފައި އޮތުމުން ވެސް ތަފާތު ރީތިގޮތެއް ހުއްޓެވެ. ހުޅިގަނޑުގައި ނުލާއި ހުދުކުލައި ހިމެނޭ ގޮތަށް ހުރި ވިދާ ޒާތުގެ ފަށެއް އަޅާލާފައިވާއިރުވެސް ހިތްގައިމެވެ. އަރާފައިވާ ނޫކުލައިގެ ވިދާ އުސް ފައިވާނުގެ ސަބަބުން ޒީޝާންގެ އިސްކޮޅުވެސް އެހެންޏާ ހުންނަ ވަރަށް ވުރެ ދިގުކަމަށް ދައްކައެވެ. ލާފައިވާ ހެނދުމުގެ ފަސްބައި ކޮންމެވެސް ވަރަކަށް ބިންމަތީގައި ކޭއްތެއެވެ. ހެދުމުގައި ބަނޑާދިމާލުން ބަންދެއް އިންއިރު، ތިރިއަށް އޮތްބައި އޮތީ ރީތިކޮށް ރޫ ޖައްސައިލައިފައެވެ. އަތް ދިގު އެ ހެދުމުގެ އަތް ވަނީ ލޭސްފޮތިންނެވެ. ހެދުން ހަށިގަނޑަށް ރީތިކޮށް ހިފާލާފައި ހުރުމުގެ ސަބަބުން އެ ހަށިގަނޑުގެ ބައްޓަން ރީތިކޮށް އެނގެއެވެ. ހެދުމުގެ މޭ މައްޗާއި ލޭސް ފޮތިން ލާފައިވާ އަތުގައި ވެސް ވިދާ މިނާތަކެއް ލާފައި ހުރި ޑިޒައިން ލޭސް ލާފައި ހުރުމުން މާ ގޮތް ބޮޑު ނޫނަސް އެ ހެދުމަށް އިތުރު ފުރިހަމަ ކަމެއް ގެނެސްދެއެވެ. އަޅާފައިވަނީ ވެސް ހެދުމާ ގުޅޭ ނޫކުލައިގެ ހާރެކެވެ. އިނގިލީ ގައި އަނގޮޓި އޮތްއިރު، އަތް ފަޅުފިލުވައިލަދީފައިވަނީ އަތުގައި އޮތް ބްރޭސްލެޓުންނެވެ. ކަރުގައި އޮތް ހާރާއި އަތުގައި އޮތް ބްރޭސްލެޓްގައިވެސް ވަނީ ނޫކުލައިގެ ވިދާ އެސްތަކެއް ޖަހާފައެވެ.\nޒީޝާންގެ ތުންފަތް މަތީގައިވި ހިނިތުންވުން ފެނި އަރްޒަންގެ ހިތަށް ވެސް ދިރުން ގެނެސްދީފިއެވެ. އޭނާގެ ތުންފަތް މައްޗަށް ވެސް ބޭއިޚްތިޔާރުގައި ހިނިތުންވުމެއް ވެރިވި އެވެ.\nޒީޝާންއަށް ވެސް އަރްޒަން އަށް ބަލަހައްޓައިގެން ހުރެވުނީއެވެ. ދެމީހުންނަށް ވެސް ތިބެވުނީ އެކަކު އަނެކަކުގެ ލޮލުގެ ތެރެއަށް ގެއްލިފައެވެ. ސިހުން ގެނުވީ އާރާ އާއި އަޔާންއާ ދެމީހުން ކަރު ކެހިލުމުންނެވެ. ދެމީހުންނަށް ހަމަހޭވެރިކަން ވީ ދެނެވެ. އެ ހިނދުކޮޅު އިތުރަށް ދިގުދެމިގެން ދާން ދެ ހިތް ގޮވަމުން ދިޔަ ނަމަވެސް، އެ މީހުން އަވަސްވެގަތީ ކައިވެނިކުރަން ހަމަޖެހިފައިވާ ހޯލަށް ދިޔުމަށެވެ.\nއަރްޒަން ކައިރިއަށް ޖެހިލުމުން، ޒީޝާން އޭނާގެ އަތް އަރްޒަންގެ އަތުގައި އަޅުވައިލިއެވެ. ދެމީހުން ގޮސް އެމީހުންނަށް ހަމަޖެހިފައިވާ ތަނުގައި ހުއްޓިލިއެވެ. އެންމެ ފުރަތަމަ އޮތީ ކައިވެނި ކޮށްދިނުމެވެ. ގާޒީ އައުމާއެކު ކައިވެނި ކޮށްދޭން ފެށުނެވެ. ކައިވެނީގެ ޚުތުބާ ދެމުން ދިޔަވަގުތު ވެސް ފިނިވާވަރުން ޒީޝާންއަށް ދެފަހަރަކު އަތް މޮޑެވުނެވެ. އޭނާގެ ހިތްވަނީ އަވަސްވެ ފައެވެ. މިއީ ހަމަ ކޮންމެ އަންހެން ކުއްޖަކުވެސް ކުރާނެ އިޙްސާސްއެއް ހެއްޔެވެ؟ އަރްޒަން ޒީޝާންއަށް ކަޅިއެއް އެއްލިއެވެ. އޭނާއަށް ޒީޝާންގެ މޫނުމައްޗަށް އަރާފައިވާ ކުލަވަރުތައް ފެނި ހިނިތުންވެވުނެވެ. ހަމަޖެހިގެން އިން ކަމަށް ދެއްކިނަމަވެސް، ޚުދު އަރްޒަންވެސް ވަނީ ކޮންމެވެސް ވަރަކަށް ހާސްވެފައެވެ.\nއެހެން އިންއިރު މަންމަމެންގެ ހަނދާންވެ ޒީޝާންގެ ލޯ ފެންކަޅިވާގޮތްވިއެވެ. އޭނާ އެތަނަށް އައީވެސް ރޮއިފައެވެ. އެކަމާ ހުރެ މޭކަޕް ވެސް ދެވަނަ ފަހަރު ކުރަން ޖެހުނެވެ. މަންމައާ ބައްޕަ ނެތުމުގެ ފަޅުކަން އޭނާ އަށް ކިތަންމެ ވަރަކަށް ވެސް އިޙްސާސްކުރެވެއެވެ. އެ ދެމީހުން އޭނާގާތު އެވަގުތު ކޮޅު ހުންނަން އޭނާ އަބަދުވެސް ބޭނުންވިއެވެ. ކައިވެނީގެ ހެދުމުގައި ހުންނަ މަންޒަރު އެ ދެމީހުންނަށް ވެސް ފެންނަން ބޭނުންވިއެވެ. އެ ދެމީހުންގެ މޫނުމަތިން ހިންހަމަޖެހުން ބަލައިލާ ހިނިތުންވުން ދެކިލަން ޚުދު ޒީޝާންވެސް ނުހަނު ބޭނުން ވިއެވެ.\nނަމަވެސް ތަޤުދީރު އޭނާއަށް އެ ފުރުސަތު ނުދިނީ އެވެ. ކެތްތެރިވަމުން ޒީޝާން ލޮލުގެ ތެރެއަށް ޖަމާވެފައިވާ ކަރުނަތައް އަތުގެ ބޮޑުވާ އިނގިލިން ފުހެލަމުން މީހާ ހަމަޖެހެން މަސައްކަތް ކުރިއެވެ.\nއެންމެފަހުން އެ ދެމީހުންވެސް އެންމެ އިންތިޒާރު ކުރި ވަގުތު އައިސްފިއެވެ.\n"އަނބި ޤަބޫލުކޮށްފިންތަ؟" ގާޒީގެ ސުވާލާއެކު، ޒީޝާންގެ ހިތުގެ ތެޅުން އިންތިހާ ބާރުވިއިރު، ޚުދު އަރްޒަން ވެސް ފިނިވާގޮތް ވިއެވެ.\n"އަނބި ޤަބޫލުކޮށްފިން..." ޒީޝާންއަށް ބަލައިލަމުން އަރްޒަން ބުނެލިއެވެ. އޭރު ޒީޝާން ވެސް އިނީ އޭނާއަށް ބަލަހައްޓައިގެންނެވެ. ދެލޮލުގައި ކަރުނައިގެ އަސަރުވިނަމަވެސް، އެ ތުންފަތް މަތީގައި ލަދުރަކި ހިނިތުންވުމެއް ވެއެވެ.\nކައިވެންޏަށް ދައުވަތު ދިނީ ގާތް ރަހްމަތްތެރިންނާ ތިމާގެ މީހުންނަށެވެ. މާގިނަ މީހުން ގެންނަން ބޭނުންނުވީ ހަޤީގަތުގައި އަދިވެސް ކަންތައްތައް ހަމައަކަށް އެޅިއްޖެކަމަށް ގަބޫލުނުކުރެވޭތީއެވެ. މީހުން ދައްކާނެ ވާހަކައެއް އެނގެނީއެއް ނޫނެވެ. ދެން އަޅުވާނީ ކޮންފަދަ ބޮޑުއިލްޒާމެއް ކަމެއްވެސް ނޭނގެއެވެ. އަންވަރާއި އިރުޝާމްގެ އިތުރުން ރީހާންއާއި ރައުދާވެސް އެ ކައިވެންޏަށް އައެވެ. ކުންފުނީގެ އިތުރު މީހުންވެސް މެއެވެ. އެކުވެރިއަކާ އެކު ޒޭބާވެސް އައެވެ. އޭނާއަށް ދަޢުވަތު ނުދިނަސް ވެސް މެއެވެ. އޭނާ އައީ ޒީޝާންއަށް ހެޔޮ އެދިގެނެއް ނޫނެވެ. އޭނާގެ ބޭނުމަކަށް ވީ ދައްކާނޭ ވާހަކައެއް އެތަނުންވެސް ހޯދުމެވެ.\nހަފްލާ ފެށިގެން ކުރިއަށް ދާން ފެށުމާއެކު ތަނުގެ އެތެރެ ކޮންމެވެސް ވަރަކަށް ހަލަބޮލިވިއެވެ. މީހުންނާ ތަންކޮޅެއް ދުރުގައި، އިރުޝާމްއާ އަންވަރާ ދެމީހުން ވާހަކަ ދައްކަން ތިއްބެވެ.\n"ފައިނަލީ އާއްމު ދިރިއުޅުމަށް އެންމެންވެސް މަޑުމަޑުން ދަނީދޯ...ހުރިހާ ކަމެއްވެސް މަޑުމަޑުން ނޯމަލް ވަނީދޯ!" އަންވަރު ބުނެލިއެވެ. އޭނާއަށް ފުންނޭވާއެއް ދޫކޮށްލެވުނެވެ.\n"އާނ" އިރުޝާމް ބުނެލިއެވެ.\n"ކުންފުނިން އަރްޒަންގެ ސަސްޕެންޝަން ހިފައްޓާނީ ކިހާ ދުވަހަކަށް ކަމެއްވެސް ނޭނގެ! ތަހުޤީގުވެސް މަޑުޖެހިފައި އޮތްހެން އަހަންނަށް ހީވަނީ... " އަންވަރު ބުނެލިއެވެ.\n"އޭތް... ތިހެން ބުނީމަ މި ހަނދާންވީ... އެ ތަހުޤީގުގައި ބޮޑަކަށް ހުރި މީހާ މިރޭ އަހަންނަށް މި ހަފްލާއިން ފެނިއްޖެ!" އިރުޝާމް ކުއްލިއަކަށް ކަމެއް ހަނދާންވާ ފަދައަކުން ބުނެލިއެވެ.\n"ޔަޤީންތަ؟ އެކަމަކު އެމީހަކު ކީކުރަން މި ހަފްލާއަށް އަންނަންވީ؟" އަންވަރަށް ސުވާލުކޮށްލެވުނެވެ.\n"އޭނާ ހުރީވެސް އަޔާންއާ ޖިނާން ކައިރީގައި. އެ ދެމީހުން ކައިރީގައި މީގެކުރިން އަހަރެން ނުދަންނަ ޒުވާނަކު ވެސް ހުރި" އިރުޝާމް ބުނެލިއެވެ. އޭނާ ނުދަންނަ ޒުވާނާ އޭ ކިޔާފައި ނިސްބަތް ކުރީ އިރުފާންއަށެވެ.\n"ކޮބާތަ އެމީހުން ފެނޭތަ އެބަ؟" އަންވަރު ވަށައިގެން ހޯދައިލިއެވެ.\n"އެދަނީ" ފޯނެއްގައި ހުރެ ހޯލުން ބޭރަށް ނުކުންނަން ދިޔަ ރީހާން ދައްކައިލަމުން އިރުޝާމް ބުނެލިއެވެ.\n"ހިނގާބަލަ!" އަންވަރު ރީހާންގެ ފަހަތުން ހިނގައިގަތުމުން އިރުޝާމް ވެސް ހިނގައިގަތެވެ.\nއަންވަރުމެން ހޯލް ތެރެއިން ބޭރަށް ނުކުތް އިރު ރީހާން ފޯނުން ދައްކަމުން ދިޔައީ ކޮންމެވެސް ކޭސްއަކާ ބެހޭ މައުލޫމާތެވެ. އަންވަރުމެން ރީހާންކައިރިއަށް ދިޔައީ ފޯނު ކޯލު ކުރުކޮށްލިފަހުންނެވެ.\n"އައްސަލާމް ޢަލައިކުމް. އަންވަރު، އެނގިލައްވާ ދެއްތޯ" އަންވަރުވެސް ހުރީ ތަހުޤީގުގެ ތެރެއިން ކޮންމެވެސް ވަރަކަށް ރީހާންއާ ބައްދަލުވެފައެވެ.\n"އާދެ!" ރީހާން ހިނިތުންވެލިއެވެ. އިރުޝާމްއަށް މީހަކު ގޮވައިލުމާއެކު އޭނާ ދުރަށް ޖެހިލި އެވެ. އެއާއެކު ރީހާންއާ އަންވަރާ ދެމީހުން އެކަނިވިއެވެ.\n"އަރްޒަންމެންނާ ބެހޭ ތަޙުޤީގު އަދިވެސް ނުނިމެނީތޯ؟" އަންވަރު ސުވާލުކޮށްލިއެވެ.\n"ހިނގަމުންދާ ތަޙުޤީގަކާ ބެހޭ އެއްވެސް މައުލޫމާތެއް ހިއްސާ ކުރުމަކީ މަނާކަމެއް" ރީހާން ބުނެލި އެވެ.\n"އެ ތަޙުޤީޤި ހިންގާ މީހާ މިތަނުން ފެނުމުން ކުޑަކޮށް ހައިރާންވީ... މީވެސް އަނެއްކާ ތަޙުޤީގުގެ ބައެއްތޯ" އަންވަރު ސުވާލުކޮށްލި އެވެ. އަންވަރާ ރީހާންއާ ދެމެދު ވާހަކަތައް ދެކެވުނެވެ.\n"އަރްޒަންގެ ބޮލުގައި އެޅިފައިވާ ތުހުމަތުތަކީ ބޮޑެތި ތުހުމަތުތަކެއްކަން އަޅުގަނޑަށްވެސް އެނގޭ... އެކަމަކު އަރްޒަން އެފަދަ ކަމެއް ނުކުރާނެކަމުގެ ޔަޤީންކަން އަޅުގަނޑަށް އޮވޭ... ކުންފުނިން އަރްޒަންގެ ވަޒީފާއާމެދު ގޮތެއް ނުނިންމިފައި އެތިބެނީވެސް އެހެންވެހެން އަޅުގަނޑަށް ހީވަނީ... މިހާރު އަރްޒަން ކަނޑައިލަން ވަރަށް ބޮޑަށް ޕްރެޝަރު އާދޭ އެތެރެއިން ވެސް. ތަޙުޤީގު އަވަހަށް ނިމޭނެގޮތެއް ނޯންނާނެތޯ ހަމަ" އަންވަރު ސުވާލުކޮށްލި އެވެ.\n"ކަންތައްތައް ހިނގާފައިވާގޮތް އަޅުގަނޑަށް އެނގުނު ނަމަވެސް، އެންމެންނަށް ގަބޫލުކުރަން ފަސޭހަކަންތައް ތަކެއް ނޫން ހުރިހާކަމަކީ. އަޅުގަނޑުވެސް ވީހާވެސް އަވަހަކަށް މި ކަންތައް، މި ބުނީ މި ތަހުޤީގު ނިންމޭތޯ މި ބަލަނީ... އަރްޒަން ވަޒީފާއިން ކަނޑައިލިޔަސް އޭނާއަށް ވަޒީފާ ދޭން ޖެހޭނެ" ނުސީދާކޮށް ރީހާން ބުނެލިއެވެ. އަންވަރަށް އެ ވާހަކަތައް ފަހުމެއް ނުވިއެވެ.\n"ކިޔާ އެއްޗެއް ސާފެއްނުވި" އަންވަރު ބުނެލިއެވެ.\n"ވަރަށް އަވަހަށް ހުރިހާ ކަމެއްވެސް ހާމަވާނެ... " ރީހާން އަނެއްކާވެސް ބުނެލި އެވެ. ރީހާންގެ ވާހަކަތައް ދިޔަ މިސްރާބުން އަރްޒަންގެ އެއްވެސް ކުށެއް ނެތްކަން އަންވަރަށް ޔަޤީން ކުރެވުނެވެ. ހަމައެއާއެކު އޭނާގެ ހިތަށް ފިނިކަމެއްވެސް ލިބިގެން ދިޔައެވެ.\nހަފްލާ ނިންމައިލުމަށްފަހު، ދެން އޮތީ ފޮޓޯ ޝޫޓެކެވެ. އެކި މީހުން އަރްޒަން މެން ދެމަފިރިންނާއެކު ފޮޓޯ ނެގިއެވެ. ހަމައެއާއެކު އަރްޒަންމެން ދެމަފިރިން އެކަނިވެސް ފޮޓޯ ނެގިއެވެ.އަރްޒަން ޒީޝާން ކައިރިއަށް ޖެހިލާ ޒީޝާންގެ އުނަގަނޑުގައި އަތް އަޅުވައިލިއެވެ. އެއަށްފަހު އޭނާގެ ނިތްކުރި ޒީޝާންގެ ނިތުގައި ޖައްސައިލިއެވެ. ފޮޓޯ ނަގާ ނިންމާލުމަށްފަހު، އިރުކޮޅަކު އެތަނުގައި މަޑުކޮށްފައި އަރްޒަަންއާ ޒީޝާންއާ ދެމީހުން ގެއަށް ދާން ނައްޓައިލިއިރު ބާރަ ޖަހާ ބޮޑުވެއްޖެއެވެ.\nޒީޝާންއާ އަރްޒަންއާ ދެމީހުން ދިޔައީީ ޒީޝާންގެ ބައްޕަގެ ކުންފުނި އެން.އެމް ހޯލްޑިންގްސް އިން އަޅާފައިވާ ޒީޝާން އުޅޭ އެޕާރޓްމެންޓް ކޮންޕްލެކްސް އަށެވެ. މިއަދަށްފަހު އަރްޒަންވެސް އުޅޭތީ ޒީޝާންގެ ބައްޕަ ޒީޝާންއަށް ޓަކައި ހަދައިދީފައިވާ ޕެންޓް ހައުސްގައެވެ.\nލިފްޓަށް އެރުމަށްފަހު ޒީޝާން، އޭނާގެ އަތުގައި އޮތް ކާޑުނަގާ އެންމެ މައްޗަށް ދިޔުމަށް ކާޑު ޖައްސައިލާ ބަޓަންއަށް ފިތައިލިއެވެ.\nލިފްޓް ހުޅުވުނީ ސީދާ ގޭ ތެރެއަށެވެ. އަރްޒަންއާ ޒީޝާންއާ ދެމީހުން ލިފްޓުން ފޭބީވެސް އެކީގައެވެ. އަރްޒަން ހުރީ ޒީޝާންގެ އަތް އޭނާގެ އަތު ތެރޭގައި ހައްޔަރު ކޮށްލައިގެންނެވެ.\n"އައި މިސް މައި މޯމް އެންޑް ޑޭޑް ވެރީ މަޗް، ޒޭން..." އެތެރެއަށް ފިޔަވަޅެއް އަޅައިލަމުން ޒީޝާންއަށް ބުނެވުނެވެ.


Muzahaaraage Baiverinnah Fuluhun Aniya Kuri Kamuge Report Eh Nulibey - Fuluhun - Vaguthu\nމުޒާހަރާގެ ބައިވެރިންނަށް ފުލުހުން އަނިޔާ ކުރިކަމުގެ ރިޕޯޓެއް ނުލިބޭ - ފުލުުހުން\nމިހިނގާ ޖެނުއަރީ މަހުގެ ހަތް ވަނަ ދުވަހު، އިިދިކޮޅު ކޯލިޝަންގެ ލީޑަރު އަދި ކުރީގެ ރައީސް އަބްދުﷲ ޔާމީން މިނިވަން ކުރުމަށް ގޮވާލައި ކްރިމިނަލް ކޯޓު ސަރަހައްދުގައި އެމަނިކުފާނުގެ ސަޕޯޓަރުން ކުރި މުޒާހަރާއިން ހައްޔަރު ކުރި މީހުންނަށް ފުލުހުން އަނިޔާކުރި ކަމަށް ބުނާ ވާހަކަ ފުލުހުން ދޮގުކޮށްފިއެވެ.\nއެ މުޒާހަރާއިން ހައްޔަރު ކުރި ފަސް މީހުންގެ ތެރޭގައި ތިން އަންހެނުން ހިމެނޭ އިރު ހައްޔަރު ކުރި މީހުންގެ ތެރޭގައި ޕީޕީއެމްގެ ކައުންސިލް މެންބަރު ފާތިމަތު ފަޒުލާއާއި ކައުންސިލް މެންބަރު ސޫދާ އަބްދުﷲ ހިމެނެއެވެ. އަދި ޖެހިގެން އައި ދުވަހު ހައްޔަރު ކުރި މީހުން ކޯޓަށް ނުގެންގޮސް ފުލުހުން ވަނީ އެ މީހުން ދޫކޮށްލާފައެވެ.\nއެ މީހުން ދޫކޮށްލުމުން ކަސްޓޯޑިއަލް ސަރަހައްދުގައި "ޗެނަލް-13" އާއި ވާހަކަދައްކަމުން ޕީޕީއެމްގެ ކައުންސިލް މެމްބަރުން ކަމަށްވާ ފާތުމަތު ފަޒްލާ އަދި ސޫދާ އަބްދުﷲ ވަނީ އެ މުޒާހަރާއިން އަންހެނުން ހައްޔަރު ކުރީ އޮޅުވާލައިގެން ކަމަށް ބުނެފައެވެ. އަދި އަތުގެ ތަންތަނަށް ފުލުހުން އެ މީހުން ހައްޔަރުކުރަން އުޅުމުގެ ތެރޭގައި އަނިޔާ ލިބިފައިވާ ކަމަށާއި، އަތުގައި ނޫފައިގަނެފައިވާ ތަންތަންވެސް ހުރިކަމަށް އެ ދެ މީހުން ވަނީ ބުނެފައެވެ. މީގެ އިތުރުން އެ ދުވަހު ހައްޔަރު ކުރި ތިން ވަނަ އަންހެން މީހާ އަކީ އުމުރުން ދުވަސްވީ މީހަކަށް ވީ ނަމަވެސް އެ މީހާ އަށް ވެސް ފުލުހުން އަޅާ ނުލާކަމަށް އެ މީހުން ވަނީ ބުނެފައެެވެ.\nއެގޮތުން އެ މީހުން ހައްޔަރު ކުރި ރޭގެ 11 ޖަހަން ދެން އެއްވެސް ކާއެއްޗެއް ނުދޭ ކަމަށާއި، އެ އަންހެން މީހާ އަކީ ދާއިމީ ބެހެއް ކާ މީހަކަށް ވާއިރު އޭނާ އަށް ބޭސް ކެއުމުގެ ކުރިން ކާއެއްޗެއް ދޭން ތަކުރާރުކޮށް އެދުމުންވެސް ފުލުހުން އެކަން ނުކޮށްދިން ކަމަށް ސޫދާ ވަނީ ބުނެފައެވެ. ހަމައެހެންމެ އެ އުމުރުން ދުވަސްވީ މީހާ ނަމާދުކުރަން ގޮނޑިއެއް ދޭން އެދުމުން އެކަމަށް ވެސް ބައެއް ފުލުހުން ދެކޮޅު ހެދިކަމަށް އެނާ ބުންޏެވެ.\nއެ ދުވަހު ހައްޔަރު ކުރި ފިރިހެނުންވެސް ވަނީ އެ މީހުން ހައްޔަރު ކުރުމުގައި އެކަށީގެން ނުވާ މިންވަރަށް ބާރުގެ ބޭނުން ކުރިކަމަށް ބުނެފައެވެ. އެކަމާއި ގުޅިގެން ފުލުހުންގެ މީޑިއާ އޮފިޝަލަކު "ވަގުތު" އަށް ވިދާޅުވީ، އެފަދަ ކަމެއް ހިނގާފައިވާ ކަމުގެ ރިޕޯޓެއް ފުލުހުންނަށް ލިބިފައި ނުވާ ކަމަށެވެ.\n"އެއްވެސް މީހަކަށް އަނިޔާއެއް ވެގެން ރިޕޯޓްކޮށްފައެއް ނެތް. ޑޮކްޓަރަށް ދައްކަން އެދިފައެއް ވެސް ނެތް." ފުލުހުން ވިދާޅުވިއެވެ.\nއަދި އެއްވެސް މީހެއްގެ ހައްގަކަށް އުނިކަން ލިބޭ ފަދަ ކަމެއް ފުލުހުން ކޮށްފައިވާކަމަށް ބެލެވޭ ނަމަ އެކަން ބެލުމަށް މަތިކޮށްފައިވާ މުއައްސަސާތަކަށް ހުށަހެޅުއްވުން އެދޭ ކަމަށް ފުލުހުން ވިދާޅުވެއެވެ. އަދި އެ މައްސަލަ ބެލުމަށް ފުލުހުންގެ ފުރިހަމަ އެއްބާރުލުން ލިބޭނެ ކަމަށްވެސް ފުލުހުން ވިދާޅުވެއެވެ.\nޖެނުއަރީ 10, 2021 14:01\nރިޕޯޓް ކުރީމަ ވަގޮތް ނޭގޭތޯ ޕޮލިހަށް؟ އަޅުގަނޑު ދެކަމެއް ފާހަގަ ކޮށްލާ ހިތްވޭ ރިޕޯޓް ކުރީމަ ވެފަހުރި ގޮތުގެ،\n01- މައްޝޫރު ރޯޔަލް ކޭސް ، ރިޕޯޓް ކުރީމަ ވީ ގޮތް؟ ރިޕޯޓް ކުރިމީހާ ޑީޕޯޓް ތުހުމަތު ކުރެވޭ މީހުން ރޯޔަލް ކަންމަތީ މިނިވަންކޮށް\n02- ހޯމް މިނިސްޓަރ އިމްރާން އަންހެނަކަށް ޖިންސީ ފުރައްސާރަ ކުރިކަމަށް ބުނާ މައްސަލަ ރިޕޯޓް ކުރީމަ ރިޕޯޓް ކުރި ފަރާތް ވަޒީފާ އިން ވަކި ތުހުމަތު ކުރެވޭ ކަމަށް ބުނާ މީހާ މިނިސްޓަރ ކަމުގަ ބޮޑީގަރޑުން ލައިގެން ދިދަ ޖެހި ކާރު ކޮޅުގަ.\nދެން ތި ވިދާޅުވީ ރިޕޯޓް ކޮށްފަ ނެތޭ؟ ނަސީބެއްނު ރިޕޯރޓް ނުކުރިން،


Red wave Saleem Anekka ves Raees Yameen kolhah | Mihaaru\nރެޑް ވޭވް ސަލީމް އަނެއްކާވެސް ރައީސް ޔާމީން ކޮޅަށް\nއޭދަފުށީ ދާއިރާގެ މެމްބަރު ރެޑްވޭވް ސަލީމާއި ސުޖާއު މިއަދު ނޫސްވެރިންނާ ބައްދަލުކުރައްވަނީ. ފޮޓޯ: އަބްދުﷲ ޖަމީލު /މިހާރުއޭދަފުށީ ދާއިރާގެ މެމްބަރު ރެޑްވޭވް ސަލީމާއި ސުޖާއު މިއަދު ނޫސްވެރިންނާ ބައްދަލުކުރައްވަނީ. ފޮޓޯ: އަބްދުﷲ ޖަމީލު /މިހާރު\n09 ނޮވެމްބަރ 2016 - 13:00\nހުޅުމާލޭގައި ރެޑްވޭވް އިން 50 މިލިއަން ރުފިޔާ ހަރަދުކޮށްގެން ހެދި ސުޕަމާޓް އަތުލަން ދިން މުއްދަތު މިއަދުގެ ނިޔަލަށް ހަމަވެފައި ވަނިކޮށް، ދެފަޅިވެފައިވާ ޕީޕީއެމްގެ ރައީސް މައުމޫން އަބްދުލް ގައްޔޫމަށް ތާއީދުކުރެއްވި އޭދަފުށީ ދާއިރާގެ މެމްބަރު އަހުމަދު ސަލީމާއި ބާރަށު ދާއިރާގެ މެމްބަރު އިބްރާހިމް ޝުޖާއު ކުއްލި ގޮތަކަށް ރައީސް އަބްދުﷲ ޔާމީނަށް ތާއީދުކުރަން ނިންމައިފި އެވެ.\nރެޑްވޭވް އިން ހުޅުމާލޭގައި ހެދި ފިހާރަ އާއެކު ހުޅުވަން ޖެހޭ ކެފޭ މިއަދުގެ ނިޔަލަށް ނުހުޅުވައިފި ނަމަ ފިހާރައިގެ އިތުރުން އެ ކުންފުނިން ހަދަން ނިންމާފައިވާ ބޮޑު ގުދަނުގެ އެއްބަސްވުން ބާތިލުކޮށް ތަން އަތުލާނެ ކަމުގެ އިންޒާރު ހައުސިން ޑިވެލޮޕްމަންޓް ކޯޕަރޭޝަން (އެޗްޑީސީ) ން ދިނީ މި މަހުގެ ދެވަނަ ދުވަހު އެވެ.\nމެމްބަރު ސަލީމްގެ ކުންފުނިން ހިންގާ ފިހާރައާއެކު ހުޅުވަން ޖެހޭ ކެފޭ އިއްޔެގެ ނިޔަލަށް ނުހުޅުވި ލަސްވީ ހެލްތު މިނިސްޓްރީން ދޭން ޖެހޭ ހުއްދަ އެންމެފަހު ވަގުތު ނުދީ ހިފެހެއްޓުމުންނެވެ.\nއެ ފިހާރައާއެކު ހުޅުވަން ޖެހޭ ކެފޭއަށް ދިން މުހުލަތު އިއްޔެ ހަމަވިއިރު ރެޑްވޭވްއާ އެކު އެޗްޑީސީން ހެދި އެއްބަސްވުން ބާތިލުކުރި ކަމެއް އެނގިފައެއްނުވެ އެވެ.\nސަލީމާއި ޝުޖާއުގެ ވިސްނުން ބަދަލުކުރެއްވުމަށް ފަހު ފިނޭންސް މިނިސްޓްރީ ކުރިމަތީގައި މިއަދު މެންދުރު ނޫސްވެރިންނާ ބައްދަލުކުރައްވަމުން ސަލީމް ވިދާޅުވީ "އަޅުގަނޑު މިހިރީ ޔާމީނާއެކީ" ކަމަށެވެ.\n"އަޅުގަނޑުމެންގެ ކަންބޮޑުވުންތަކެއް އޭރު ހުރި. އެ ކަންބޮޑުވުންތަކަށް ހައްލެއް ގެނެވިދާނެ ކަމަށް [ދެކެނީ] އަދި އަޅުގަނޑުމެން ވާހަކަދައްކައިގެން ހައްލުތަކެއް އަންނާނެ،" ކަންބޮޑުވުންތަކުގެ ތަފުސީލެއް ނުދެއްވައި އޭނާ ވިދާޅުވި އެވެ.\nސަލީމް ވިދާޅުވީ ރައީސް މައުމޫނަށް ތާއީދުކުރަން ނިންމި ނިންމުން އޭދަފުށީ ރައްޔިތުން ގަބޫލެއް ނުކުރާ ކަމަށެވެ. އަދި ރައްޔިތުންގެ 90 ޕަސެންޓްގެ އެދުމަކީ ހަމަ ރައީސް ޔާމީނާއެކު މަސައްކަތްކުރުން ކަމަށް ވެސް އޭނާ ވިދާޅުވި އެވެ.\nހުޅުމާލޭގައި ރެޑްވޭވުން ހެދި ފިހާރަ ހުޅުވައިދެއްވުމަށް ފަހު މެމްބަރު ސަލީމް އިކޮނޮމިކް މިނިސްޓަރު ސައީދުއާ ސަލާމްކުރައްވާއިރު އެޗްޑީސީގެ އެމްޑީ ސައިމަން އާއި މެމްބަރު ސުޖާއު ފަހަތުގައި.---ފޮޓޯ: އެޗްޑީސީ\n"އަޅުގަނޑު ކައިރިއަށް ރަށުގެ ވަރަށް ގިނަ ވަފުދުތައް ވެސް އަތުވެއްޖެ. މާލެ އައިސް އަޅުގަނޑަށް އާދޭސްކޮށް ތިމަންނަމެން ބޭނުންވާ ގޮތަކީ ރައީސް ޔާމީނާއެކު އިގްތިސޯދީ ތަރައްގީ މަޝްރޫއުތައް ކުރިޔަށް ގެންދިއުމޭ،" ޓޫރިޒަމް މިނިސްޓަރު މޫސާ ޒަމީރާއި ފިނޭންސް މިނިސްޓަރު އަހުމަދު މުނައްވަރާ އެކު ހުންނަވައި ސަލީމް ވިދާޅުވި އެވެ.\nއެކަމަކު މިދިޔަ ހުކުރު ދުވަހު ސަލީމް "މިހާރު"އާ ވާހަކަދައްކަވަމުން ވިދާޅުވީ ގެދޮރާއި މުޅި މުދާ އެއްކޮށް ސަރުކާރަށް ނެގިޔަސް އިސްލާހަށް ކުރާ މަސައްކަތް ހުއްޓަވާ ނުލައްވާނެ ކަމަށެވެ. "އަޅުގަނޑު އެތަން މި ހިންގަނީ މާލެ އަށްވުރެ ހެޔޮ އަގުގައި އެތަނުގައި ދިރިއުޅޭ މީހުންނަށް ތަކެތި ވިއްކަން ވަރަށް ބޮޑު ހޭދައެއްކޮށްގެން. އެހެން ހިންގަނިކޮށް އެއްބަސްވުމާ ހިލާފު ނުވަނީސް މި އިންޒާރުދިނީ އެތައް ހާސް ރައްޔިތުންނަށް އަނިޔާވެރިވުމަށް،" އޭނާ ވިދާޅުވި އެވެ.\nފިހާރައިގެ އެއްބަސްވުން ބާތިލުކުރިކަން އަންގައިފިތޯ އެހުމުން ސަލީމް މިއަދު ވިދާޅުވީ އެއްބަސްވުން އަދި ބާތިލު ނުކުރާ ކަމަށެވެ. އަދި އެޗްޑީސީން ދިން މުއްދަތު ހަމަވާނީ އަންނަ މަހުގެ ނުވަ ވަނަ ދުވަހު ކަމަށް އެޗްޑީސީން ފޮނުވި ސިޓީން އެނގެން އެބައޮތް ކަމަށެވެ.\nހުޅުމާލޭގައި ރެޑްވޭވުން ހިންގާ ފިހާރަ: މި ފިހާރައާ އެކު ހުޅުވަންޖެހޭ ކެފޭއަށް ހެލްތުން ހުއްދަ ނުލިބޭ ކަމަށް ސަލީމް ރޭގައި ވިދާޅުވި.\nނަމަވެސް އެޗްޑީސީގެ މެނޭޖިން ޑިރެކްޓަރު މުހައްމަދު ސައިމަން ވިދާޅުވީ ރެޑްވޭވް ފިހާރަ އަށް ދިން ނޯޓިސްގެ މުއްދަތު ހަމަވުމުން އެއްބަސްވުމުގައިވާ ގޮތަށް ފިޔަވަޅު އަޅާނެ ކަމަށެވެ. ނަމަވެސް ސަލީމް އެނބުރި ރައީސް ޔާމީނަށް ތާއީދުކުރައްވަން ނިންމެވި ފަހުން، މިއަދު އެކަމާ ގުޅޭ ގޮތުން ކުރި ސުވާލުތަކަށް އޭނާ ޖަވާބެއް ނުދެއްވަ އެވެ.\nއެޗްޑީސީގެ ޑިރެކްޓަރު ބިޒްނަސް ޑިވެލޮޕްމަންޓް ނަޝްވާ އަބްދުﷲ ސޮއިކުރައްވައި ރެޑްވޭވް އަށް މިދިޔަ މަހުގެ ދިހަ ވަނަ ދުވަހު ފޮނުވި ސިޓީގައި ވަނީ އެން3ކޮމާޝަލް ބިލްޑިންގައި ހުޅުވަން ޖެހޭ ކެފޭ އެއްބަސްވުމުގައި ސޮއިކުރާތާ ހަމަސް ދުވަހުގެ ތެރޭގައި ހުޅުވަން ޖެހޭ ކަމަށެވެ. އަދި އެ މުއްދަތުގައި ނުހުޅުވުމުން 15،000ރ. އިން ޖޫރިމަނާކުރުމަށް ފަހު އިތުުރު އެއްމަސް ދުވަސްދީފައިވާ ކަމަށް އެ ސިޓީގައި ބުނެފައިވެ އެވެ.\nއެ ސިޓީއާ ގުޅިގެން މުއްދަތު ތިން މަހަށް އިތުރުކުރުމަށް އެދި ރެޑްވޭވުން ފޮނުވި ސިޓީގެ ޖަވާބުގައި އޮކްޓޯބަރު 13 ވަނަ ދުވަހު އެޗްޑީސީން ބުނެފައި ވަނީ އެ ފަރާތުން އެދިފައިވާ ތިން މަސް ދުވަހުގެ ބަދަލުގައި ދެ މަސް ދުވަސް ދޭން ނިންމާފައިވާ ކަމަށެވެ.\nއެކަމަކު އެޗްޑީސީން ފޮނުވި އެ ސިޓީގައިވާ ގޮތުން ދެ މަސް ދުވަހުގެ މުއްދަތު ހަމަވާނީ އަންނަ މަހުގެ 13 ވަނަ ދުވަހު އެވެ. ނަމަވެސް އެ ސިޓީގަައި ބުނެފައި ވަނީ މި މަހުގެ ނުވަވަނަ ދުވަހުގެ ކުރިން އެ ކެފޭ ހުޅުވަން ޖެހޭނެ ކަމަށެވެ. އަދި އެންމެ ފަހުން އިއްޔެ ފޮނުވި ސިޓީގައި ބުނެފައި ވަނީ އެ މުއްދަތުގެ ކުރިން ކެފޭ ނުހުޅުވައިފި ނަމަ ފިހާރަ އާއި ގުދަނުގެ އެއްބަސްވުން ވެސް ބާތިލުކުރާނެ ކަމަށެވެ.\nސަލީމާއެކު ނޫސްވެރިންނާ ވާހަކަދައްކަވަމުން ބާރަށު ދާއިރާގެ މެމްބަރު ޝުޖާއު ވަނީ ރައީސް މައުމޫން ފެކްޝަންގެ ސްޕޯކްސް ޕާސަން ކަމުގެ މަގާމުން މިއަދުން ފެށިގެން އިސްތިއުފާ ދެއްވިކަން އަންގަވާފައިވާނެ ކަމަށެވެ.\nއަހުމަދު ސަލީމް (އޭދަފުށި) ރައްޔިތުންގެ މަޖިލިސް ރެޑްވޭވް ޕީޕީއެމް ޕީޕީއެމްގެ ކޯޅުން ރައީސް އަބްދުﷲ ޔާމީން\n116 ކޮމެންޓް,2ރިއެކްޝަންސް\n"ކެފޭ އިއްޔެގެ ނިޔަލަށް ނުހުޅުވި ލަސްވީ ހެލްތު މިނިސްޓްރީން ދޭން ޖެހޭ ހުއްދަ އެންމެފަހު ވަގުތު ނުދީ ހިފެހެއްޓުމުންނެވެ" ހުއްދައަށް އެދެން އިނގުނީވެސް އެންމެ ފަހުވަގުތުތަ؟؟\nއިންސާނަކު ނިކަމެތި ވާނެ މިންވަރު މި ފޮޓޯއިން ވަރަށް ރީތިކޮށް އެފެންނަނީ\nސަލީމު ފިހާރަ ނުހައްގުން އަތުލަން އުޅޭ ނަމަ ސަލީމު ދާން ޖެހޭނީ ކޯޓަށް.. އެކަމަކު ސަލީމަށްވެސް އެނގޭ، އަދި މުޅި ރާއްޖޭ އެންމެންނަށވެސް އެނގޭ ކަމަކީ ހައްގު ނުލިބޭނެ ކަމަކާ އިންސާފު ނުލިބޭނެކަން.. ސަލީމު ކަރު އެލުވާލާފާ ޔާމީނު ގާތަށް އަނބުރާ ދާން ޖެހުނީ އަދުލު އިންސާފު ލިބޭނެ އެހެން މަގެއް، ސަލީމުގެ ހައްގު ހިމާޔަތް ކުރެވޭނެ އެހެން ގޮތެއް ސަލީމަށް ނުފެންނާތީ.... މިއަކު ސަލީމު ވަކި ގޯސް ކުރެވޭނެ ސަބަބެއްވެސް ނެތް...\nހަޤީޤީ މުނާފިގުން އިނގެގެން ގޮއްސި. މިކަހަލަ މުނާފިގުންނާމެދު ރައްޔިތުން ވިސްނާތި\nކުރާނެ ކުރާނެ. މިހާރު ކެފޭ އަށް ހުއްދަ ލިބޭގޮތަށް އޮންނާނީ. އަދި ސަޢުދުﷲ ވެސް އެނބުރޭނެ. އިތުރު ގޮތެއް ނޯންނާނެ. އަދީބު މެދުވެރިވެ ޓެގް އަޅުވާފަ ތިބި އެކަކަށްވެސް ގުޑިއެއް ނުލެވޭނެ. އަތަކަށަ ހަމަ ޖެހިލީ ރަނގަބީލު އަޅާނެ.\nރެޑްވޭވް ސަލީމް ކީއްކުރަން މައުމޫނު ވެސް އަދި ގުޅޭނެ، ބަލަން ތިބޭ! ކަމިން ސޫން .....\nދީނަށްޓަކާ ޤައުމަށްޓަކާ. ވިސްނުންފުޅު ވަރަށް ތޫނު. ކޮންމެ ދުވަހަކުވެސް ޤައުމަށް އެންމެ ފައިދާ ހުރިގޮތަށް އެނބުރެން ދަންނަން ވާނެ. ސަލީމު ބަރާބަރު.\nހަމަ ކެވެނީ ހަމަ ކެވެނީ ބަނޑު ފުރެނީ\nނަގޫ ފިތިފަތިބި މެންބަރުން ގިނައީ. ދެންކޯންޗެއް އިސްލާހުވާނި.\nސޭލް އަޅުވާފަ އޮތް މާރުކޭޓެއްގެ ގޮޅި ތަކުގައި އަގު ތަފާތު ވުމަކީ ބުއްދީގެ ވަޒަނުން ވަޒަންކުރީމަވެސް ފެންނާނެ ގޮތް ނުންތޯ!


Dubai in 6.7 Tonne ge mudhaa Raajje genesfi - vNews.mv\nދުބާއީއިން 6.7 ޓަނުގެ މުދާ ރާއްޖެ ގެނެސްފި\nޠާހިރާ އަޒްހާރު 11 April 2020, 12:50\nމޯލްޑިވިއަންގެ ކާގޯ ފްލައިޓެއްގައި ރާއްޖެއަށް ބޭނުންވާ 6.7 ޓަނުގެ މުދާ ދުބާއީ އިން ގެނެސްފިއެވެ.\nހުކުރު ދުވަހުގެރޭ މޯލްދިވިއަންގެ މި ކާގޯ ފްލައިޓުން ގެނެސްފައިވަނީ ރާއްޖެއަށް މިވަގުތައް ބޭނުންވާ ތަރުކާރީ އާއި މޭވާގެ ބާވަތްތަކާ އަދިވެސް ބޭނުންވާ ޒަރޫރީ ބައެއް ތަކެއްޗެވެ.\nކޮވިޑް-19 އާއި ގުޅިގެން ދަތުރުފަތުރު ހުއްޓި، ގައުމުތަކުގެ ބޯޑަރުތައް ވަނީ ބަންދުކޮށްފައެވެ. ރާއްޖެއަކީ އުފެއްދުންތެރިކަމުގެ ގޮތުން މާބޮޑަށް ކުރިއަރާފައިވާ ގައުމަކަށް ނުވާތީ ރާއްޖެއަށް ބޭނުންވާ ގިނަ މުދާ ޖެެހެނީ ބޭރުންނެވެ. އެހެންކަމުން ސަރުކާރުންދަނީ މޯލްޑިވިއަން މެދުވެރިކޮށް ރާއްޖެއަށް ބޭނުންވާ މުދާ ގެނައުމުގެ މަސައްކަތް ކުރަމުންނެވެ.\nމޯލްޑިވިއަންއިން ވަނީ ރޭގެ ވަގުތެއްގައި ބެންކޮކުންވެސް ރާއްޖެއަށް ބެނުންވާ 11 ޓަނުގެ މުދާ ގެނެސްފައެވެ. ކުރިއަށް އޮތް ތަނުގައި އިންޑިއާއިންވެސް ރާއްޖެއަށް ކާޑުގެ އެހީ ފޯރުކޮށްދޭނެ ކަމުގެ ޔަގީންކަން އެގައުމުން ވަނީ ދީފައެވެ.\nމީގެ އިތުރަށް އަހަރުތަކަކަށްފަހު ދިވެހިރާއްޖޭގެ ގައުމީ ޝިޕިން ލައިންވެސް ފަށާފައިވުމާއެކު ދިވެހިރާއްޖެއަށް ބޭނުންވާ މުދާ ގެނައުމުގައި އެއްވެސް ދައްޗަކާ ކުރިމަތިލާން ނުޖެހޭނެކަމަށް ސަރުކާރުން ވަނީ ބުނެފައެވެ.


Maldivian Air Taxi | Mihaaru\nމޯލްޑިވިއަން އެއާ ޓެކްސީ\nFebruary 05, 2020 81\nޓީއެމްއޭއަށް ބޮޑު ފައިދާއެއް ވާ ގޮތަށް ޖާގަ ދެނީ\nސީޕްލޭން އިންޑަސްޓްރީގެ ތަޖުރިބާކާރުންނާއި ވާދަވެރި ވިޔަފާރިވެރިންގެ ޝަކުވާތަކަށް ބެލުމެއް ނެތި އަދި އެމްއޭސީއެލް އަށް ލިބެން އޮތް ބޮޑު ފައިދާއެއް ގެއްލޭ ގޮތަށް، އާ ސީޕްލޭނުން ބޮޑު ޖާގައެއް ޓީއެމްއޭ އަށް ދޭން ސަރުކާރުން ނިންމައި، މިއަދު އެކަން އިއުލާންކޮށްފި އެވެ.\nAugust 07, 2019 12\nކުޅުދުއްފުށީ އެއާޕޯޓް ހުކުރު ދުވަހު އޮޕަރޭޝަނަށް\nއަންނަ ހުކުރު ދުވަހު ކުޅުދުއްފުއްޓަށް ދަތުރުތައް ފަށާނެ ކަމަށް ޓްރާންސްޕޯޓް މިނިސްޓްރީން ބުނެފި އެވެ.\nއައިއޭއެސް އިން ސިންގަލް ޔޫސް ޕްލާސްޓިކް ހުއްޓާލަނީ\nއެއް ފަހަރު ބޭނުންކޮށް އުކާލާ ޕްލާސްޓިކް ބޭނުން ކުރުން އެއްކޮށް ހުއްޓާލުމުގެ މަސައްކަތް އައިލެންޑް އޭވިއޭޝަންގެ 19 ވަނަ އަހަރީ ދުވަހާ ދިމާކޮށް އެކުންފުނިން ފަށައިފި އެވެ.\nއެއާ މޯލްޑިވްސް އިން ޕައިލެޓުން ހޯދުމަށް އިއުލާނު ކުރުމާ އެކު ކުރިމަތިލީ ވަޒީފާ ލިބޭނެ ކަމުގެ އުންމީދުގަ އެވެ. އެއީ ރާއްޖޭގައި މާ ގިނަ ޕައިލެޓުން މަސައްކަތް ކުރި ދުވަސްވަރެއް ނޫނެވެ. އަމިއްލަ އަށް ޕައިލެޓްކަން ކިޔަވާ އުޅުނީ މަދު ކުއްޖެކެވެ. އެ ފުރުސަތަށް ގާތްގަނޑަކަށް ސާޅީހަކަށް ކުދިން ކުރިމަތިލި އިރު މެޑިކަލް ހަދާ ނިމުނުއިރު 13...\nއިތުރު ބޯޓެއް ގެނެސް މޯލްޑިވިއަންގެ ފްލީޓް 23 އަށް\nމޯލްޑިވިއަން އަށް އިތުރު މަތިންދާބޯޓެއް ގެނެސް، އެ އެއާލައިންގައި ބޭނުންކުރާ މަތިންދާބޯޓުގެ އަދަދު 23 އަށް އިތުރު ކޮށްފި އެވެ.\nDecember 14, 2017 48\nޕައިލެޓުންނަށް ބުރައެއް ނުޖައްސަން: މޯލްޑިވިއަން\nމޯލްޑިވިއަންގެ ޕައިލެޓުންނަށް އެއްވެސް ބުރައެއް ޖައްސާފައި ނުވާނެ ކަމަށާއި އެމީހުންނަށް ފަސޭހަ އަދި ލުއި ގޮތެއް ހަމަޖައްސަމުން އަންނަ ކަމަށް އައިލެންޑް އޭވިއޭޝަން (އައިއޭއެސް) އިން މިއަދު ބުނެފި އެވެ.\nސީޕްލޭންގެ ކަނދު ނެއްޓުނު ހާދިސާ ތަހުގީގުކުރަނީ\nދ. ދޫރެސް ރިސޯޓުން ފުރަންވެގެން ދުއްވާފައި ދަނިކޮށް މޯލްޑިވިއަންގެ ސީ ޕްލޭނެއްގެ ކަނދު ނެއްޓުނު ހާދިސާ ސިވިލް އޭވިއޭޝަން އޮތޯރިޓީން ތަހުގީގުކުރަން ފަށައިފި އެވެ.\nNovember 16, 2017 12\nމޯލްޑިވިއަންގެ ސީ ޕްލޭނެއްގެ ކަނދު ނެއްޓިއްޖެ\nގައުމީ އެއާލައިން، މޯލްޑިވިއަންގެ ސީޕްލޭނެއް ދ. ދޫރެސް ރިސޯޓުން ފުރަންވެގެން ދުއްވާފައި ދަނިކޮށް އޭގެ އެއް ކަނދު މިއަދު ނައްޓައިގެން ހިނގައްޖެ އެވެ. އެކަމަކު މި ހާދިސާގައި އެއްވެސް...\nމޯލްޑިވިއަން އިން ޖަޕާނުގެ ކުންފުންޏަކާ ގުޅެނީ\nރާއްޖޭގެ ގައުމީ އެއާލައިން "މޯލްޑިވިއަން" އިން ޖަޕާނުގެ މަތިންދާބޯޓު އުފައްދާ ސެޓާޗީ ހޯލްޑިންގްއާ ގުޅިގެން ރާއްޖޭގައި ސީޕްލޭން ހިދުމަތް ދޭން އާ ކުންފުންޏެއް ހަދަން މަޝްވަރާ ކުރަމުން އަންނަ ކަމަށް ބުނެފި އެވެ.\nOctober 04, 2017 12\nވެއްޓުނު ބޯޓް ނަގައިފި\nމިއަދު ހަވީރު އައި ގަދަކޮޅިގަނޑުގެ ތެރޭގައި، ހުޅުލެ އަށް ޖައްސަން އުޅެނިކޮށް ވެއްޓުނު، މޯލްޑިވިއަންގެ ސީޕްލޭން މޫދުން މިހާރު ނަގާފައިވާ ކަމަށް އައިލެންޑް އޭވިއޭޝަނުން ބުނެފި އެވެ.\nOctober 04, 2017 41\nމޯލްޑިވިއަންގެ ސީޕްލޭނެއް ވެއްޓިއްޖެ\nމޯލްޑިވިއަންގެ ސީޕްލޭނެއް ހުޅުލޭ ފަޅަށް ޖައްސަން އުޅެނިކޮށް ދެންމެ ވެއްޓިއްޖެ އެވެ.\nAugust 06, 2017 15\nމޯލްޑިވިއަންގެ ދަތުރުތައް ސައުތު އެފްރިކާ އަށް ފަށަނީ\nރާއްޖޭގެ ގައުމީ އެއާލައިން މޯލްޑިވިއަންގެ ދަތުރުތައް ސައުތު އެފްރިކާ އަށް ފަށަން މަޝްވަރާ ކުރަން ފަށައިފި އެވެ.\nފޮޓޯ ސްޓޯރީ: މޯލްޑިވިއަންގެ ފުރަތަމަ ލަގްޒަރީ ސީޕްލޭން\nރާއްޖޭގެ ގައުމީ އެއާލައިން "މޯލްޑިވިއަން"ގެ ފުރަތަމަ ލަގްޒަރީ ސީޕްލޭން ރާއްޖެ ގެނެސް، އުދުހުންތައް ފަށައިފި އެވެ.\nމޯލްޑިވިއަންގެ އަށްވަނަ ސީ ޕްލޭން ގެނެސްފި\nވައިގެ ދަތުރުފަތުރުގެ ހިދުމަތްދޭ މޯލްޑިވިއަންގެ ސީ ޕްލޭން ފްލީޓަށް އިތުރު ބޯޓެއް އިއްޔެ ރާއްޖެ ގެނެސްފި އެވެ.\nމޯލްޑިވިއަންގެ އަށް ވަނަ ސީޕްލޭން މި ހަފުތާގައި\nރާއްޖޭގެ ގައުމީ އެއާލައިން "މޯލްޑިވިއަން" އިން ގެންނަ އަށް ވަނަ ސީޕްލޭން ކުރިއަށް އޮތް ހަތަރު ފަސް ދުވަހެއްގެ ތެރޭގައި އަންނާނެ ކަމަށް އައިލެންޑް އޭވިއޭޝަން ސާވިސް އިން މިއަދު ބުނެފި އެވެ.\nJune 05, 2016 2\nމޯލްޑިވިއަންގެ ހަތް ވަނަ ސީޕްލޭން މިރޭ ރާއްޖެ އަންނާނެ\nމޯލްޑިވިއަންގެ ހަތް ވަނަ ސީ ޕްލޭން މިރޭ ރާއްޖެ އަންނާނެ ކަމަށް އައިލެންޑް އޭވިއޭޝަނުން މިއަދު ބުނެފި އެވެ.


Dhidhoo hospital gai Radiologist ge hidhumai feshun, bodu hiyhama jehumeh!\nދިއްދޫ ހޮސްޕިޓަލުގައި ރޭޑިއޮލޮޖިސްޓެއްގެ ހިދުމަތް ފެށުން، ބޮޑު ހިތްހަމަޖެހުމެއް\nހއ ދިއްދޫ ހޮސްޕިޓަލުގައި ފުރަތަމަ ފަހަރަށް ދާއިމީކޮށް ރޭޑިއޮލޮޖިސްޓެއްގެ ހިދުމަތް ދޭން ފަށައިފި އެވެ. މިދިޔަ ހޯމަދުވަހު ފެށި މި ހިދުމަތުގެ ސަބަބުން އެ ހިދުމަތް ހޯދާ އެއަތޮޅުގެ ރައްޔިތުންނަށް ލުއި ފަސޭހަ ލިބިގެންދާނެ އެވެ.\nމީގެ ކުރިން މާބަނޑު މީހުންނާއި އެހެނިހެން ބަލިތަކުގައި އެ ހޮސްޕިޓަލަށް އެ ހިދުމަތް ހޯދުމަށްދާ ފަރާތްތަކަށް އެ ހިދުމަތް ފޯރުކޮށްދެނީ ކޭއާރުއެޗުން ޑޮކްޓަރެއް ފޮނުވައިގެން ވަކި ދުވަސްތަކެއްގައި އެވެ. އެ ނޫން ދުވަސްތަކުގައި އެ ހިދުމަތް ހޯދުމަށްދާން ޖެހެނީ މާލެ ނުވަތަ ކުޅުދުއްފުއްޓަށެވެ.\nދިއްދޫ ހޮސްޕިޓަލްގެ މެނޭޖަރު އުސްމާނު އަސްރަފް ކޭއޯއަށް ވިދާޅުވީ، ދާއިމީ ރޭޑިއޮލޮޖިސްޓެއްގެ ހިދުމަތާއެކު އެ ހިދުމަތް ހޯދައި ފަރާތްތަކަށް ލުއި ފަސޭހަތަކެއް ލިބިގެންދާނެ ކަމަށެވެ. ސްކޭން ކުރަން ފެށިފަހުން މި ދެ ދުވަހުވެސް އެކަށީގެންވާ އަދަދަކަށް ސްކޭން ކުރުމަށް މީހުން ދިޔަ ކަމަށް އޭނާ ވިދާޅުވި އެވެ.\nއެރަށުން ވާހަކަ ދެއްކި މީހަކު ބުނީ، ސްކޭން ކުރުމުގެ ހިދުމަތް ރަށުން ލިބެން ފެށުމަކީ ނުހަނު އުފާވެރިކަމާއި ބޮޑު ހިތްހަމަޖެހުމެއް ލިބުނުކަމެކެވެ. އޭގެ ލުއި ފަސޭހަކަން ދިއްދޫގެ އިތުރުން އަތޮޅުގެ ރައްޔިތުންނަށްވެސް ލިބިގެންދާނެކަމަށް އެ މީހާ ފާހަގަކުރެއްވި އެވެ.\n"މީގެ ކުރިން އެ ހިދުމަތް ހޯދުމަށް އަޅުގަނޑުމެން މިދަނީ ކުޅުދުއްފުއްޓަށް ނޫނީ މާލެއަށް. މިހާރު ދަތުރު ހަރަދާއި އެކަމުގައި ކުރަން ޖެހޭ އެހެނިހެން ހޭދަތައް ނިމުމަކަށް އައީމި." އެރަށުން ވާހަކަ ދެއްކި މީހަކު ބުންޏެވެ.\nފުނަދޫ ފެސިލިޓީގައި ކޮވިޑް ޖެހުނު ތިން މީހަކަށް ފަރުވާދެނީ\nދިއްދޫއާއި ފުނަދޫގައިވެސް ކޮވިޑް-19 ވެކްސިން ޖަހަން ފަށައިފި\nވެމްކޯއިން ދިއްދޫގެ އެކި ސަރަހައްދުތަކުގައި ހުރި ކުނިތައް ނަގައި ސާފުކުރަނީ\nފޯކައިދޫގައި ޖަނބުރޯލު ތިޔާގިވެފައި\nފޯކައިދޫ ޖަނބުރޯލުން ބަރާކޮށްލައިފި\nސާމްޕަލް ސެންޓަރުތަކުން ހަދާ ޓެސްޓް ރަށްރަށަށް ދާން ބޭނުން ކުރެވޭނެ\nކަނޑިތީމުގެ ރިީތިކަމަށް އިތުރު ބޮޅެއް\nއަބޫބަކުރު ގެފާނާއި ލޯފަން ނިކަމެތި އަންހެން މީހާގެ ވާހަކަ


"އޭ! ނާދަން ގާތުގަ އަހައިފިއްޔާ އެނގޭނެދޯ ބައްޕައަށް ޖެހިގެންއުޅެނީ ކޮން ބައްޔެއްކަން؟" ޒުހުދާ އުފެއްދީ މޮޅު ސުވާލެކެވެ. "ގުޅަމާ!"\nއެ ޚިޔާލަށް އަހަރެން ތާއީދުކުރަންވީ ހެއްޔެވެ؟ އަހަރެންގެ ހިތަށް އިތުރު ދަތިކަމެއް ދޭންވީ ހެއްޔެވެ؟ އަހްސަނަކީ ރަނގަޅު ފިރިއެއް ނޫނެވެ. އެހެން ބުނާކަށް އަހަރެން ފަހަރެއްގައި ވެސް ޖެހިލުމެއް ނުވެއެވެ. އަހަރެންނަށް ދިން އަނިޔާގެ ބަދަލު އަހްސަނަށް ވެސް ލިބެންޖެހޭނެއެވެ. އޭނައަކީ ހާދަހާ ނުބައި މީހެކެވެ. އެކަމަކު، ކުދީން ދެކޭނީ ކިހިނެއް ހެއްޔެވެ؟ ކޮންމެ ކުއްޖަކު ޒުހުދާ ހެނެއް ނުވާނެއެވެ.\n"ގުޅާނެކަމެއް ނެތް!" އަހަރެން ބުނީމެވެ. "އަޅާނުލާ! ދަރިފުޅުގެ ބައްޕަ އެ ކަން ސިއްރުކޮށްގެން އެ އުޅެނީ ކޮންމެވެސް ކަމެއްވެގެނެއްނު! އަހަރުމެން އަޅާލާނެކަމެއް ނެތް."\nއަހަރެން ހީކުރީ އެ ހިސާބުން ޒުހުދާގެ ވިސްނުން ބަދަލުވާނެކަމަށެވެ. ފަހުން ޒުހުދާ އެ ވާހަކައެއް ނުވެސް ނުދައްކައެވެ. އެ ރޭ އަަހަންނަށް ހުވަފެނުން ފެނުނީ ކަޅު ހަރުފަތަކެކެވެ. ބައެއް ހަރުފަ ކޮޅަށްޖެހި ވިހަލާން ތައްޔާރުވެގެންތިބިއިރު އަނެއްބައި ހަރުފަ ވަށްބުރަކަށް އޮޅާލައިގެން ތިބީއެވެ. އެކަތި އޮތީ އަހަރެންގެ އެނދުގައެވެ. އަނެކަތި އޮތީ އަލަމާރި ތެރޭގައެވެ. ހަރުފައާއި ނަންނުގަތި ކަހަލަ އެއްޗެހި ދެކެ އަހަރެން ވަރަށް ބިރުގަނެއެވެ. އެކަމަކު ހުވަފެނުގައި އެއިން އެއްޗެކާ ދުރަށްދާކަށް އަހަރެން މަސައްކަތެއްނުކުރެއެވެ. ހީވާ ކަހަލައެވެ. އަހަރެން ދިރިއުޅެންޖެހެނީ އެސޮރުމެންނާ އެކުގައެވެ.\nދެވަނަ ދުވަހަކު ވެސް އަހަރުމެން ނާދަންއާ ބައްދަލުކުރީމެވެ. ހަރުފަތަކުގެ ވާހަކަ އަހަރެން ނުވެސް ދައްކަނީސް ނާދަން އެ ވާހަކަދެއްކިއެވެ. އެ ފަދަ ހުވަފެނެއް އަހަންނަށް ފެނުނުކަން އެހެން މީހުންނަށް އެނގުނީ ވެސް ނާދަންގެ ފަރާތުންނެވެ.\n"ކަޅު ކުއްތާޔާ، ކަޅު ހަރުފަޔަކީ ސިހުރާ ގުޅުންހުރި އެއްޗެހި،" ނާދަން ބުންޏެވެ. "ތި ރަށަކު ހަރުފައެއް ނޫޅޭނެ. އޭގެ ވިހަ ނުހުންނަ ވައްތަރެއް އުޅޭނީ. ތި ފެންނަ ހުވަފެންތަކަށް ބީރުކަންފަތެއް ދީފިއްޔާ ދެން ގޭތެރެއިން އެ އެއްޗެހި ފެންނަން ފަށާނީ. އަންނަ ނާންނަ ތަނެއް ނޭނގޭނެ އެނދުމަތީގަ އޮއްވާ ފެންނާނީ. ހަގީގަތުގަ އެއީ މުޅީން އެހެން އެއްޗެއް. އިންސާނާގެ ލޮލަށް ފެންނަންވެގެން އެ ސިފަޖެހިގެން އެ އޮންނަނީ. އެކަމަކު މޫނިސާއަކަށް އެ ބިރާ ކުރިމަތިލާކަށް ނުޖެހޭނެ."\n"އަހަރެން ބައްޕަޔަށް ކޮން ބައްޔެއްޖެހިފަ ހުރީ؟" ނުވެސް ދެނަހުއްޓައި ޒުހުދާ އެހިއެވެ. "ބެލޭނެތަ އެކަން؟"\nނާދަން ބަލައިލީ އަހަންނަށެވެ. އެ ސުވާލަށް ޖަވާބުދޭންވީތޯ އަހާ ކަހަލަ ނަޒަރަކުންނެވެ.\n"ތެދެއް؟" ނާދަން އެހިއެވެ.\nއަހަރެން އާނއެކޭ ބުނުމުގެ ގޮތުން ބޯޖަހައިލީމެވެ. ދެން ވެސް ނާދަން އެއްޗެކޭ ނުބުނެއެވެ. ލޯމަރައިލައިގެން އިރުކޮޅަކު އިނީއެވެ.\n"މިހާރު އޭނަޔަކީ އަރިއަޅާލައިފަހުރި މީހެއް،" ނާދަން ވާހަކަދައްކަން ފެށިއެވެ. "މީހަކު ފުމެލިޔަސް އޭނަ ވެއްޓިދާނެ. މާނައަކީ، ރޯގާއެއް ޖެހުނަސް، ހުމެއް ޖެހުނަސް ނޫނީ ކުޑަމިނުން ތަނެއް ކަނޑައިގެންދިޔަސް އެ ވާނީ އޭނަގެ މަރުބައްޔަށް. އެހާ ވެސް ބަލިކަށިވެފަ އޭނަ އެހެރީ. އެ ބައްޔެއް ރަނގަޅެއް ނުކުރެވޭނެ."\nނާދަން ދެއްކީ އަހަރުމެން ދަންނަ ބައްޔެއްގެ ވާހަކައެއް ނޫނެވެ. ވުމާއެކު، އޭނަ ކިއި އެއްޗެއް އަޑުއިވުނަސް އޭގެ މާނައެއް އަހަރުމެންނަކަށް ނޭނގުނެވެ.\n"ކިހިނެއްވެގެން އެ ބަލިޖެހުނީ؟" އިޖުލާލު ސުވާލުކުރިއެވެ.\n"ވިޔާނުދާކަމުން،" ނާދަން ވަގުތުން ޖަވާބުދިނެވެ. "އުޅެވޭ ގޮތުން. އޭނައަކީ ހަތަރުދަމު ބޭރުގަ އުޅޭ މީހެއްނު. އެކި ހޮރުހޮރުގަ، އެކި ހޮހަޅަތަކުގަ ދަންވަރު އޭނަ އުޅެނީ. އޭނަޔަކަށް އިންސިއެއް ޖިންނިއެއް ވަތްކެއް ނުވޭ! ވަރަށް ވޭންހުރި ބައްޔެއް. ބޭހެއް ނެތް ބައްޔެއް."\nނާދަން ކިޔައިދިން ވަރަކަށް އަހަރުމެންގެ އޮޅުންބޮޅުން ދިޔައީ ބޮޑުވަމުންނެވެ. އިތުރަށް އެ ވާހަކަނުދައްކައި އޭނަ ދިން ފެންތައްޓެއް ބޮއިގެން އަހަރުމެން ނުކުތީއެވެ. އެ ދުވަހު ދިނީ ލަންކާގެ އެއް ހާސް ރުފިޔާއެވެ. ޖުމުލަ ތިން ދުވަހު އަހަރުމެން ދިޔައީމެވެ.\n"ދެން ރަނގަޅުވާނެ ކޮންމެ ދުވަހަކު ނަޔަސް،" ތިންވަނަ ދުވަހު ނާދަން ބުންޏެވެ. "ފުރަންވީމަ ދެން އާދޭ! އަހަންނަށް ރަނގަޅީ ރަށަށް ނުގޮސް އަދި ދުވަސްކޮޅަކު ލަންކާގަ މަޑުކޮށްލިއްޔާ. އަހަރުމެން ކަމެއް ކުރިކަން ގެއަށް އެންގުން ރަނގަޅެއް ނުވާނެ. އަހަރެން އުންމީދުކުރަން މި ބުނާ އެއްޗެއް ވިސްނޭނެކަމަށް. މާލެދިޔައީމަ އެކި މީހުން ވަރަށް ސުވާލުކުރާނެ. ސިހުރުހެދި މީހާ އެންމެ ގިނަ ސުވާލުކުރާނީ. ތައްޔާރުވެގެން ހުންނާތި!"\nއަހަރުމެން މަހެއް ވަންދެން ލަންކާގައި ތިބީމެވެ. ނާދަން ބުނީ ކީކޭކަން އަހަރުމެންނަށް ވިސްނުނެވެ. އިސްކޮށް އެ ކަމުގައި އުޅުނު މީހާގެ ނަން ނާދަން ނުބުނި ނަމަވެސް، އެހީތެރިޔާގެ ނަން ބުނުމުން ބޮލެއް ހުރި ކޮންމެ މީހަކަށް ވިސްނޭނެއެވެ. ތަންތަނުގައި އެއްޗެހި ވަޅުލުމުގެ ވަޒީފާއަދާކުރި މީހާއަކީ ކާކު ގެއަށް ގެނައި މީހެއްކަން އަހަރުމެން އެންމެންނަށް އެނގެއެވެ. ކުރިން އަހަރެން ހީކުރީ އެ މީހާއަކީ ހަމައެކަނި އަހަރެންނަށް ފާރަލާން ގެނައި މީހެއް ކަމަށެވެ.\nއަހަރުމެން މާލެއައިސް ވަރަށް ސިއްރުވެރިކޮށް ގޭތެރެ ކޮނެގެން ނާދަން ބުނި ސާމާނުތައް ނެގީމެވެ. ނާދަން ބުރި ހުރިހާ ތަނެއްގައި ސިހުރު ވަޅުލައިފައި ހުއްޓެވެ. ފޮތިކޮޅުކޮޅާއި، މޮހޮރާއި، ލަކުޑިކޮޅުކޮޅާއި، ގަލާއި، ތަވީދާއި، ކުކުޅުބިސް ވެސް ހުއްޓެވެ. އޭގެތެރެއިން ކުކުޅުބިސް ހީވަނީ ވަރަށް ފަހުން ވަޅުލައިފައިހުރި އެއްޗެއްހެންނެވެ. ޒުހުދާއަށް އެނގުނު އެއްވެސް ވާހަކައެއް އަހްސަން ގާތަކު ނުދައްކައެވެ. އެއްޗެއް އެނގުނުކަމަށް ވެސް އޭނަ ނަހަދައެވެ. އަހަރެން އެ ވާހަކަތައް ރާޝިދަށް ކިޔައިދިނީމެވެ. ފޯނަކުން ނޫނެވެ. ގެއަށް ގެނެސްފައެވެ.\n"ތިހެންވިއްޔާ އަހްސަނަށް މިހާރު އެނގޭނެއްނު އަހަރެން މި ގޭގަ ހުރިކަން ވެސް،" ރާޝިދު ބުންޏެވެ. "ސިހުރަކީ ހާދަހާ ނުބައި އެއްޗެކޭދޯ! އެކަމަކު މޫނި ވެސް އެ ކަމެއްނު ތި ކުރީ. މޫނިއަށް ވެސް ތި ބުނާ ނާދަން ސިހުރެއްނު އެ ހެދީ."\n"އެނގެޔޭ!" އަހަރެން ބުނީމެވެ. "މީގެ ތަފާތަކީ އަހަރެން މީހަކަށް ދެރައެއް ނުދެން. އަހަރެން ކުރިހާ ވެސް ކަމަކީ އަހަރެންގެ ސަލާމަތްހޯދުން. އަހަރެން މާތްރަސްކަލާނގެއަށް ސަޖިދަކުރަން. އެ ފަރާތުން ރައްކާތެރިކަމަށް އެދެން. ފާފައެއް ކުރެވުނު ނަމަ އަފޫކުރެއްވުމަށް ވެސް އެދެން. އަހަންނަށް ހާދަހާ ވަރެއްވެޔޭ ރާޝިދު. ހީވަނީ ހަށިން ފުރާނަ ލުހިދާނެހެން."\nރާޝިދަކީ ވަރަށް ފުރިހަމަ މީހެކެވެ. އަހަރެންގެ ކެކުޅުންތައް ރާޝިދަށް ވިސްނެއެވެ. އަހަރެން ބިރުގަންނަނީ އެކަމާއެވެ. ނާދަންއަކީ ލަންކާގެ ފަޅުހިސާބެއްގައި ދިރިއުޅޭ ބިދޭސީއެކެވެ. އަހަރެން ދެނެއް އޭނަޔަކާ ބައްދަލެއް ނުކުރާނަމެވެ. އޭނަގެ އެހީއެއް ނުވެސް ހޯދާނަމެވެ. އެހެންނަމަވެސް ރާޝިދާ ބައްދަލުނުކޮށެއް އަހަންނަކަށް ނުހުރެވޭނެއެވެ. ގެއަށް ނުގެނެހެއް ވެސް ނުހުރެވޭނެއެވެ. އަހްސަނަށް އެ ކަން އެނގިދާނެތީ މާ ބޮޑު ބިރެއް ވެސް ނުގަނެއެވެ. އެއީ ވަރަށް ބޮޑު މައްސަލައެކެވެ.\n"ހައްޖަށްދާން ފުރަންވީ!" އެއްދުވަހަކު އަހްސަން ގެއަށް ވަދެފައި ބުންޏެވެ. "އަވަހަށް ދަތުރުހަދާ!"\nހައްޖަށް ގޮސް ކުރަނީ ކީއްހެއްޔެވެ؟ ކިޔަނީ ކީކޭ ހެއްޔެވެ؟ އެއިން އެކައްޗެއް ވެސް އަހަންނަކަށް ނޭނގެއެވެ. ދަސްކުރެވުނީހީ ވެސް ދުރާލާ އެ ކަން ރޭވި ނަމައެވެ. އަނެއްކޮޅުން އަހްސަނަކީ ނަމާދެއްކުރާ މީހެއް ނޫނެވެ. ހައްޖުވުމާ ބެހޭގޮތުން އަހްސަނަށް އެނގޭނީ ކޯޗެއް ހެއްޔެވެ؟ ނާސިހާ ގާތުގައި އަހަރެން އެ ވާހަކަ ބުނުމުން ނާސިހާ ދެއްކީ ގަބޫލުކުރެވޭ ކަހަލަ ވާހަކަތަކެކެވެ.\n"އޭނަ ހައްޖަށް ދާތީ ވެސް އަހަރެން މިހިރީ ބުނާނެ އެއްޗެއް ނޭނގިފަ،" އަހަރެން ބުނީމެވެ. "ހުވަފެނެއް ފެނުނީބާ؟"\n"ވެދާނެއްނު އޭނައަށް ވަރަށް ބޮޑުކަމެއް ކުރިމަތިވީކަމަށް،" ނާސިހާ ވިސްނައިލައިފައި ބުންޏެވެ. "އޭނަޔަށް ވެސް ނަސޭހަތްދޭ މީހުން ތިބޭނެތާ. އޭގެ މީހަކު ބުނެފާނެއްނު އެޔޭ ދެން ވެސް އޮތް ހައްލަކީ. އެހެންނޫނީ މިހެން ވެސް ވެދާނެ. ރާޝިދު ގެއަށް ގެންނަކަން އޭނައަށް އެނގުނީ. އެހެންވެ މޫނި ހައްޖަށް ގެންދިޔައިމަ ފަހަރެއްގަ މޫނި ބިރުން ވެސް ދެން ރާޝިދާ ދުރުވެދާނެއްނު! އެ ވެސް ހަމަ ވެދާނެ ގޮތެއް."\nނާސިހާ ބުނި ދެ ސަބަބު ވެސް ގަބޫލުކުރެވެއެވެ. އެހެނަސް، އަހަރެން ހައްޖަށް ފުރީ ވެސް ރާޝިދާ ބައްދަލުކޮށް ސަލާންކޮށްފައެވެ. އެއީ ހައްޖަކީ ކޯޗެއްކަން އެނގިގެން ކުރި ދަތުރެއް ނޫނެވެ. ނަމަކަށް ކުރި ހައްޖެކެވެ. ދަތުރު ފެށީއްސުރެ އަހްސަން ހުރީ އަހަރެން ދެކެ ރުޅިއައިސްފައެވެ. ކިރިޔާ ވެސް ހިތްހެޔޮކޮށް ބަހެއް ބުނަނީ ފެންނަ ހިސާބުގައި މީހުން ތިބިއްޔާއެވެ. ދެއްކުންތެރިކަމުގެ ގޮތުންނެވެ. އެ ދަތުރުގައި ސާޅީހަކަށް މީހުން ބައިވެރިވިއެވެ. އަހަރެން ދަންނަ އެކަކު ވެސް ނެތެވެ.\nއަހަރުމެން ތިބީ ފަރުބަދައެއް ކަހަލަ ތަނެއްގެ މަތީގައި ހުރި ވަރަށް ކުޑަ ކޮޓަރިއެއްގައެވެ. ވަރަށް ކުޑަ ފާހާނައެއް ވެސް ހުއްޓެވެ. ކޮޓަރީގައި ހުންނަނީ އާދައިގެ އެނދެއް ބެހެއްޓޭނެ ޖާގައެވެ. އެ އެނދުގެ ދަށުން ވަތްގަނޑެއް ދަމައިލެވެން ހުރެއެވެ. އެއީ ދެވަނަ ގޮދަޑިއެވެ. އަހަރެން އޮންނަނީ އެ ތަނުގައެވެ. އެ ކޮޓަރިއަކީ މީހުންނާ ވަރަށް އެކަހެރިކޮށް ހުންނަ ތަނެކެވެ. އަހްސަން އިރުއިރުކޮޅާ ތަންތަނަށް ގޮސްހަދައެވެ. އަހަރެން އިންނަންޖެހެނީ އެ ކޮޓަރިތެރޭގައެވެ. ރެޔާއި ދުވާލުއެވެ. ކާގަޑީގައި ކާން ކޮޓަރިން ނުކުމެވެއެވެ. ހަރަމްފުޅަށް ގެންދަނީ ނަމާދުކުރަން އެކަންޏެވެ. ނަމާދު ނިމޭ ގޮތަށް އަހަރެން ގެންނަނީ ކޮޓަރިއަށެވެ. ހައްޖުގެ އަޅުކަން އަދާކުރަނީ ކިހިނެއްކަމެއް އަހަންނަކަށް ނޭނގެއެވެ. އޭރު ހިތަށްއެރީ ހައްޖުވަނީ އެހެންކަމަށެވެ.\nކޮޓަރީގައި ހުންނަ އެނދުމައްޗަށް ކޮޅަށްއެރީމައި ކިޑިކީދޮރު ނުވަތަ ފެންލައިޓުން ބޭރު ފެނެއެވެ. ދަތުރުގައި އައި ބައެއް މީހުންނާ އެކުގައި އަހްސަން ވަރަށް މަޖާކޮށް ހީނހީނފައި އުޅޭ ތަން ފެނެއެވެ. އެ މީހުން ދައްކާ ވާހަކަ ކޮންމެވެސް ވަރަކަށް އަހަންނަށް އަޑުއިވެއެވެ.\n"ކޮންމެ ރެޔަކު އަންހެނުން ބަހައްޓާފަ ކޮންތާކަށްތަ ކަލޭ ތި ދަނީ؟" އެކަކު ބުނި އަޑު އިވުނެވެ. "ހެޔޮނުވާނެ ތިހެން އުޅެން. ކަލޭ ބިރެއް ވެސް ނުގަނޭތަ؟"\nއަހްސަން ޖަވާބެއް ނުދެއެވެ. ހީނގަތް އަޑު އިވުނެވެ. ދެން ވާހަކަދެއްކީ އެހެން މީހެކެވެ.\n"އަހްސަން ކޮންމެހެން އިންނަ ހިތަކުން އިން މީހެއް ނޫނޭ އެއީ،" އެ މީހަކު ބުންޏެވެ. "ދޯ އަހްސަން. ކިޔައިދީބަލަ އޭނަޔާ އިން ސަބަބު."\n10 ކޮމެންޓް, 38 ރިއެކްޝަންސް\nވަރަށް ސަޅި! ގިނަ ދުވަސް ކޮއްފަ ގެނެސްދޭއިރު ތަންކޮޅެއް ދިގުކޮށް ގެެނެސްދޭނަމަ....\nމާ ކުރުކޮށް ތިގެނެސްދިނީ. ކިޔާ ހިތުން އިންދާ އެ ނިމުނީ.\nއަހަރެން ވަރަށް ސަމާލުކަންދީގެން މިވާހަކަ ކިޔަން އިންދާ މިއަދަށް އެ ނިންމައިލީއެެވެ.\nއޭނަޔަށް އެއިޑްސް ޖެހިފަ އެހުރީ!\nވަރަށް ވޭންހުރި ބައްޔެއް. ބޭހެއް ނެތް ބައްޔެއް." މަޗާ، އެެއިޑްސް!!\nކޮން އިރަކުންތަ މިވާހަކަ ނިމެނީ! ވަރަށް ރީތި މިވާހަކަ!


Deport Kuri Dhe Bidheyseenge Massalagai Muassaathakun Dhakkaa...\nޑީޕޯޓްކުރި ދެ ބިދޭސީންގެ މައްސަލައިގައި މުއައްސަސާތަކުން ދައްކާ ވާހަކަ ދިމާނުވޭ: އުޝާމް\n1 މަސް, 1 ހަފްތާ,6ދުވަސް, 48 މިނެޓް,7ސިކުންތު ކުރިން 870މަރިޔަމް އިސްއާދާ\nމޯޯލްޑިވްސް އިމިގްރޭޝަނުން ދާދިފަހުން ޑީޕޯޓްކުރި ދެ ބިދޭސީންގެ މައްސަލައިގައި މުއައްސަސާތަކުން ދައްކާ ވާހަކަ ދިމާނުވާކަމަށް ވިލިމާލެ ދާއިރާގެ މެމްބަރު އަޙްމަދު އުޝާމް ވިދާޅުވެއްޖެއެވެ.\nބިދޭސީން ޑީޕޯޓް ކޮށްލުމާ ގުޅޭގޮތުން އޮންލައިން ނޫހަކުން ލިޔެފައިވާ ޚަބަރެއް ޓުވިޓަރގައި ހިއްސާ ކުރައްވަމުން އުޝާމް ވިދާޅުވެފައިވަނީ އެ ދެބިދޭސީން ޑީޕޯޓްކޮށްލުމާ ގުޅޭގޮތުން އިމިގްރޭޝަނުން ވަކިވަކިން ކޮށްފައިވާ ޓުވީޓުތަކާއި މިހާރު ކޮންޓްރޯލަރ އޮފް އިމިގްރޭޝަން އަޙްމަދު މުޙައްމަދު (ހަނަފީ) ވިދާޅުވާ ވާހަކަފުޅާ ދިމާނުވާ ކަމަށެވެ.\nބިދޭސީން ޑީޕޯޓް ކުރުމަކީ އަބަދުވެސް ހުރިހާ ސަރުކރެއްގައިވެސް ހިނގާ ކަމެއްކަންވެސް އުޝާމް ފާހަގަކުރައްވާފައިވެއެވެ. ރާއްޖެ އެމްވީއަށް ޙަނަފީ ދެއްވާފައިވާ އިންޓަރވިއުއެއްގައި ވިދާޅުވެފައި އެމީހުންނަކީ ކުށުގެ ހައިޕްރޮފައިލް މީހުންކަން ކުރިން އެނގިވަޑައި ނުގަންނަވާ ކަމަށެވެ.\nމަނީލޯންޑާ ކުރުމާއި އެނޫން ވެސް އެތައް ކުށެއް ކުރަމުންދާ ކަމަށް ތުހުމަތުކުރެވި ޑީޕޯޓް ކޮށްލި ބަންގްލަދޭޝް އަށް ނިސްބަތްވާ އަބޫ ހަނީފް ފުރުވާލީ އޭނާ ގާނޫނާއި ޚިލާފު ވުމުން ކަމަށާއި ނަމަވެސް އޭނާއަކީ ބޮޑެތިކުށްތައްވެސް ހިމެނޭ ގޮތަށް ކުށްތަކުގެ ބޮޑެއްކަން ކުރިއަކުން އެއްވެސް ތަހުގީގީ އިދާރާއަކުން އަންގާފައި ނުވާ ކަމަށްވެސް ހަނަފީ ވިދާޅުވެފައި ވެއެވެ.\nއަދި މިފަދަ ކަންކަން ތަކުރާރު ނުވާނެ ފަދަ ގޮތަކަށް ޤާނޫނާ ޚިލާފުވާ ބިދޭސީން ހައްޔަރު ކުރުމަށްފަހު ތަޙްޤީޤު ކުރާނެ ކަމަށްވެސް އޭނާ ވިދާޅުވެފައިވެއެވެ. އިމިގްރޭޝަނުން ދެބިދޭސީއަކު ޑީޕޯޓް ކޮށްފައިވަނީ މި ސެޕްޓެމްބަރު މަހުގެ 13ވަނަ ދުވަހުއެވެ. އެއީ އަބޫޙަނީފްގެ އިތުރުން ޝަފީޤުލް އިސްލާމް(މާސްޓަރ) ކިޔާ ބަންގްލަދޭޝްގެ ރައްޔިތެކެވެ.\nރާއްޖެ ޓީވީގެ ފަލަ ސުރުޚީ ޕްރޮގްރާމްގައި ވާހަކަފުޅު ދައްކަވަމުން އިކޮނޮމިކް މިނިސްޓަރ ފައްޔާޒު އިސްމާޢީލް ވިދާޅުވީ ޤަވާއިދާ ޚިލާފުވާ ބިދޭސީން ރާއްޖެއިން ޑީޕޯޓްކުރާއިރު، އެމީހުންނާ ގުޅިފައިވާ މޫތައް ހޯދަން ޖެހޭނެ ކަމަށެވެ.\nއަދި އެމީހުންނާ ގުޅިފައިހުރީ ކޮން ކޮން ދިވެހިންނެއްތޯ ބަލާ ފުރިހަމަ ތަޙްޤީޤެއް ހިންގަން ޖެހޭ ކަމަށާއި މިހާރު އެފުރުސަތު ގެއްލިފައިވާ ކަމަށްވެސް ފައްޔާޒު ވިދާޅުވިއެވެ. ތަޙްޤީޤަކާ ނުލާ ދެބިދޭސީން ޑީޕޯޓްކޮށްލުމުން ވަރަށް ގިނަ ފަރާތްތަކުން އެކަމާ ދެކޮޅަށް ސޯޝަލް މީޑިއާގައިވެސް ވާހަކަ ދެއްކިއެވެ.\nއިމިގްރޭޝަނުން ބުނެފައިވަނީ އެފަދަ ކަންކަމުގައި ތަހުގީގުކުރުމަކީ ފުލުހުންނަށް ޤާނޫނުން ލާޒިމު ކުރާ ކަންކަންކަމަށެވެ.\nމި ސަރުކާރު އައި ފަހުން މި ފަދަ ބޮޑެތި ކަންކަން ޤައުމުގައި ހިނގާ އިރުވެސް ޒިންމާ ނަގާނެ ފަރާތެއް ނުވާކަމަށް ގިނަ ރައްޔިތުން އަންނަނީ ބުނަމުންނެވެ. އަދި މި ސަރުކާރުގައި ހިނގާ ކަންކަމުގެ ޒިންމާވެސް ނަގަން ޖެހިފައިވަނީ ކުރީގެ ރައީސް ޔާމީނުއަށެވެ.\nއެހެންކަމުން ގިނަ ބަޔަކު ބުނަމުން އަންނަނީ މި ސަރުކާރުގައި ތިބީ ޒިންމާ ނަގަން ކެރިވަޑައި ނުގަންނަވާވާރުގެ އެހެން ނަމަވެސް ބޮޑެތި މަޤާމުތަކަށް ދަހިވެތި ވެފައިވާ ބޭފުޅުން ކަމަށެވެ.\nމޯލްޑިވްސް އިމިގްރޭޝަން ވިލިމާލެ ދާއިރާގެ މެމްބަރު އުޝާމް\n3 މިނެޓް ކުރިން 17 0\n1 ގަޑި ކުރިން 10 0\n2 ގަޑި ކުރިން 67 0


SunOnline: Ethereyge udhuhunthakuge agu heyo kurumunves faidhaa vee ithuru: Maldivian\nއެތެރޭގެ އުދުހުންތަކުގެ އަގުހެޔޮ ކުރުމުން ފައިދާވީ އިތުރު: މޯލްޑިވިއަން\nމުހައްމަދު މުޒައްޔިން ނާޒިމް 09 Jul 2019, 20:16\nމޯލްޑިވިއަން ފްލައިޓެއް: އެތެރޭގެ އުދުހުންތަކުގެ އަގުހެޔޮ ކުރުމުންވެސް ވީ ފައިދާ -- ސަން ފޮޓޯ/ މުހައްމަދު މުޒައްޔިން ނާޒިމް\nގައުމީ އެއާލަން، މޯލްޑިވިއަން ހިންގާ އައިލެންޑް އޭވިއޭޝަނުން އެތެރޭގެ އުދުހުންތަކުގެ އަގުތައް ހެޔޮކުރުމުންވެސް ވީ ފައިދާ ކަަމަށް އެ ކުންފުނީގެ މެނޭޖިން ޑިރެކްޓަރު މުހައްމަދު ރިޒްވީ ވިދާޅުވި އެވެ.\nއެތެރޭގެ އުދުހުންތަކުގެ އަގުތައް ކުޑަ ކުރުމަކީ ރައީސް އިބްރާހިމް މުހައްމަދު ސޯލިހްގެ ރިޔާސީ ވައުދެކެވެ. އެގޮތުން ޓިކެޓްތަކުގެ އަގު މިދިޔަ ޖެނުއަރީ މަހު 25-30 ޕަސަންޓާ ދެމެދުގެ އަދަދަކަށް އަގު ހެޔޮކުރި އެވެ.\nރައްޔިތުންގެ މަޖިލީހުގައި ސްޓޭޓް އޯން އެންޓާޕްރައިޒް ކޮމިޓީގައި މާފަންނު މެދު ދާއިރާ މެމްބަރު މުހައްމަދު ރަޝީދު (ބޮންޑާ) ކުރެއްވި ސުވާލަކަށް ޖަވާބު ދެއްވަމުން އައިއޭއެސްގެ އެމްޑީ ރިޒްވީ ވިދާޅުވީ، މިއަހަރު އެންމެ ބޮޑު ގުރުބާނީއެއް ކުންފުނިން ވީ އެތެރޭގެ އުދުހުންތަކުގެ އަގުތައް މުތޯލިޔާ ކުރުމަށާއި އަގު ކުޑަ ކުރުމަށް ކަމަށެވެ. މިއަހަރުގެ ކުރީކޮޅު ޓިކެޓުގެ އަގު ހެޔޮކުރި އިރު، މި އަހަރުގެ ފުރަތަމަ ހަ މަސް ދުވަހުގައި ކުންފުނީގެ ފައިދާ އިތުރުވިކަމަށް ރިޒްވީ ވިދާޅުވިއެވެ.\n"މިިދިޔަ އަހަރު ވަރަށް ބޮޑުތަނުން ފިއުލް ހުރީ ބޮޑުވެފައި. އެކަންތައް އެހެން އޮވެފައި ޓިކެޓް އަގުވެސް ވަނީ ކުޑަ ކުރެވިފައި. ކުންފުނީގެ މިދިޔަ އަހަރުގެ ފުރަތަމަ ހަ މަހާއި މިއަހަރުގެ ފުރަތަމަ ހަ މަހާ އަޅާ ބަލާއިރު އަދިވެސް އަޅުގަނޑުމެން މިއުޅެނީ ބޮޑުތަނުން ޕްރޮފިޓްގައި،" ރިޒްވީ ވިދާޅުވި އެވެ.\nނަމަވެސް އެއީ ކިހާ އަދަދެއްގެ ކުރިއެރުމެއް ކަމެއް ރިޒްވީ ވިދާޅެއް ނުވެ އެވެ.\nމިއަދު ކޮމިޓީގައި ރިޒްވީ ވާހަކަ ދައްކަވަނީ: ވޭތުވެދިޔަ ހަ މަސް ދުވަހު ކުންފުންޏަށް ފައިދާ ވި ކަމަށް ވިދާޅުވި -- ސަން ފޮޓޯ/ ފަޔާޒު މޫސާ\nރިޒްވީ ވިދާޅުވީ، މިދިޔަ އަހަރަށްވުރެ މިއަހަރު ތެޔޮގެ އަގު ބޮޑު ކަމަށާއި ނަމަވެސް އަދިވެސް ދެމެހެއްޓެނިވި ގޮތެއްގައި ފައިދާއާ އެކު ކުންފުނި ހިންގަމުންދާ ކަމަށެވެ.\nރިޒްވީ ވިދާޅުވީ، ޕައިލެޓުންގެ ޕޮލިސީތަކަށް ވެސް ބަދަލެއް މިހާރު ގެނެސްފައިވާ ކަމަށެވެ. އެގޮތުން ޓްރެއިން ކޮށްގެން އަންނަ ޕައިލެޓުން މިހާރު ކުންފުންޏަށް އެއްވެސް ފައިސާއެއް ދައްކާކަށް ނުޖެހޭނެ ކަމަށް އޭނާ ވިދާޅުވި އެވެ.\n"ޕައިލެޓުން ބޮޑެތި ހަރަދުތަކެއްކޮށް ކިޔަވާފައި އައިސް ކުންފުންޏަށް ކުރިން ވައްދަން ޖެހެނީ ފައިސާ ތަކެއް ދީފައި. މިހާރު ކުންފުންޏަށް ޕައިލެޓް ވަންނަ ލާރި ދައްކާކަށް ނުޖެހޭނެ. ދާ ޓްރެއިންގެ ހަރަދެއް ކުންފުނިން ނުކަނޑާނެ. މިހުރިހާ ކަމަކީ ނޭޝަނަލް އިންޓްރަސްޓްގައި މީހުން ޑިވަލޮޕް ކުރުމުގައި ފެށި ޕްރޮގްރާމެއް،" ރިޒްވީ ވިދާޅުވި އެވެ.\nމި ސަރުކާރު އައިއިރު 1،188 މުވައްޒަފުން މަސައްކަތް ކުރާއިރު އޭގެ ތެރެއިން 90 ޕަސެންޓަކީ ދިވެހިން ކަމަށް ރިޒްވީ ވިދާޅުވިއެވެ. މިހާރު އެ ކުންފުނީގައި 1،247 މުވައްޒަފުން ތިބޭނެ ކަމަށް ރިޒްވީ ވިދާޅުވި އެވެ.\nކުންފުނީގެ ކޭޝްފްލޯ 2017 އިން ފެށިގެން ދަށް ވެފައިވާ ކަމަށާއި މިއަހަރުގެ ބަޖެޓް ފާސްކުރި އިރު އެކަމަށް ރިއާޔަތް ކުރި ކަމަށް ރިޒްވީ ވިދާޅުވި އެވެ. އަދި، ކުންފުންޏަށް ލިބެންޖެހޭ އާމްދަނީ 400 އެއްހާ މިލިއަން ރުފިޔާގައި ހުރިއިރު، ދައްކަން ޖެހޭ ލޯންގެ އަދަދު 350 އެއްހާ މިލިއަނަށް އަރާ ކަމަށެވެ.\n"ރިސީވަބަލް ޕޭމަންޓްސް މިއުޅެނީ 2012 އިން ފެށިގެން އެކިއުމިލޭޓް ވެފަ ހުރި އެއްޗިސް. ވޭތުވެދިޔަ ހަތް މަހު ނުވަތަ ހަ މަހުން އައިސްގެން އުޅޭ ޕޭމަންޓްސްތަކެއް ނޫން.،" ރިޒްވީ ވިދާޅުވި އެވެ.\nރިޒްވީ ވިދާޅުވީ 2013 އިން ފެށީގެން ކުންފުނި އެޑިޓް ކޮށްފައި ނުވާ ކަމަށާއި މިހާރު އެކަން ކަމާ ބެހޭ ފަރާތްތަކުގެ ސަލާމުކަމަށް ގެންސްފައިވާނެ ކަމަށެވެ.\nމިދިޔަ 2016 ވަނަ އަހަރާއި 2017 ވަނަ އަހަރު ތެރޭ ކުންފުނިން އެންމެ ބޮޑު އިންވެސްޓެއް ކުރީ މަތިންދާ ބޯޓަށް ކަމަށް ރިޒްވީ ވިދާޅުވިއެވެ. އެގޮތުން މިހާރު ކުންފުނީގައި 23 މަތިންދާބޯޓެއް ގެންގުޅޭ އިރު، އޭގެ ތެރެއިން ޑޮމެސްޓިކަށް ބޭނުންކުރަނީ 10 ބޯޓް ކަމަށް ރިޒްވީ ވިދާޅިވިއެވެ. އޭގެ ތެރެއިން އަށް މަތިންދާބޯޓަކީ ކުންފުނީގެ އަމިއްލަ މަތިންދާ ބޯޓެވެ. ސީޕްލޭންގެ ގޮތުގައި 11 ބޯޓު ބޭނުން ކުރަމުން އަންނަ އިރު، ހަ ބޯޓަކީ ކުންފުނީގެ އަމިއްލަ ބޯޓު ކަމަށް ވެސް ރިޒްވީ ވިދާޅުވި އެވެ.\nރިޒްވީ ވިދާޅުވީ، ކުންފުނީ މުވައްޒިފުންގެ ކަންކަން ހަރުދަނާ ކުރުމަށް ވެތުވެދިޔަ އަހަރުތަކުގައި އިސްކަން ދީފައި ނުވާ ކަމަށެވެ. ނަމަވެސް މިހާރު އާ މެނޭޖްމަންޓުން މުވައްޒިފުންގެ ކަން ކަން ހަރުދަނާ ކުރުމަށް އިސްކަން ދެއްވާ ކަން ފާހަގަ ކުރެއްވި އެވެ. އެގޮތުން މުވައްޒަފުން މަސައްކަތް ކުރާނެ ރަނގަޅު މާހައުލެއް ގާއިމްކުރުމަށް މިހާރުވެސް މަސައްކަތް ކުރަމުންދާ ކަމަށް ރިޒްވީ ވިދާޅުވި އެވެ.\nމިއަދު ކޮމިޓީގައި މުވައްޒިފުންގެ މުސާރައިގެ އޮނިގަނޑަށް ގެނައި ބަދަލާ ގުޅިގެންވެސް ރިޒްވީ ވާހަކަ ދެއްކެވި އެވެ.


ޖޯ ބައިޑަން “އެސްޓަބްލިޝްމަންޓު” ކެންޑިޑޭޓަކަށް ވީ ކީއްވެ؟ | Sandhaanu\nޖޯ ބައިޑަން “އެސްޓަބްލިޝްމަންޓު” ކެންޑިޑޭޓަކަށް ވީ ކީއްވެ؟\nޓްރަމްޕަށް 2016 ވަނަ އަހަރުގެ ރިޔާސީ އިންތިޚާބު ކާމިޔާބު ކުރެއްވުނުއިރު، ޓްރަމްޕަކީ އަޅުގަނޑުމެން މިކިޔާ “އެސްޓަބްލިޝްމަންޓު” ކެންޑިޑޭޓެއް ނޫނެވެ. އަދި ސިޔާސީ ބޭފުޅެއްވެސް ނޫނެވެ. “އެސްޓަބްލިޝްމަންޓު” ކެންޑިޑޭޓަކީ 10 އަހަރަށްވުރެ ގިނަ ދުވަހުގެ ސިޔާސީ މަގާމުތަކުގެ ތަޖުރިބާ ލިބިފައިވާ، ވޯޓުލާންތިބި މީހުންނާއި ރަނގަޅަށް މުޢާމަލާތުކޮށް ހެޔޮގޮތް ވިސްނައިދިނުމުގެ ގާބިލުކަން ހުންނަ ސިޔާސީ ބޭފުޅުންނެވެ. އެހެންނަމަވެސް، އެބޭފުޅަކު ބާރުލިބިދޭ މަގާމަކަށް ވަޑައިގެންނެވުމުން، އެބޭފުޅަކު މަސައްކަތް ކުރައްވަނީ ބޮޑެތި ކުންފުނިތަކާއި، ބޭރުގެ މިލިޓަރީ ބާރުތަކުގެ އެދުންތަކާއި އެއްގޮތަށެވެ. ނުވަތަ އެބޭފުޅުން ބަދަލުވެގެންދަނީ، އެބޭފުޅުންގެ މައްޗަށް ބަސް ވިދާޅުވާން ތިއްބަވާ ކޮރަޕްޓް މީހުންގެ ކުޅޭކުޅޭ ބުދުތަކަށެވެ.\nޖޯ ބައިޑަންގެ އެކުވެރިން ފަދައިން ޖޯ ބައިޑަންވެސް އުމުރުގެ ދެބައިކުޅަ އެއްބައި ނުވަތަ އެއަށްވުރެ ގިނަދުވަހު ހަރަކާތްތެރި ވަޑައިގެންނެވީ ސިޔާސީ މައިދާނުގައެވެ. ދިވެހިރާއްޖޭގެ ރައްޔިތުންގެ މަޖިލިސްގެ ބައެއް މެންބަރުން ފަދައިން، މިފަދަ ސިޔާސީ ގިނަ ބޭފުޅުންނަކީވެސް ސެނެޓު ނުވަތަ ކޮންގެރެސްގައި ގިނަ އަހަރުތަކެއް ވަންދެން މަސައްކަތް ކުރައްވާފަ ތިއްބެވި ބޭފުޅުންނެވެ. މިފަދަ ބޭފުޅުންނަށް ސިޔާސީ މަގާމް ލިބިވަޑައިގަތުމުން، އެ ބޭފުޅުންގެ ގިނަ ވަގުތު ހޭދަކުރައްވަނީ، އެބޭފުޅުންގެ ކެމްޕޭނަށް ސީދާ ގޮތުންނާއި ނުސީދާ ގޮތުން ޚަރަދު ކުރި ބޮޑެތި ކުންފުނި ތަކަށާއި އެހެން ގައުމުތަކުގެ ސަރުކާރުތަކުން ބޭނުންވާ ކަންކަން ހާސިލް ކޮށްދިނުމަށް މަސައްކަތް ކޮށްދެއްވުމަށެވެ.\nމިލިއަން މިލިއަން ޑޮަލަރުން ސިޔާސީ ބޭފުޅުންނަށް ޚަރަދު ކުރި ބޮޑެތި ކުންފުނި ތަކަށާއި އެހެން ގައުމުތަކުގެ ސަރުކާރުތަކުގެ ނުފޫޒުތަކަށްވުރެ، ވޯޓު އަޅާމީހުންގެ ބާރުގަދަވާނެކަމަށް ހީވެފައި އޮންނަ ހީއަކީ ކުށް ހީ އެކެވެ.\nފައިސާއަށްވުރެ އިންސާނިއްޔަތުކަމަށް އިސްކަން ދެއްވި ރިޔާސީ ކެންޑިޑޭޓު ބައިޑަން އާއި ދޭތެރޭ މީހުންގެ އުއްމީދު ވަރަށް ބޮޑޭވެ. އެހެންނަމަވެސް އެއީ ހަގީގަތެއް ނެތް އުއްމީދެކެވެ. އަލަށް އިންތިޚާބުވި ރައީސް، ބައިޑަން ސަރުކާރުގެ ތަފާތު އެޖެންސީތަކަށް މީހުން ނަންގަވަން ފެއްޓެވުމުން، އިންސާނީހައްގުތަކަށާއި ތިމާވެއްޓަށް މަސައްކަތްކުރާ ޖަމްޢިއްޔާތަކުންދަނީ ކަންބޮޑުވުން ފާޅުކުރަމުންނެވެ.\nއެންމެ މިސާލަކަށް ބަލާނަމަ އެމެރިކާގެ ތިމާވެށި ހިމާޔަތްކުރާ އެޖެންސީގެ އިސްވެރިއަކަށް ބައިޑަން ހޮއްވެވީ މައިކަލް މެކަބޭ އެވެ. މައިކަލް މެކަބޭއަކީ ބައިޑަންގެ ކުރީގެ މުވައްޒަފެކެވެ. އަދި އެއީ އެމެރިކާގެ ތިމާވެށި ހިމާޔަތްކުރާ އެޖެންސީގެ ކުރީގެ ޑެޕިއުޓީ އެޑްމިނިސްޓޭރޭޓަރެވެ. ފަހުން މިބޭފުޅާ މަސައްކަތްކުރެއްވީ ޑިއުޕޮންޓު ކިޔާ ކުންފުންޏެއްގެ ކޮމިއުނިކޭޝަން ސްޓްރަޓެޖީ ކޮންސަލްޓަންޓަކަށެވެ. މިދުވަސްވަރު މި ކެމިކަލް ކުންފުނިން މަސައްކަތް ކުރަމުންދިޔައީ އެ ކުންފުނިން ތައްޔާރުކުރާ އެންމެ ގެއްލުންބޮޑު ކެމިކަލް ކަމަށްވާ، ޕާފްލޮރޮކްޓަނޮއިކްއެސިޑް (ޕީ.އެފް.އޯ.އޭ) ނުވަތަ ސީ8 ބޭނުންކުރުމާއިބެހޭ ގަވާއިދުތައް ބަދަލު ކުރެވޭތޯއެވެ. މި ވިހަގަދަ ކެމިކަލަކީ ފެންހަރުނުލާ ފޮއްޗާއި، ލައް ނުޖެހޭ ފޮއްޗާއި، ކާތަކެތި ޕެކްކުރާ ތަކެތިން ފެށިގެން ތަތްނުލަވާ ތެލި، ތަށިފަދަ ތަކެތީގައިވެސް ބޭނުންކުރާ އެއްޗެކެވެ. މި ކެމިކަލްގެ ސަބަބުން ގިނަބަޔަކަށް ދަރިމައިވުމުގެ މައްސަލަތަކާއި، ކެންސަރު ޖެހުމާއި، ޗިސްމޭ ހަލާކުވުންފަދަ މައްސަލަތައް ކުރިމަތިވެއެވެ.\nމިހުރިހާ ކަމެއް އެނގިވަޑައިގެން ހުންނަވައި، “އެސްޓަބްލިޝްމަންޓު” ކެންޑިޑޭޓު ކަމަށްވާ އަލަށް އިންތިޚާބުވެ ވަޑައިގެންނެވި ރައީސް ބައިޑަން، ސަރުކާރުގެ މަގާމްތަކާއި ކުންފުނިތަކުގެ ވަޒީފާ، ތިމާވެއްޓާއި މީހުން ރައްކާތެރި ކުރުމަށް ޝައުގުވެރިކަމެއް ނެތް ބަޔަކަށް ދެއްވަމުން ގެންދަވަނީއެވެ. ތިމާވެށި ހިމާޔަތްކުރާ އެޖެންސީ(އީ.ޕީ.އޭ) ގެ އެންމެ މަތީމަގާމްވެސް އެ ދެއްވަނީ ތިމާވެއްޓާއި އާންމު ޞިއްހަތު ރައްކާތެރިކުރުމަށް ހަދާފައިވާ ގާނޫނުތަކާއި ދެކޮޅަށް އެތައް އަހަރެއްވަންދެން މަސައްކަތްކުރެއްވި ކެމިކަލް ކުންފުންޏަކަށް އެހީތެރިވެދެއްވި ބޭފުޅަކަށެވެ.\nޕީ.އެފް.އޯ.އޭގެ ސަބަބުން އެމެރިކާގެ ގާތްގަޑަކަށް އެންމެންގެ ލޭ ވަނީ ތަޣައްޔަރު ވެފައެވެ. އަދި މި ކެމިކަލްގެ ވިހައިގެ އަސަރު މައިމީހާގެ ފަރާތުން ބަނޑުގައި އޮންނަ ދަރިފުޅަށް ކުރެއެވެ. މި ސިނާޢީ ވިހަ މާއްދާއަކީ ތިމާވެށީގައި އަދި އިންސާނާގެ ހަށިގަނޑުގައި ހުރެގެންވެސް ފަސޭހައިން ހަލާކު ނުވާ މާއްދާއެކެވެ. އެހެންވެ، މި ކެމިކަލްއަށް ވަނަމަކަށް ކިޔަނީ ” ދާއިމީ ކެމިކަލް” އެވެ. ކަނޑުގެ އަޑީގައި އުޅޭ ދިރުންތަކުން ފެށިގެން، އެކަހެރި ރަށްރަށުގައި ދިރިއުޅޭ ދޫނިތައް ފަދަ ދުނިޔޭގެ އެކި ކަންކޮޅުތަކުގައި އުޅޭ ދިރޭތަކެތީގައިވެސް މި ކެމިކަލްވާކަން ސައިންސްވެރިންވަނީ ހޯދާފައެވެ.\nޑިއުޕޮންޓުން އުފައްދާ ވިހަގަދަ ކެމިކަލްއާއިބެހޭގޮތުން އީ.ޕީ.އޭ އާއި މެކަބޭ މުޢާމަލާތު ކުރައްވަންފެއްޓެވީ 2003 ވަނަ އަހަރުންފެށިގެންނެވެ. އެދުވަސްވަރަކީ ޕީ.އެފް.އޯ.އޭ އެކުލެވޭ 7،100 ޓަނުގެ ވިހަ ކުނި ޑިއުޕޮންޓުން ވާރޖީނިއާ އައިލޭންޑަށް އެޅުމާއި ގުޅިގެން، އެކުންފުންޏާޢި ދެކޮޅަށް ގާނޫނީ ފިޔަވަޅު އަޅަން ގޮވަމުންދިޔަ ވަގުތެކެވެ. މިކަމުގެ ސަބަބުން 100،000 އަށްވުރެ ގިނަ މީހުންގެ ބޯފެނަށް އެ ކެމިކަލްގެ އަސަރުކުރިއެވެ. އަދި މުޖުތަމަޢުގެ އެތައް ބަޔަކަށް ތަފާތުބަލިތައް ޖެހި ބަލިވިއެވެ. މި ކުންފުންޏާއި ދެކޮޅަށް ގާނޫނީގޮތުންކުރި މަސައްކަތް ދައްކުވައިދޭ ފިލްމެއް ކަމަށްވާ “ޑާކް ވޯޓާސް” 2019 ވަނަ އަހަރު ނެރުނެވެ.\nމަތީގައި އެވަނީ ބޮޑެތި ކުންފުނިތަކާއި ބޭރުގެ ސަރުކާރުތަކާއި ގާތް ގުޅުން އޮންނަ ފަރާތްތަކަށް ސަރުކާރުގެ މަތީ ފަންތީގެ ވަޒީފާ ދިނުމުގެ އެންމެ މިސާލެކެވެ.\nމިކަންކަމަށް ވިސްނައި ފިކުރުކޮށް، ވަކި ޕާޓީއަކަށް ނުވަތަ ރާއްޖޭގެ ސިޔާސީ ދާއިރާގެ ގިނަ ތަޖުރިބާ ލިބިވަޑައިގެންފައިވާ ވަކި ސިޔާސީ ބޭފުޅަކަށް ތާއީދު ކުރާ ދިވެހިން ވޯޓުލާއިރު ވިސްނަންވީ ރަނގަޅަށް ލޯހުޅުވައިގެން ތިބެ ވޯޓު ލުމަށެވެ. ޕާޓީއަށް ނުވަތަ ވަކި މީހަކަށް ކުރާ ތާއީދުގެ ސަބަބުން ވޯޓު ނުލުމަށެވެ. އެބޭފުޅުން ސްޓޭޖު ތަކުގައްޔާއި، ޓީވީގައި ދައްކަވާ ވާހަކަތަކާއި، ދެތިން މިނުޓަށް އެބޭފުޅުންނާއި ބައްދަލުވެ ދައްކާ ވާހަކަތަކުން ވޯޓުލާ މީހުންނަށް އިވޭނީ އެބޭފުޅުންގެ ޕްލޭންތަކުގެ %10 އެވެ. މިއީ ބޮޑަށް އެބޭފުޅުންގެ ނަން ރީތިކުރެއްވުމަށް ދައްކަވާ ވާހަކަތަކެވެ. އަނެއް%90 އަކީ ވޯޓުލާ މީހުންނަށް ނޭނގޭ ޕްލޭންތަކެވެ.\nއެއީ އެމެރިކާ ކަމުގައި ވިޔަސް، ދިވެހިރާއްޖެ ކަމުގައި ވިޔަސް، ސިޔާސީ ކުޅިގަނޑަކީ ހަމަ އެކައްޗެކެވެ. “އެސްޓަބްލިޝްމަންޓު” ސިޔާސީ ބޭފުޅުން ވަރަށް ގިނައެވެ. ވޯޓުލާ މީހުންނަށް ނޭނގޭ ކަމަކީ މިފަދަ ސިޔާސީ ބޭފުޅުންނަށް ޝަރުތެއްނެތި ތާއީދުކޮށް ވަފާތެރިވުމުގެ ސަބަބުން، އެބޭފުޅުންގެ ފަރާތުން ގައުމަށާއި ދަރިންގެ މުސްތަގުބަލަށް ކުރިމަތިވަމުންދާ، އަދި ކުރިމަތިވެދާނެ ނުރައްކާތަކެވެ.


Madrid aa ehvaruvi namaves Barca ah hiyhama jehun | Mihaaru\nމެޑްރިޑާ އެއްވަރުވި ނަމަވެސް ބާސާ އަށް ހިތްހަމަޖެހުން\n07 މެއި 2018 - 09:29 22 comments\nބާސެލޯނާ (މޭ 7) – އެކަކު މަދުކޮށް ކުޅުނު ބާސެލޯނާ އާއި ރެއާލް މެޑްރިޑް ރޭ ކުޅުނު މެޗު 2-2 އިން އެއްވަރުވުމާ އެކު، ބާސެލޯނާ އިން ސްޕެނިޝް ލީގުގައި ބަލިނުވުމުގެ ރެކޯޑް ދަމަހައްޓައިފި އެވެ.\nބާސެލޯނާ އިން ލީގުގެ ޗެމްޕިއަންކަން ކަށަވަރުކޮށްފައިވާއިރު އެ ޓީމު އެއް ވަނައިގައި އޮތީ 87 ޕޮއިންޓާ އެކު އެވެ. ދެ ވަނައިގައި 75 ޕޮއިންޓާ އެކު އެތުލެޓިކޯ މެޑްރިޑް އޮތްއިރު ރެއާލް މެޑްރިޑް އޮތީ 72 ޕޮއިންޓާ އެކު ތިން ވަނައިގަ އެވެ.\nބަލިނުވެ ސްޕެނިޝް ލީގު ނިންމާލާ ފުރަތަމަ ޓީމުގެ ރެކޯޑް ހެދުމަށް ބާސެލޯނާ އަށް ބާކީ ދެން އޮތީ ތިން މެޗެވެ. އެ ޓީމު މިހާރު ވެސް ވަނީ ސްޕެނިޝް ލީގުގައި ބަލިނުވެ އެންމެ ގިނަ މެޗު ހަމަކުރުމުގެ ރެކޯޑް ހަދައިފަ އެވެ.\nބާސެލޯނާގެ ކޭމްޕް ނޯ ސްޓޭޑިއަމުގައި ރޭ ކުޅުނު މެޗުގެ 10 ވަނަ މިނެޓުގައި ސާޖީ ރޮބާޓޯ ދިން ބޯޅައަކުން ލުއިސް ސުއަރޭޒް ލަނޑު ޖަހައި ބާސެލޯނާ އަށް ކުރި ހޯދައިދިނެވެ. އޭގެ ހަތަރު މިނެޓު ފަހުން ރެއާލް މެޑްރިޑަށް އެއްވަރުކޮށްދިނީ ކްރިސްޓިއާނޯ ރޮނާލްޑޯ އެވެ. ބާސެލޯނާ އަށް މައްސަލަތަކެއް ދިމާވީ ފުރަތަމަ ހާފުގެ ފަހު މިނެޓުގައި ސާޖީ ރޮބާޓޯ އަށް ރަތްކާޑު ދެއްކުމުންނެވެ. އޭނާ އަށް ކާޑު ދެއްކީ މެޑްރިޑުގެ މާސެލޯއާ އުފެދުނު ހިތްހަމަނުޖެހުމެއްގައި ބޯޅަ ނެތީސް އޭނާ އަށް ހަމަލާ ދިނުމުންނެވެ. އަނެއްކޮޅުން އަނިޔާވެ ރޮނާލްޑޯ ވަނީ ހާފް ޓައިމްގައި ބަދަލުކޮށްފަ އެވެ.\nއެކަކު މަދުވި ނަމަވެސް 52 ވަނަ މިނެޓުގައި ލިއޮނަލް މެސީ ވަނީ ގޯލް ޖަހައި ބާސެލޯނާ އަށް ކުރި ހޯދައިދީފަ އެވެ. މެޑްރިޑަށް ދެ ވަނަ ފަހަރަށް ނަތީޖާ ހަމަހަމަކޮށްދިނީ 72 ވަނަ މިނެޓުގައި ގަރެތު ބޭލް އެވެ.\nރޮނާލްޑޯގެ ކުޑަހުޅަށް އަނިޔާވި ނަމަވެސް ބެލެވޭ ގޮތުގައި އޭނާގެ އަނިޔާ އެހާ ސީރިއަސްއެއް ނޫނެވެ. މެޑްރިޑުގެ ކޯޗު ޒައިނުއްދީން ޒިދާން ބުނީ ކުޑަހުޅު ހުރީ ދުޅަވެފައި ކަމަށާއި އެކަމަކު އަނިޔާ އެހާ ބޮޑު ނޫން ކަމަށެވެ. އެހެންވެ މި މަހުގެ 26 ގައި ޗެމްޕިއަންސް ލީގުގެ ފައިނަލުގައި ލިވަޕޫލާ ދެކޮޅަށް ކުޅެން އޭނާ ފިޓްވާނެ ކަމަށް ލަފާކުރެވެ އެވެ.\nރޭގެ މެޗަކީ ބާސެލޯނާގެ ކެޕްޓަން އަންދްރެސް އިނިއެސްޓާ ކުޅުނު ފަހު އެލް-ކްލެސިކޯ މެޗެވެ. މި ސީޒަނަށް ފަހު ބާސެލޯނާ ދޫކޮށްލާ އިނިއެސްޓާ ވަނީ ދެ ވަނަ ހާފުގެ ކުރީކޮޅު ބާލައިފަ އެވެ. އޭނާ އަށް ވަރަށް ބޮޑު ތަރުހީބެއް ބާސެލޯނާ ސަޕޯޓަރުން ދިނެވެ. އަނެއްކޮޅުން ރޭގެ މެޗަކީ އިނިއެސްޓާގެ މަގާމް ފުރަން ގެނައި ފިލިއްޕެ ކުޓީނިއޯ ކުޅުނު ފުރަތަމަ އެލް-ކްލެސިކޯ އެވެ.\nއިތުރު ލިޔުންތައް ބާސެލޯނާ ސްޕެނިޝް ލީގް ރިއަލް މެޑްރިޑް


SunOnline: UCL: Europe ge gadha baaruthah dhevana burah dhathuru koffi\nޔޫސީއެލް: ޔޫރަޕުގެ ގަދަ ބާރުތައް ދެވަނަ ބުރަށް ދަތުރު ކޮށްފި\nނަޖާހު މަސްއޫދު 28 Nov 2018, 10:26\nރޭ ޔުވެންޓަސް އާއި ވެލެންސިއާ ބައްދަލު ކުރި މެޗުގެ ތެރެއިން---\nރޭ ޔޫއެފާ ޗެމްޕިއަންސް ލީގުގައި ކުޅުނު މެޗުތަކަށް ފަހު ޔޫރަޕުގެ ގަދަ ބާރުތައް ދެވަނަ ބުރަށް ދަަތުރު ކޮށްފިއެވެ.\nރޭ ކުޅުނު މެޗުތަކަށް ފަހު ދެވަނަ ބުރަށް ދަތުރު ކުރި ބޮޑެތި ކްލަބުތަކުގެ ތެރޭގައި، ޔުވެންޓަސް، މެންޗެސްޓާ ޔުނައިޓެޑު، މެންޗެސްޓާ ސިޓީ، ރެއާލް މެޑްރިޑް އަދި ބަޔާން މިއުނިކް ހިމެނެއެވެ.\nރޭ މެންޗެސްޓާ ޔުނައިޓެޑު އަމިއްލަ ދަނޑުގައި ނުކުތީ ޔަންގް ބޯއިސްއާ ދެކޮޅަށެވެ. އ މެޗު އެ ޓީމުން ކާމިޔާބު ކުރީ 1-0ގެ ނަތީޖާިންނެވެ. މެޗުގެ 90 މިނެޓު ނިމި ލިބުނު އިތުރު ވަގުތުގެ ތެރޭގައި، ޔުނައިޓެޑު މޮޅުކޮށްދިން ގޯލު ކާމިޔާބު ކުރީ މަރުއާން ފެލެއިނީއެވެ.\nރޭ ބަޔާން ވަނީ އެ ޓީމުގެ ދަނޑުގައި، 5-1ގެ ނަތީޖާއިން ބެންފީކާ ބަލިކޮށްފައެވެ. އެ ޓީމަށް ގޯލު ޖަހައިދިނީ ރޮބާޓް ލެވަންޑައުސްކީ، ފްރޭންކް ރިބަރީ، އަދި އާރިޔަން ރޮބެންއެވެ.\nރޭ އިނގިރޭސި ޗެމްޕިއަން ސިޓި ވަނީ ފްރާންސްގެ ލިޔޯން އަތުން 2-2ގެ ނަތީޖާއިން އެއްވަރުވެފައެވެ. މެޗުގައި ފުރަތަމަ ލީޑު ނެގީ ލިޔޯން އިންނެވެ. އެފަހުން ސިޓީ އެއްވަރު ކޮށްފައި މެޗު ނިމެން ދަނިކޮށް ލިޔޯން އިން އަނެއްކާ ވެސް ލީޑު ނެގިއެވެ. ސިޓީ ސަލާމަތް ކޮށްދިން ގޯލު އޭގެ ދެ މިނެޓު ފަހުން ކާމިޔާބު ކޮށްދިނީ ސާޖިއޯ އަގުއޭރޯއެވެ.\nރޭ ރެއާލް މެޑްރިޑުން ވަނީ ރޯމާގެ ދަނޑުގައި 2-0ގެ ނަތީޖާއިން އެ ޓީމު ބަލިކޮށްފައެވެ. ރެއާލްގެ ގޯލުތައް ޖަހައިދިނީ ބޭލް އަދި ލޫކަސް ވަޒްކޭސްއެވެ.\nމިފަހަރުގެ މުބާރާތް ކާމިޔާބު ކުރާނެ ކަމަށް ގިނަ ބަޔަކު ދެކޭ ޔުވެންޓަސް ރޭ ނުކުތީ ވެލެންސިއާއާ ދެކޮޅަށެވެ. ވެލެންސިއާ އަތުން ރެއާލް މޮޅުވީ 1-0 ގެ ނަތީޖާއިންނެވެ. އެ ޓީމުގެ ހަމަ އެކަނި ގޯލު ކާމިޔާބުކޮށްދިނީ މާރިއޯ މަންޒޫކިޗް އެވެ.\nރޭ ޓަލީގެ ރޯމާ އާއި ނެދަލޭންޑްސްގެ އަޔެކްސް ވެސް ވަނީ ދެވަނަ ބުރަށް ދަތުރު ކޮށްފައެވެ. ސްޕެއިންގެ ގަދަ ބާރު ބާސެލޯނާ އޮތީ ކުރިން ވެސް ދެވަނަ ބުރަށް ކޮލިފައި ވެފައެވެ.\nއެންމެ ފަހުގެ މުބާރާތުގެ ރަނަރަޕް ލިވަޕޫލް އަދި ޕީއެސްޖީ ދެވަނަ ބުރަށް ކޮލިފައި ވެފައި ނުވެއެވެ. އެ ދެ ޓީމު މިރޭ ބައްދަލު ކުރާނެއެވެ.\nސްޕެއިންގެ މިޑްފީލްޑަރު ޒަވީ ފުޓުބޯޅަ ކުޅުން ހުއްޓާލައިފި


Maadhamaa majileehuge khaassa jalsa eh baavvane | Mihaaru\nރައްޔިތުންގެ މަޖިލީހުގެ ޖަލްސާއެއް ކުރިއަށް ގެންދަނީ: ދައުރުން ބޭރުގެ ޚާއްސަ ޖަލްސާއެއް މާދަމާ އޮންނާނެ ކަމަށް މަޖިލީހުގެ އިދާރާ އިން ބުނޭ.---ފޮޓޯ: މަޖިލިސް\n18 ފެބުރުއަރީ 2018 - 12:00\nރައްޔިތުންގެ މަޖިލީހުގެ ޚާއްސަ ޖަލްސާއެއް މާދަމާ ބާއްވާ ގޮތަށް ނިންމައިފި އެވެ.\nމަޖިލީހުގެ އިދާރާއިން ބުނީ މާދަމާ ހެނދުނު 9:00 ގައި ބާއްވަނީ ދައުރުން ބޭރުގެ ޖަލްސާއެއް ކަމަށެވެ. ނަމަވެސް އެ ޖަލްސާއާ ގުޅޭ އެއްވެސް ތަފުސީލެއް އަދި ހާމައެއްނުކުރެ އެވެ. ހަމައެކަނި ބުނީ ޖަލްސާގެ އެޖެންޑާ މަޖިލީހުގެ އިދާރާގެ ވެބްސައިޓަށް އަޕްލޯޑް ކުރުމަށް ފަހު މެމްބަރުންނަށް އަންގާނެ ކަމަށެވެ.\nމަޖިލިހުގެ އިދިކޮޅު ބައެއް މެމްބަރުން ގަބޫލުކުރައްވާ ގޮތުގައި މާދަމާ އެޖެންޑާ ކުރާނެ ކަމަށް ބެލެވެނީ މިހާރު ހިންގަމުން ދާ ކުއްލި ނުރައްކަލުގެ ހާލަތާ ބެހޭ ކަމެކެވެ. ގާނޫނުއަސާސީ ބުނާ ގޮތުން ކުއްލި ނުރައްކަލުގެ ހާލަތު އިއުލާންކުރާއިރު މަޖިލިހުގެ ދައުރެއް ހިނގަމުން ނުދާ ނަމަ 14 ދުވަހުގެ ތެރޭގައި މަޖިލިސް ބައްދަލުކޮށް، އެ ގަރާރާ މެދު ވަކި ގޮތެއް ނިންމަން ޖެހެ އެވެ.\nމަޖިލިހުގެ ދައުރެއް ހިނގަމުން ދާ ދުވަސްވަރެއް ނަމަ ކުއްލި ނުރައްކަލުގެ ހާލަތު އިއުލާންކުރާ ގަރާރު މަޖިލިހަށް ހުށަހަޅަން ޖެހެނީ ދެ ދުވަހުގެ ތެރޭގަ އެވެ.\nފެބްރުއަރީ 1 ގައި ސުޕްރީމް ކޯޓުން ނެރުނު އަމުރުގެ ސަބަބުން ރައީސް އަބްދުﷲ ޔާމީން އިއުލާންކުރެއްވި ކުއްލި ނުރައްކަލުގެ ހާލަތުގެ މުއްދަތު އަންގާރަދުވަހު ހަމަވާނެ އެވެ. އެހެންކަމުން އޭގެ ކުރިން ރައްޔިތުންގެ މަޖިލިހުން އެ ގަރާރާ މެދު ވަކި ގޮތެއް ނިންމުމަކީ ގާނޫނުއަސާސީން ލާޒިމް ކަމެކެވެ.\nމަޖިލީހުގެ މި އަހަރުގެ ފުރަތަމަ ޖަލްސާ މި މަހުގެ5ގައި ދަރުބާރުގޭގައި ބާއްވަން މީގެ ކުރިން އޮތީ ނިންމާފަ އެވެ. އެކަމަކު ޖަލްސާ ބާއްވަން ތާވަލުކޮށް މެމްބަރުންނަށް އެކަން އެންގުމަށް ފަހު، ސަލާމަތީ ސަބަބުތަކަށްޓަކައި ކަމަށް ބުނެ އެ ޖަލްސާ ކެންސަލްކުރީ އެވެ. އޭރު ވަނީ ސުޕްރީމް ކޯޓުގެ އަމުރާ އެކު ސިޔާސީ ކޯޅުންތައް ވަރަށް ބޮޑަށް މައްޗަށް ގޮސްފަ އެވެ.\nއެ ދުވަހުގެ ޖަލްސާގައި އެޖެންޑާކޮށްފައި އޮތީ ރައީސުލްޖުމްހޫރިއްޔާގެ ރިޔާސީ ބަޔާން އިއްވުމެވެ.\nމަޖިލީހުގެ ގަވާއިދުގައިވާ ގޮތުން ކޮންމެ އަހަރެއްގެ ވެސް ފުރަތަމަ ދައުރުގެ ފުރަތަމަ ޖަލްސާ ފެބްރުއަރީ މަހުގެ ފުރަތަމަ ހަފުތާގައި ބާއްވަން ޖެހެ އެވެ.\nފުރަތަމަ ދައުރު ހިނގާނީ، ގަވާއިދުގައިވާ ގޮތުން، މި މަހުގެ ފުރަތަމަ ދުވަހުން ފެށިގެން އޭޕްރީލް މަހުގެ ނިޔަލަށެވެ. އެކަމަކު ޖަލްސާއެއް އެޖެންޑާކޮށްފައި މިވަނީ މި މަހުގެ ތިން ވަނަ ހަފްތާގަ އެވެ.\nއެކަމަކު ވެރިކަން ކުރާ ޕީޕީއެމުން އެކަން ދޮގުކުރެ އެވެ. ޕީޕީއެމުން ބުނެފައި ވަނީ ޖަލްސާތައް ނުފެށި ލަސްވީ ބަޔަކު ގެންނަން އުޅުނު "ބަޣާވާތްފުޅު"ގެ ސަބަބުން ކަމަށާއި ކުއްލި ނުރައްކަލުގެ ހާލަތު ނިމުމާ އެކު ޖަލްސާތައް ފަށާނެ ކަމަށެވެ.\nޖަލްސާތައް ނުބާއްވައި، ދިގުލައިގެންދާ ސަބަބު ހޯދަން އިދިކޮޅު މެމްބަރުން މިދިޔަ ހަފްތާގައި މަޖިލީހަށް ވަޑައިގަތުމަށް މަސައްކަތް ކުރުމުން ސިފައިންނާއި ފުލުހުން ވަނީ އެކަމަށް ހުރަސް އަޅައިފަ އެވެ.\nއިދިކޮޅު ކޯލިޝަންގެ މަޖިލީހުގެ ތިން މެމްބަރަކު މިވަގުތު ވެސް ތިއްބެވީ ބަންދުގަ އެވެ. އެއީ ދިއްގަރު ދާއިރާގެ މެމްބަރު އަހުމަދު ފާރިސް މައުމޫނާއި މައްޗަންގޮޅީ ދެކުނު ދާއިރާގެ މެމްބަރު އަބްދުﷲ ސިނާނާއި ދަނގެތި ދާއިރާގެ މެމްބަރު އަހުމަދު އިލްހާމެވެ. އަދި އެކި ތުހުމަތުތަކުގައި މަޖިލީހުގެ އިދިކޮޅު އެހެން ބައެއް މެމްބަރުން ވެސް ފުލުސް އޮފީހަށް ހާޒިރުކުރަން ވަނީ ފަށައިފަ އެވެ.\nރައްޔިތުންގެ މަޖިލިސް މަޖިލީހުގެ މެމްބަރުން ކުއްލި ނުރައްކަލުގެ ހާލަތު\n47 ކޮމެންޓް, 127 ރިއެކްޝަންސް\nމާދަނަ ޤަރާރުގެ މުއްދަތު އިތުރު ވެސް ކޮށްފާނެއެވެ.\nޕްރެޝަރ ބޮޑުވީމާ ނުބާއްވައި ކީއްކުރާނީ؟ ހަމަ ހިލާ ދެން އިމަރޖެންސީ ވޯޓުލާކަށް ލާހިކެއް ނޫން.\nފަނޑިޔާރުން ޖަވާބުދާރީ ނުކުރެވިގެން ކަމަށް ބުނެ ކުއްލިޙާލަތު އިއުލާނުކޮށް ގާނޫނު އަސާސީގަ ވާގޮތަށް މަޖިލީހަށް އެކަން އަނގާފައެއް ނެތް ކޮންމެ ކުއްލި ޙާލަތަކުން ލިބެނީ ގެއްލުން ގެސްޓް ހައުސްތަކާ ރިސޯޓު ތަކުގެ ބުކިންތައް ކެންސަލް ކުރީ މިޙާލަތުގެ ސަބަބުން ދުނިޔެ ދެކޭގޮތް ބަދަލްވީ\nކީއްކުރަންބާ ޖަލްސާއެއް ބާއްވަނީ، ވައިބަރ ގަ ނިންމާލީމަ ބޮލަށްވެސް ފަސޭހަވާނެ.. ބޮޑަށް ބެލެވެނީ އިންތިޚާބު ނުބާއްވާ ވާހަކައިގައި ރަސްމީ ތައްގަނޑު ޖަހަންވެގެން ކުރާކަމެއް ކަމަށް\nތިއުޅެނީ ކުއްލިނުރައްކާ އެކްސްޓެންޑް ކުރަން\nއަދަދު ހަމަވާވަރަށް ސިފައިން ައދި ފުލުހުން ވައްދަ\nއޭ ދިވެހި ރައްޔިތުންނޭ! ރާޢްޖޭގެ އުދަރެއްހަށް ބަލާލަ ބަލަ. އެއަށްފަހު އޮއްސޭ އިރާއެކު ޔާމީނު ވަށައިގެން މިހާރު އެނބުރޭ މީހުން ބަލާލަަބަލަ. އެއަށްފަހު އެއިން ކޮންމެ މީހެއްގެ ތާރީޚު ބަލާލަބަލަ. ބަލާ ނިމުނީމާ ދެން އެނގޭނެ ގައުމު ސާފުކުރަން ކުރަން ޖެހެނީ ކޮންކަމެއްކަން!\nއަހަރެމެން އެކަލާނގެ ކިބައަށް ކެނޑި ނޭޅި ޙަމްދުކޮށް ސަޖިދަ ކުރަން ތިޔަ މީހުން އެހާ ފާޅުކަން ބޮޑޮގޮތެއްގައި އާދައިގެ ރައްޔިތުންނަށް ދެއްކެވީތީ! ﷲ އަކްބަރު! ﷲ އަކްބަރު!\nތިޖަލްސާ ބާއްވާނީ 12 މެންބަރުން ނުލާ. ކޮންމެވެސް އެއްގޮތަކުން ސަރުކާރުކޮޅަށް މެޖޯރިޓީ ލިބޭގޮތަކަށް ހަދާނެ. ސިފައިންލައްވާ މެންބަރުން މަޖިލީހުގެ ތަޅުމުން ބޭރުކުރުންފަދަ ކޮންމެވެސް ކަމެއްކުރާނެ. ކުރިން ހިންގާފައި ހުރި ޖަރީމާތަކަށް ބަލާއިރު މިކަން މިހެން ހިނގުމަކީ ވެދާނެކަމެއް. އަދި އެހެންނޫނީ ސަރުކާރަށް މެޖޯރިޓީ ލިބޭނެ ފަދަ ގޮތަކަށް މެންބަރުންތަކެއް ހައްޔަރުކުރުންވެސް ހިމެނޭ.\nކޮންމެ ނަމެއްކިޔަސް މިގައުމުގައި މިހާރު މިއޮތީ މިލިޓަރީ ވެރިކަމެއް. އެހެން ނުކިޔެންވީ އެއްވެސް ސަބަބެއް ނެތް. ރާއްޖެއަކީ ގިނަކަންކަން ތަފާތުކޮށް ކުރާބައެއް އުޅެތަނެއް. ރައީސުލް ޖުމްހޫރިއްޔާއެއް ވޯޓުން ހޮވިގެން ޑިމޮކްރަސީގެ ލޭބަލް ޖަހައިގެން ޕޮލިސްސްޓޭޓްއެއް ގޮތައް ހިންގާ މިލިޓަރީވެރިކަމެއް މިހާރު މިއޮތީ. މަޖިލިސް އާ ކޯޓުތައް ހިސޯރުކޮށް މިނިވަން މުއައްސަސާތައް ކަސްތޮޅު އަޅުވާފަ މިއިންވާހަކައެއް ހަގީގަތާއެއް ގޮތައް ހާމަކުރާ މީދިޔާތަކަށް އަނިޔާދީ ބިރުދައްކަމުންދާ ސަރުކާރެެެއްމިއޮތީ.\nސިފައިންނާ ފުލުހުންގެ އެހީތެރިކަމާއެކު ރައްޔިތުންނާ ދެކޮޅަށް ޔާމީނު މި ކުއްލި ނުރައްކަލުގެ ހާލަތުގެ މުއްދަތު އިތުރު3މަހަށް ދިގު ކުރާނެ.. ދެން ޓޫރިސްޓުން ނަޔަސް ޔާމީނަށް ލިބޭނެ އެއްވެސް ގެއްލުމެއް ނޯންނާނެ. ސިފައިންނާ ފުލުހުންނަށް ފުލެޓު ލިބޭނެ.. ހުރިހާ ގެއްލުމެއް ރައްޔތުންނަށް...


Misurugai 75 meehakah ihvi maruge hukum baathilkurumah UN in govaalaifi\nމިސުރުގައި 75 މީހަކަށް އިއްވި މަރުގެ ހުކުމް ބާތިލްކުރުމަށް އދ. އިން ގޮވާލައިފި\nއދ.ގެ އިންސާނީ ހައްގުތަކާއިބެހޭ ޖަމިއްޔާގެ ރައީސް މިޗޭލް ބެޗެލޭ ވިދާޅުވީ، އެ މީހުންނަށް އިންސާފުވެރި ޝަރީއަތެއް ލިބިފައިނުވާ ކަމަށެވެ. -- ފޮޓޯ: ރޮއިޓާސް\nގާހިރާ (ސެޕްޓެމްބަރު 10) - މިސްރުގެ ވެރިކަން ވައްޓާލުމާއި ގުޅިގެން 2013 ވަނަ އަހަރު ކުރި މުޒާހަރާއެއްގައި ބައިވެރި އިތުރު 75 މީހަކަށް އިއްވި މަރުގެ ހުކުމް ބާތިލުކުރުމަށް އދ. އިން ގޮވާލައިފި އެވެ.\nމިސްރުގެ ފުރަތަމަ ޑިމޮކްރެޓިކް ރައީސް މުހައްމަދު މުރްސީގެ ސަރުކާރު 2013 ވަނަ އަހަރު ވައްޓާލީ މިހާރުގެ ރައީސް އަބްދުލް ފައްތާހު ސީސީ އިސްވެ ހުރެ ސިފައިން ގެނައި ބަޣާވާތެއްގަ އެވެ.\nއޭގެ ފަހުން، މިދިޔަ މާޗު މަހު ސީސީ ވަނީ އަލުން އިތުރު ދައުރަކަށް ހޮވިވަޑައިގެންފަ އެވެ.\nއެ ބަޣާވާތާއި ދެކޮޅަށް ކުރި މުޒާހަރާގައި، މިސްރުގެ ކްރިމިނަލް ކޯޓުން މަރުގެ ހުކުމް އިއްވި މީހުންގެ ތެރޭގައި މުރްސީގެ ޕާޓީ މުސްލިމް ބްރަދާހުޑްގެ އިސް އޮފިޝަލުން ހިމެނެ އެވެ.\nއެކަމާއި ގުޅިގެން އދ.ގެ އިންސާނީ ހައްގުތަކާއިބެހޭ ޖަމިއްޔާގެ ރައީސް މިޗޭލް ބެޗެލޭ ވިދާޅުވީ، އެ މީހުންނަށް އިންސާފުވެރި ޝަރީއަތެއް ލިބިފައިނުވާ ކަމަށެވެ.\nމަރުގެ ހުކުމް އިއްވި މީހުންގެ ތެރޭގައި ބްރަދަހުޑުގެ ލީޑަރުން ކަމަށްވާ އީސަމް އލް އާރިއަމް އާއި މުހައްމަދު ބަލްތާގީ ހިމެނެ އެވެ. އަދި އެ ޖަމާއަތުގެ ރޫހާނީ ލީޑަރު މުހައްމަދު ބަދީއު އަށް ވަނީ އުމުރު ދުވަހުގެ ޖަލު ހުކުމް އިއްވައިފަ އެވެ.\nމުހައްމަދު ބަދީއުގެ މައްޗަށް 2014 ވަނަ އަހަރު އިއްވި މަރުގެ ހުކުމަށް މިސްރުގެ ގްރޭންޑް މުފްތީ ދެކޮޅު ހެއްދެވުމުން އެ ހުކުމް ފަހުން ވަނީ އުމުރު ދުވަހުގެ ޖަލު ހުކުމަށް ބަދަލުކޮށްފަ އެވެ. އޭނާގެ އިތުރުން ވަނީ 46 މީހަކަށް އުމުރު ދުވަހުގެ ޖަލު ހުކުމް އިއްވައިފަ އެވެ. ގާހިރާގައި ބޭއްވި ޝަރީއަތުގައި 612 މީހަކަށް ވަނީ 5-15 އަހަރާ ދެމެދުގެ އެކި ވަރުގެ ހުކުމްތައް އިއްވައިފަ އެވެ.\nމަޝްހޫރު ފޮޓޯގްރާފަރު މަހްމޫދު އަބޫ ޒައިދަށް ވަނީ ފަސް އަހަރުގެ ޖަލު ހުކުމެއް އިއްވައިފަ އެވެ. އެކަމަކު އޭނާ ހައްޔަރު ކުރީ އޮގަސްޓް 2013 ގައި ކަމަށްވާތީ އޭނާގެ މައްޗަށް އިއްވި ހުކުމުގެ މުއްދަތު ހަމަވެފައިވާތީ މިހާރު ވަނީ މިނިވަންވެފަ އެވެ.\nއޯގަސްޓް 2013 ގައި މުރްސީގެ މުސްލިމް ބްރަދާހުޑްގެ ސަޕޯޓަރުން ކުރި މުޒާހަރާގައި، 739 މީހުންގެ މައްޗަށް ވަނީ ދައުވާ އުފުލިފަ އެވެ.\nއެ މުޒާހާރާގައި ސިފައިން ނުކުމެ ކޮންޓްރޯލް ކުރުމުގެ ތެރޭގައި 800 އަށް ވުރެ ގިނަ މީހުން މަރުވެފައިވާ ކަމަށް މަދަނީ ޖަމާއަތްތަކުން ވަނީ ބުނެފަ އެވެ.\nޔޫއެން މަރުގެ ހުކުމް މިސްރު\nގާޒާ މަސްވެރިންނަށް ބޭނުން ކުރެވޭ ސަރަހައްދު ބޮޑުކޮށްފި\nމިސްރުގެ ބޮޑު މުޒާހަރާއާ ގުޅިގެން 75 މީހަކަށް މަރުގެ ހުކުމް\nލީބިއާ ފްލައިޓްތައް ހަތް އަހަރަށް ފަހު މިސްރަށް


ބަރުދަނުން 51 ކިލޯ ދުއްވާލީ “ގަރް ކާ ކާނާ” ކައިގެން ! – Dhuvas Online\nބަރުދަނުން 51 ކިލޯ ދުއްވާލީ “ގަރް ކާ ކާނާ” ކައިގެން !\nބޭރުން ކެއުމަކީ ބަރުދަން، ބަރުވުމަށް ދިމާވާ އެއް ސަބަބު ކަމުގައި ގިނަ ބަޔަކު އިއްތިފާގު ވާނެއެވެ. ހޮޓާ ރެސްޓޯރެންޓްތަކަށް ރަހުމަތްތެރިންނާއެކު ގޮސް ކެއުން ބުއިންތަކަށް އިންސާފު ކުރާއިރު ތެލަށް ހަކުރަށް ބެލުމެއް ނޯވެއެވެ. އަދި ނުވިތާކަށް އެކުގައި ތިބި މީހުންގެ މޫނަށް ކަނދުރާއަށްވެސް ބެލުމެއް ނެތި ކެވޭ ނުކެވޭ ވަރެއްވެސް ގިނަ ފަހަރަށް ނޭނގެއެވެ.\nނަމަވެސް އަމިއްލައަށް ކައްކައިގެން ނުވަތަ ގޭގައި އާއިލާއާއި އެކުގައި ކާއިރު ތެލަށްވެސް ހަކުރަށްވެސް ބެލޭކަން އެވެސް ގިނަ ބަޔަކު ގަބޫލު ކުރާނެ ހަގީގަތެކެވެ.\nއިންޑިއާގެ ޑައިޓީޝަން، އަދި ޔޫޓުބް ފިޓްނަސް އިންސްޓްރަކްޓަރެއް ކަމުގައިވާ ޕްރަތިމާ ލޮކްވާނީ ނަމަކަށް ކިޔާ މީހަކު މިވަނީ 10 މަސް ތެރޭގައި އޭނާގެ ބަރުދަނުން 51 ކިލޯ ދުއްވާލާފައެވެ.\nމީގެ 10 މަސް ކުރިން ބަރުދަނުގައި 112.5 ކިލޯ ހުރި، އިސްކޮޅުގައި ފަސް ފޫޓު ތިން އިންޗި ހުރި، ޕްރަތިމާގެ މިހާރުގެ ބަރުދަނަކީ 62 ކިލޯއެވެ.\nޓައިމްސް އޮފް އިންޑިއާއަށް، ޕްރަތިމާގެ “ފެޓް ޓު ފިޓް” ސްޓޯރީ ކިޔާދެމުން އޭނާ ބުނެފައިވާގޮތުގައި ހިކުމުގެ އެންމެ ބޮޑު ސިއްރަކީ “ގަރްކާ ކާނާ” އާދެ، ބޭރުން ކެއުމުގެ އާދަ ދޫކޮށްލައި ގެއިން ކެއުމުގެ އާދަ ކަމަށެވެ.\nއޭނާ ބުނެފައިވާގޮތުގައި ހިކެން ނިންމި ހިސާބަކީ ހަށިގަނޑު މާ ބޮޑަށް ބަރުވެ، ޕީސީއޯޑީއާއި ތައިރޮއިޑަށް ހުށަހެޅުނު ހިސާބެވެ. އެ ހިސާބުން “އިނަފް އިސް އިނަފް” ކަމަށް ނިންމާ މަސައްކަތް ފެށީ ކަމަށް އޭނާ ބުނެފައިވެއެވެ.\nގެއިން ކާއިރު، ކެއުމުގައި ވީހާވެސް މަދުން ކެއުމަށް އިސްކަން ދިން ކަމަށާއި އެއާއެކު ކަސްރަތު ކުރުންވެސް ކުރިއަށްގެންދިޔަ ކަމަށް އޭނާ ބުނެފައިވެއެވެ.\nބަރުދަން ލުއިކުރުމަށް ޕްރަތިމާ ފެށި ދަތުރުގައި އޭނާ މިހާރު ވަނީ ފިޓްނަސް އިންސްޓްރަކްޓަރަކަށްވެސް ވެފައެވެ. އެގޮތުން ޔޫޓިއުބުގައި ފިޓްނަސް ޗެނަލެއްވެސް ޕްރަތިމާ މިހާރު ހިންގައެވެ.


vnews - Ramadan Cricket Carnival: Office thakuge bain MIRA championkan hoadhaifi\nކްރިކެޓް ބޯރޑް އޮފް މޯލްޑިވްސް ކޮންމެ އަހަރަކުވެސް ރަމަޟާން މަހަށް އަމާޒުކޮށް ބާއްވަމުންދާ ކްރިކެޓް ކާނިވަލް ސަރުކާރު އޮފީސްތަކުގެ މެދުގައި ބޭއްވުނު މުބާރާތުގެ ޗެމްޕިއަންކަން މީރާ ހޯދައިފި އެވެ.\nމީރާ ވަނީ9ޕޮއިންޓާ 13 ވިކެޓުން ކުރިހޯދާފަ އެވެ.\nދެވަނައަށް ދިޔައީ9ޕޮއިންޓާއި 8 ވިކެޓުން ކުރިހޯދި ދިވެހި ސިފައިންގެ ކްލަބެވެ. އަދި ތިންވަނައާއި ފެޔަރ ޕްލޭ ހޯދާފައިވަނީ9ޕޮއިންޓާއި6ވިކެޓުން ޔޫތް މިނިސްޓްރީ އެވެ.\nމިއަދުގެ ދެމެޗް ނިމުމުން ވަނަވަނައަށް ދިޔަ ފަރާތްތަކަށް ވަނީ އިނާމުދީފައެވެ.\nމުބާރާތުގެ އެންމެ ގިނަ ލަނޑުހަދާފައިވަނީ 102 ލަނޑުހެދި ޔޫތް މިނިސްޓްރީގެ ސައިފުﷲ އެވެ. އަދި މުބާރާތުގެ އެންމެ ގިނަ ވިކެޓް ނެގީ6ވިކެޓްނެގި މީރާގެ އަނީފް އަލީ އެވެ.\nމިއަހަރުގެ 16 އަހަރުން ދަށުގެ އުމުރުފުރާގައި ތާޖުއްދީން ސްކޫލުގެ އަލީ ލަޔާން ޖަމާލުއްދީން ސްކޫލާއި ދެކޮޅަށް ކުޅެ ރެކޯޑެއް ގާއިމްކޮށްފައިވާތީ މާލޭ ސްޕޯރޓްސް ކްލަބުން ވަނީ ތައްޓެއް ހުށައަޅާފައެވެ. ލަޔާން ވަނީ2އޯވަރުގެތެރޭގައި އެއްވެސް ލަނޑެއް ނެތި5ވިކެޓް ނަގާފަ އެވެ.\nމީގެ އިތުރުން އިނާމް ފައިސާ ތަށި އަދި ޗެމްޕިއަންޓީމަށާއި ރަނަޕް ޓީމަށް މެޑަލްވެސް ދީފަ އެވެ.\nއިނާމް ދެއްވީ މިނިސްޓަރ މަހުލޫފް އާއި ސްޓޭޓް މިނިސްޓަރ އައްސަދު އަލީ އާއި ލިލީގެ އެމްޑީ އަހުމަދު ނާސިރު އާއި ޤައުމީޓީމްގެ އެސިސްޓަންޓް ކޯޗް އަހުމަދު ނީޝާމް އާއި މެނޭޖަރ މަހުމޫދު ރިޔާޒް އަދި ކްރިކެޓް ބޯރޑުގެ ރައީސް މުހަންމަދު އަފްލާހްއާއި ސެކެރެޓަރީ ޖެނެރަލް އަލީ ފާއިޒް އެވެ.\nކްރިކެޓް ކާނިވަލްގެ ކުންފުނިތަކުގެ މުބާރާތް މާދަމާ ފަށާނެއެވެ. ފުރަތަމަ މެޗްގައި ބައްދަލުކުރާނީ ރިޔާން އެޗްޑީސީ އޭ އަދި ޖޮލީބޯއީސްއާއި ގްލޯބަލް ކާގޯގެ ޓީމެވެ.\nކުޅުން ކުރިއަށްދާނީ ކުޅިވަރު އެކުވެނީގެ އެއްނަންބަރ ދަނޑުގަ އެވެ.


Akshay Kumar Ge Mamma Maruvehje - Vaguthu\n3 މަސް ކުރިން ( ސެޕްޓެމްބަރު 8, 2021 )\nބޮލީވުޑްގެ ކުޅަދާނަ ފިލްމީ ތަރި އަކްޝޭ ކުމާރްގެ މަންމަ، އަރޫނާ ބާތިޔާގެ ހާލު ދެރަވެ ހޮސްޕިޓަލުގެ އައިސީޔޫގައި އެޑްމިޓްކޮށްގެން ފަރުވާދެމުން ދަނިކޮށް މަރުވެއްޖެއެވެ.\nއަރޫނާ ބާތިޔާގެ ސިއްހީ ހާލު ދެރަވެ ހޮސްޕިޓަލްގެ އައިސީޔޫގައި އެޑްމިޓްކުރީ އިއްޔެގެ ވަގުތެއްގައެވެ. އޭނާ މަރުވީ އައިސީޔޫގައި ފަރުވާ ހޯދަމުން ދަނިކޮށް މިއަދު ހެނދުނުގެ ވަގުތެއްގައެވެ. އަކްޝޭ ކުރި މީސްމީޑިއާ ޕޯސްޓެއްގައި ބުނީ މަންމަ މަރުވުމުން ވަރަށް ބޮޑު ހިތާމައެއް ލިބިއްޖެ ކަމަށާއި މި ހާލަތުގައި އެންމެންގެ ހެޔޮ ދުއާތައް މަންމައަށް ކޮށްދިނުމަށް އެދޭ ކަމަށެވެ.\nއަރޫނާ ބާތިޔާ އަކީ ބޮލީވުޑްގެ ފިލްމީ ދާއިރާގައި ފާހަގަ ކޮށްލެވޭ ފަރާތެކެވެ. އެގޮތުން އޭނާ އަކީ މޮޅު ފިލްމު ޕްރޮޑިއުސާ އަކަށްވާއިރު މިހާތަނަށް އޭނާ ވަނީ ގިނަ ފިލްމުތައް ޕްރޮޑިއުސް ކޮށްފައިކަން ފާހަގަ ކުރެވެއެވެ. އޭގެ ތެރޭގައި ނާމް ޝަބާނާ، ރަސްތަމް އަދި ހޮލިޑެއި ހިމެނެއެވެ. އަދި އޭނާ އަށް ވަނީ ބިގް ސްޓަރ މޮސްޓް އެންޓަޓައިނިން އެކްޝަން ފިލްމް އެވޯޑްވެސް ލިބިފައެވެ.\nއަކްޝޭގެ މަންމަ ހޮސްޕިޓަލުގައި އެޑްމިޓް ކުރިކަމުގެ ހަބަރު ލިބުނު އިރު އޭނާ ހުރީ ފިލްމް "ސިންދްރެއްލާ" ގެ ޝޫޓިން އަށް އިނގިރޭސިވިލާތުގައި އެވެ. ނަމަވެސް މަންމަ ހޮސްޕިޓަލަށް ގެނައުމާއެކު އަކްޝޭ ވަނީ ވަގުތުން އިންޑިއާއަށް ގޮސްފައެވެ.\nއަކްޝޭގެ މަންމަގެ މަރުވެފައިވާއިރު އޭނާ ބައްޕަ ވަނީ 2014 ވަނަ އަހަރު މަރުވެފައެވެ.\nކުޅަދާނަ އެތަކެއް ފިލްމެއް ކުޅެފައިވާ އަކްޝޭ އެންމެ ފަހުން ފެނިގެންގޮސްފައި ވަނީ ފިލްމް ބެލްބަޓަން އިންނެވެ. ބޮޑު ކާމިޔާބީއެއް އެ ފިލްމަށް ލިބެމުންދާއިރު އޭނާގެ އަންނަން ހުރި ފިލްމުތަކުގެ ތެރޭގައި ރަކްޝާ ބަންދަން، ސޫރްޔާވަންޝީ، ރާމް ސޭތޫ، ބައްޗަން ޕާންޑޭ އަދި އަތްރަންގީ ރޭ ހިމެނެއެވެ.\nގޭތެރޭގެ ހަރަދުތައް ބަލަހައްޓާގޮތް ކާޖޮލް އަދި ޓުވިންކަލް ހާމަކޮށްފި


BREAKING NEWS: Covid-19: America In 573 Meehun Maruvejje - Vaguthu\nކޮވިޑް-19: އެމެރިކާ އިން 573 މީހުން މަރުވެއްޖެ\nކޮވިޑް-19 ޖެހިގެން އެމެރިކާ އިން އިއްޔެ 573 މީހުން މަރުވެފައިވާ ކަމަށް ތަފާސް ހިސާބުތަކުން ދައްކައިފިއެވެ. އެހެންކަމުން އިއްޔެ އަކީ އެއްދުވަސް ތެރޭގައި އެމެރިކާ އިން އެންމެ ގިނަ މީހުން މަރުވި ދުވަހެވެ.\nމީގެ ކުރިން އެމެރިކާ އިން އެއް ދުވަސް ތެރޭގައި އެންމެ ގިނަ މީހުން މަރުވެފައި ވަނީ ހޮނިހިރު ދުވަހު އެވެ. އެދުވަހު މަރުވީ 525 މީހުންނެވެ. އިއްޔެ އެމެރިކާ އިން މަރުވި މީހުންގެ އަދަދު އިތުރުވެފައި މިވަނީ އާދީއްތަ ދުވަހު މަރުވި މީހުންގެ އަދަދު އޭގެ ކުރީދުވަހަށް ވުރެ މަދުވުމަށް ފަހު އެވެ. އާދީއްތަ ދުވަހު މަރުވީ 363 މީހުންނެވެ.\nއެމެރިކާ އިން ކޮވިޑް-19 އަށް ފައްސި (ޕޮޒިޓިވް) ވެފައިވާ މީހުންގެ ޖުމްލަ އަދަދު މިހާރު 164253 އަށް އަރައެވެ. މިހާތަނަށް އެމެރިކާ އިން މަރުވި މީހުންގެ ޖުމްލަ އަދަދަކީ 3165 އެވެ. އެމެރިކަ އިން ބަލި ޖެހުނު މީހުންގެ ތެރެއިން މިހާތަނަށް ރަނގަޅުވީ 5,506 މީހުންނެވެ.\nއެންމެ ގިނައިން މީހުން ފައްސިވެ، އެންމެ ގިނަ މީހުން މަރުވެފައި ވަނީ އެމެރިކާގެ ނިއުޔޯކުންނެވެ. ހަމައެކަނި ނިއުޔޯކުން 67325 ފައްސިވެ، 1342 މީހުން މަރުވެފައި ވެއެވެ. ދެވަނަ އަށް އެންމެ ގިނަ މީހުން މަރުވެފައި ވަނީ ވޮޝިންޓަނުންނެވެ. ވޮޝިންޓަނުން 210 މީހަކު ވަނީ މަރުވެފައެވެ. ވޮޝިންޓަރުން ފައްސިވެފައި ވަނީ 5250 މީހުންނެވެ. ވޮޝިންޓަނަށް ވުރެ ގިނަ މީހުން މިޝިގަން އިން ވަނީ ފައްސިވެފައެވެ. މިޝިގަން އިން 16636 މީހުން ފައްސިވެ 198 މީހަކު ވަނީ މަރުވެފައެވެ. ތިންވަނަ އަށް އެންމެ ގިނަ މީހުން ފައްސިވެފައި ވަނީ ކެލިފޯނިއާ އިންނެވެ. ކެލިފޯނިއާ އިން 7413 މީހުން ފައްސިވެ، 146 މީހުން ވަނީ މަރުވެފައެވެ.\nއެމެރިކާގެ ރައީސް ޑޮނަލްޑް ޓްރަމްޕް ބުނާ ގޮތުގައި އެމެރިކާ އިން މިހާރު އެއްމިލިއަން މީހުން ކޮވިޑް-19 އަށް ޓެސްޓް ކޮށްފިއެވެ.\nޓްރަމްޕް މަސައްކަތް ކުރަނީ އިޤުތިޞާދަށް ގެއްލުން ވިޔަ ނުދިނުމަށް ކަމަށާއި، މީހުންގެ ފުރާނަ ސަލާމަތް ކުރުމުގެ ވިސްނުމެއް ނެތް ކަމަށް ބުނެ ކުރިމަތިވެފައިވާ ފާޑުކިޔުންތަކަށް ޓްރަމްޕް ވަނީ މިއަދު ރައްދު ދީފައެވެ. ޓްރަމްޕް ބުނީ އޭނާގެ އެންމެ ބޮޑު އަމާޒަކީ ވިހާވެސް ގިނަ ބައެއްގެ ފުރާނަ ސަލާމަތް ކުރުން ކަމަށެވެ. ދެވަނަ ދައުރަކަށް ނުހޮވިދާނެތީ މީހުންނަށްވުރެ އިޤުތިޞާދަށް އިސްކަން ދިނުމުގެ ވިސްނުމެއް ނެތް ކަމަށް ޓްރަމްޕް ބުންޏެވެ.\nމާޗް 31, 2020 09:15\nޔާﷲ އުފާވެރިކަމުގެ އިތުރު ޚަބަރެއް ދެއްވަފާންދޭ..


ކޮވިޑް-19: ރާއްޖެއިން 10 އަހަރުން ދަށުގެ 546 ކުއްޖަކު ޕޮޒިޓިވް ވެފައިވޭ، އޭގެ ތެރޭ އަހަރު ނުވާ 29 ކުދިން!\nފާތުމަތު އަޖްފާން 02 ސެޕްޓެމްބަރ 2020\nހަލުވި ކަމާއެކު ފެތުރެމުންދާ ކޮވިޑް-19އަށް ރާއްޖެއިން ޕޮޒިޓިވް ވެފައިވާ މީހުންގެ ތެރެއިން 10 އަހަރުން ދަށުގެ 546 ކުއްޖަކު މިހާތަނަށް ޕޮޒިޓިވް ވެފައިވާ ކަމަށް ހެލްތް ޕްރޮޓެކްޝަން އެޖެންސީ (އެޗްޕީއޭ) އިން ބުނެފިއެވެ.\nއެޗްޕީއޭގެ ޑޭޝްބޯޑުން ދައްކާ ގޮތުގައި މިހާތަނަށް ރާއްޖެއިން ޕޮޒިޓިވްވި މީހުންގެ ތެރެއިން 10 އަހަރުން ދަށުގެ 546 ކުއްޖަކު ވަނީ ޕޮޒިޓިވް ވެފައެވެ. އޭގެ ތެރެއިން އެއް އަހަރާއި 10 އަހަރާ ދެމެދު އެކްޓިވް ކޭސްގެ ގޮތުގައި 247 ކުއްޖަކު އެބަ ތިއްބެވެ.\nއެގޮތުން 1 އަހަރުގެ ކުދިންގެ ތެރޭގައި ޖުމްލަ 58 ކުއްޖަކު ޕޮޒިޓިވް ވެފައި ވެއެވެ. މިވަގުތު އެކްޓިވް ކޭސްގެ ގޮތުގައި 25 ކުދިން އެބަތިއްބެވެ.2އަހަރުގެ ކުދިންގެ ތެރޭގައިވެސް ޖުމްލަ 62 ކުއްޖަކު ޕޮޒިޓިވް ވެފައި ވެއެވެ. މިވަގުތު އެކްޓިވް ކޭސްގެ ގޮތުގައި 30 ކުދިން އެބަތިއްބެވެ.3އަހަރުގެ ކުދިންގެ ތެރޭގައި ޖުމްލަ 50 ކުއްޖަކު ޕޮޒިޓިވް ވެފައި ވާއިރު، މިވަގުތު އެކްޓިވް ކޭސްގެ ގޮތުގައި 23 ކުދިން އެބަތިއްބެވެ.\n4 އަހަރުގެ ކުދިންގެ ތެރޭގައި ޖުމްލަ 51 ކުއްޖަކު ޕޮޒިޓިވް ވެފައި ވެއެވެ. މިވަގުތު އެކްޓިވް ކޭސްގެ ގޮތުގައި 24 ކުދިން އެބަތިއްބެވެ.5އަހަރުގެ ކުދިންގެ ތެރޭގައި ޖުމްލަ 44 ކުއްޖަކު ޕޮޒިޓިވް ވެފައި ވާއިރު، މިވަގުތު އެކްޓިވް ކޭސްގެ ގޮތުގައި 21 ކުއްޖަކު އެބަތިއްބެވެ.6އަހަރުގެ ކުދިންގެ ތެރޭގައި ޖުމްލަ 56 ކުއްޖަކު ޕޮޒިޓިވް ވެފައި ވެއެވެ. މިވަގުތު އެކްޓިވް ކޭސްގެ ގޮތުގައި 27 ކުދިން އެބަތިއްބެވެ.7އަހަރުގެ ކުދިންގެ ތެރޭގައި 50 ކުއްޖަކު ޕޮޒިޓިވް ވެފައި ވެއެވެ. މިވަގުތު އެކްޓިވް ކޭސްގެ ގޮތުގައި 23 ކުދިން އެބަތިއްބެވެ.\nއެންމެ ގިނައިން ޕޮޒިޓިވް ވެފައި ވަނީ 8 އަހަރުގެ ކުދިންނެވެ. އެގޮތުން ޖުމްލަ 72 ކުއްޖަކު ޕޮޒިޓިވް ވެފައި ވެއެވެ. މިވަގުތު އެކްޓިވް ކޭސްގެ ގޮތުގައި 32 ކުދިން އެބަތިއްބެވެ.9އަހަރުގެ ކުދިންގެ ތެރޭގައި ޖުމްލަ 47 ކުއްޖަކު ހިމެނޭއިރު މިވަގުތު އެކްޓިވް ކޭސްގެ ގޮތުގައި 15 ކުދިން އެބަތިއްބެވެ. 10 އަހަރުގެ ކުދިންގެ ތެރޭގައި ޖުމްލަ 27 ކުއްޖަކު ޕޮޒިޓިވް ވެފައި ވާއިރު، މިވަގުތު އެކްޓިވް ކޭސްގެ ގޮތުގައި 27 ކުއްޖަކު އެބަތިއްބެވެ.\nއަހަރު ނުވާ 29 ކުއްޖަކު ހިމެނޭ އިރު އޭގެ ތެރޭގައި 16 ކުއްޖަކު އެކްޓިވް ކޭސްގެ ގޮތުގައި ހިމެނެއެވެ. އެގޮތުން ޖުމްލަ 27 ކުދިންގެ ތެރޭގައި އެންމެ ކުޑަކުދިން ގޮތުގައި ހިމެނެނީ 11 ދުވަހާއި 27 ދުވަހާއި 23 ދުވަހާއި3ދުވަހުގެ ކުދިންނެވެ. މީގެ އިތުރުން 1 މަހުގެ3ކުއްޖަކާއި2މަހުގެ އެއް ކުއްޖަކާއި3މަހުގެ2ކުއްޖަކާއި4މަހުގެ2ކުއްޖަކު ހިމެނެއެވެ.\nއަދި5މަހުގެ2ކުއްޖަކު ހިމެނޭ އިރު،6މަހުގެ4ކުއްޖަކު ހިމެނެއެވެ.7މަހުގެ ކުދިންނަށް ބަލާއިރު،7ކުއްޖަކު ހިމެނެއެވެ.9މަހުގެ2ކުއްޖެއްގެ އިތުރުން 10 މަހުގެ ކުައްޖަކާއި 11 މަހުގެ ކުއްޖަކު ހިމެނޭ ކަމަށް އެޗްޕީއޭގެ ތަފާސްހިސާބު ތަކުން ދައްކައެވެ.\nރާއްޖޭގައި ކޮވިޑް ފެތުރޭ ބާރު މިނަށް ބަލާއިރު، އިއްޔެ އެކަނިވެސް ރާއްޖެއިން ވަނީ 137 މީހުން ޕޮޒިޓިވް ވެފައެވެ. އޭގެ ތެރެއިން 96 މީހުންނަކީ ދިވެހިންނެވެ. ރާއްޖެއިން ކޮވިޑަށް ޕޮޒިޓިވްވި މީހުންގެ ޖުމްލަ އަދަދު 7804 އަށް އަރާފައި ވާއިރު އެކްޓިވް ކޭސްތަކުގެ ތެރޭގައި ހިމެނެނީ 2615 މީހެކެވެ. އޭގެ ތެރެއިން 172 މީހަކު މިހާރު ވަނީ ހޮސްޕިޓަލުގައެވެ.\nއަދި 1451 މީހަކު އައިސޮލޭޝަން ފެސިލިޓީތަކުގައި އެބަ ތިއްބެވެ. މި ބައްޔަށް ޕޮޒިޓިވްވި މީހުންގެ ޖުމްލަ އަދަދު 7804 އަށް އަރާފައި ވާއިރު އޭގެތެރެއިން މީހުންގެ ތެރެއިން 29 މީހަކު ވަނީ ނިޔާވެފައެވެ. މިހާތަނަށް މި ބަލިން ރަނގަޅުވެފައިވާ މީހުންގެ އަދަދު ވަނީ 5155 އަށް އަރާފައެވެ.\nއަރުޝީފަށް ނެގީ 02/09/2020 10:30\nއެންމެފަހުން އަޕްޑޭޓްކުރީ 02/09/2020 10:30\nއައްޒަގެ ޓިކްޓޮކް އައިޑީ ވެރިފައިކޮށްފި\nއީމާ މުހައްމަދު ވަހީދު5މިނެޓު ކުރިން\nމަރިޔަމް ޝަހުދާ 11 މިނެޓު ކުރިން\nބޮޑެތި ބޯޓު ފަހަރަށް ކައިރި ކުރެވޭ ގޮތަށް ކުޅުދުއްފުށީ ބަނދަރު ތަރައްޤީ ކުރަނީ\nއަލީ ހުޒާމް 11 މިނެޓު ކުރިން


FIFA eheegai alhaa FAM ge aa imaaraathuge bingaa alhaifi | Mihaaru\nކޮކާކޯލާ ޓީއެފްޖީ ލޯންގް ރަން\nއެފްއޭއެމް އާ އިމާރާތުގެ ބިންގާ އެޅުމަށް މިއަދު ބޭއްވި ރަސްމިއްޔާތުގެ ތެރެއިން އެފްއޭއެމްގެ ރައީސް ބައްސާމް (ކ) އާއި ސްޕޯޓްސް މިނިސްޓަރު މަހުލޫފް.-- ފޮޓޯ: އެފްއޭއެމް\nފީފާގެ އެހީގައި އަޅާ އެފްއޭއެމްގެ އާ އިމާރާތުގެ ބިންގާ އަޅައިފި\n07 އޮކްޓޯބަރ 2019 - 20:21 10 comments\nފީފާ ފޯވާޑް ޕްރޮގްރާމްގެ ދަށުން މާފަންނު ސްޓޭޑިއަމް ސަރަހައްދުގައި އަޅާ އެފްއޭއެމްގެ އާ އިމާރާތާއި ޓާފް ދަނޑުގެ މަސައްކަތް މިއަދު އިފްތިތާހުކޮށްފި އެވެ.\nފީފާގެ ރައީސް ޖިއާނީ އިންފަންޓީނޯގެ މޭސްތެރިކަމުގައި ފަށާފައިވާ ފީފާ ފޯވާޑް ޕްރޮގްރާމްގެ ތެރެއިން އަޅާ ތިން ފަންގިފިލާގެ އިމާރާތުގައި އެފްއޭއެމްގެ އޮފީހާއި ރިހެބިލިޓޭޝަން ސެންޓަރަކާއި ޖިމާއި ކެފޭ އަކާއި ސްޕޯޓްސް ފިހާރައެއްގެ އިތުރުން ދެ ޗޭންޖިން ރޫމުގެ އިތުރުން ރެފްރީންގެ ރޫމެއް ހިމެނެ އެވެ. މީގެ ކުރިން ފީފާ ގޯލް ޕްރޮގްރާމްގެ ދަށުން އެތަނުގައި ޓާފް ދަނޑެއް އަޅަން ހަމަޖެހުނެވެ. އެކަމަކު އެ މަސައްކަތް ހުއްޓުނީ އެވެ. އެކަމަކު ފީފާގެ އެހީގައި މި ފަހަރު އަޅާ އާ އިމާރާތާ އެކު ޓާފް ދަނޑެއް ވެސް އަޅަން ވަނީ ނިންމައިފަ އެވެ.\nއެފްއޭއެމްގެ އާ އިމާރާތުގެ ބިންގާ އެޅުމަށް މިއަދު ބޭއްވި ރަސްމިއްޔާތުގައި މިނިސްޓަރު މަހުލޫފްގެ އިތުރުން އެފްއޭއެމްގެ ރައީސް ބައްސާމް އަދީލް ޖަލީލް އަދި މޯލްޑިވްސް ސްޕޯޓްސް ކޯޕަރޭޝަނުގެ މެނޭޖިން ޑިރެކްޓަރު މައުރޫފް އަހުމަދު (މާއްޓޭ) ބައިވެރިވެވަޑައިގެންނެވި އެވެ.\nމިއަދުގެ ރަސްމިއްޔާތުގައި ވާހަކަ ދައްކަވަމުން ބައްސާމް ވިދާޅުވީ އެފްއޭއެމުން މިހާރު ބޭނުންކުރަމުން އަންނަ 2005 ވަނަ އަހަރު ހެދި އެފްއޭއެމް ހައުސް އަކީ މި ވަގުތު އެފްއޭއެމުން ފުޓްބޯޅައިގައި ކުރާ ހުރިހާ މަސައްކަތްތަކެއް ކުރެވޭނެ ތަނެއް ނޫން ކަމަށާއި އާ އިމާރާތެއްގެ މުހިއްމުކަން ވަރަށް ބޮޑު ކަމަށެވެ.\nއޭނާ ވިދާޅުވީ ރަނގަޅު ރިހެބިލިޓޭޝަން ސެންޓަރެއް ނެތުމުން ކުޅުންތެރިންނަށް އޭގެ ގެއްލުން ކުރިމަތިވާ ކަމަށާއި އާ އިމާރާތާ އެކު ފީފާ ފެންވަރުގެ ރިހެބް ސެންޓަރެއް އެޅިގެން ދިއުމަކީ ލިބޭނެ ލުޔެއް ކަމަށެވެ.\n"އާ އޮފީސް އިމާރާތުގެ ތެރޭގައި ރަނގަޅު ނިއުޓްރިޝަން ފުޑް ލިބޭނެ ކެފެޓޭރިއާއެއް ހުންނާނެ. މިއީ ޒުވާން ކުޅުންތެރިން އައިސް އެކި އިރުގައި ކެއުމުގެ ކަންތައްތައް ހަމަޖެހިގެންދާނެ ކަމެއް. ގައުމީ ޓީމުތަކަށް އަންނަ ބިދޭސީ ކޯޗުން ބަހައްޓަން އެޕާޓްމަންޓްތަކާއި އެފްއޭއެމްގެ ބައެއް އެހެން އޮފީސްތައް ވެސް ބަދަލުވެގެންދާނެ. އެއާ އެކު ފުޓްބޯޅައިގެ ހިދުމަތްތައް އިތުރަށް ފުޅާވެގެންދާނެ،" ބައްސާމް ވިދާޅުވި އެވެ.\nބައްސާމް ވިދާޅުވީ ފުރަތަމަ ޑިވިޝަނުގެ ޓީމުތަކުން ތަމްރީންތައް ހަދަމުންދަނީ ޓާފް ދަނޑެއްގެ އެއް ފަޅީގައި ކަމަށާއި އޭގެ ސަބަބުން ކުޅުންތެރިންނާއި ކޯޗުންނަށް ވެސް ގިނަ ގޮންޖެހުން ކުރިމަތިވާ ކަމަށެވެ. އަދި މިކަމަށް ހައްލެއް ގެންނަން ދަނޑުތައް އިތުރުކުރަންޖެހޭ ކަމަށާއި އެހެންކަމުން އާ އިމާރާތާ އެކު އަޅާ ޓާފް ދަނޑާ އެކު ކޮންމެވެސް ވަރެއްގެ ހައްލެއް ލިބޭނެ ކަމަށް ވިދާޅުވި އެވެ.\n"މިއީ (މިހާރު އޮތީ) އެންމެ ރަނގަޅަށް ފަރިތަކުރެވޭނެ ފެސިލިޓީސް އެއް ނޫން. މިއާ އިމާރާތާ އެކީ ބޮޑު ޓާފް ދަނޑެއް އެޅޭނެ. މީގެ ބޭނުމަކީ ޒުވާން ޓީމުތައް ޑިވެލޮޕްކުރުމާ (ފުރަތަމަ ޑިވިޝަނުގެ) ކްލަބްތައް ފަރިތަކުރުމަށް. މި ދަނޑު އަޅުގަނޑުމެން ބޭނުންކުރާނީ ދެ ވަނަ ޑިވިޝަނާއި ތިން ވަނަ ޑިވިޝަންގެ މެޗުތަކަށް ވެސް،" ބައްސާމް ވިދާޅުވި އެވެ.\nޓާފް ދަނޑުގެ މަސައްކަތް ހަވާލުކުރީ ޓިބަރޯ ޕްރައިވެޓް ލިމިޓެޑާ އެވެ. އެފްއޭއެމްގެ އާ އިމާރާތް ނިމޭއިރު ސަޕޯޓަރުންނަށް މެޗު ބަލަން ތިބެވޭނެ ގޮތަށް ސްޓޭންޑެއް ބެހެއްޓުމަށް ވެސް ވަނީ ހަމަޖެހިފަ އެވެ. ބައްސާމް ވަނީ މި މަސައްކަތް ފައްޓަވަން ސްޕޯޓްސް މިނިސްޓަރު މަހުލޫފާއި މާލޭ ސިޓީ ކައުންސިލުން ވެދެއްވި އެހީތެރިކަމަށް ޝުކުރު އަދާކޮށްފަ އެވެ.\nމިނިސްޓަރު މަހުލޫފް ވިދާޅުވީ މި ޕްރޮޖެކްޓް ފެށިގެންދިއުމަކީ ފުޓްބޯޅަ ތެރޭގައި އުޅޭ އެންމެންނަށް ވެސް ވަރަށް މުހިއްމު ކަމެއް ކަމަށެވެ. އަދި އެކި ފަރާތްތަކުން އެފްއޭއެމާއި ސްޕޯޓްސް މިނިސްޓްރީ އަށް ފާޑުކިޔަމުން އަންނަކަމަށާއި އޭގެން ކަންތައްތައް ފާހަގަވާ ކަމަށް ވިދާޅުވި އެވެ.\n"ހާފް ދަނޑުގައި ކްލަބްތަކުން ޕްރެކްޓިސްކުރާތާ ވީ ދުވަހެއް ނޭނގެ. އެހެންވީމަ އެތައް ކަމެއް މީގެން ހަމަޖެހިގެން އެބަދޭ. ފާޑުކިޔުން އަމާޒުވަމުން އަންނައިރު އޭގެ ހަަމަ ވަރަށް ރަނގަޅު ކަންތަައްތަކާ ރަނގަޅުކުރަން ހުރި ކަންތައް އެބަފެނޭ،" މަހުލޫފް ވިދާޅުވި އެވެ.\nGaumee footboalha academy ge bingaa alhaifi\nމިދިޔަ އަހަރު ޖުލައި މަހު ފަސް ވަނަ ދުވަހު ގައުމީ ފުޓްބޯޅަ އެކެޑަމީގެ ބިންގާ އެޅި ނަމަވެސް މިހާތަނަށް އެ މަސައްކަތް ނިމިފައިނުވޭ.\nސަރުކާރުގެ ވައުދުތަކުގެ ތެރެއިން ރާއްޖޭގައި މި ފަސް އަހަރުތެރޭ 100 ދަނޑު އެޅުމުގެ މަސައްކަތް ކުރެވޭނެ ކަމަށާއި އޭގެ ތެރެއިން 30 ދަނޑުގެ އަމަލީ މަސައްކަތް މި އަހަރު ފަށާނެ ކަމަށް މިނިސްޓަރު ވިދާޅުވި އެވެ.\nދާދި ފަހުން މިނިސްޓަރު މަހުލޫފް ވަނީ ހެންވޭރު ދަނޑުގައި ޓާފް އެޅުމުގެ ވިސްނުން ހުރި ކަމަށް ވިދާޅުވެފަ އެވެ. އެކަމަކު އެކި ފަރާތްތަކުގެ ލަފާގެ މަތިން އެ މަސައްކަތް މަޑުޖައްސާލާފައިވާ ކަމަށް ވިދާޅުވި އެވެ. އެއީ ހެންވޭރު ދަނޑަކީ ގަލޮޅު ދަނޑު ނަގާފައި މާލޭގައި ދެން ނެޗުރަލް ގްރާސް އޮތް ހަމައެކަނި ދަނޑުކަމަށްވާއިރު ވިސްނަންޖެހޭ ކަންތައްތަކެއް ހުރުމުން ކަމަށް ވިދާޅުވި އެވެ.\nމިދިޔަ އަހަރު ޖުލައި މަސް ތެރޭ އެފްއޭއެމުން ވަނީ ކުރީގެ ސަރުކާރުގެ އެހީގައި ހުޅުމާލޭގައި ތިން މަސް ތެރޭ ގައުމީ ފުޓްބޯޅަ އެކެޑަމީއެއް އަޅާނެ ކަމަށް ވިދާޅުވެފަ އެވެ. އަދި ޖުލައި މަހު އޭރުގެ ސްޕޯޓްސް މިނިސްޓަރު އިރުތިޝާމް އާދަމް ވަނީ ގައުމީ ފުޓްބޯޅަ އެކެޑަމީގެ ބިންގާ އަޅުއްވައިދެއްވައިފަ އެވެ. އޭގެ ފަހުން އެ މަސައްކަތް އެކި ފަހަރު މަތިން މަޑުޖެހި މިހާތަނަށް އޮތީ މަސައްކަތް ނުނިމި އެވެ. އެ އެކެޑަމީގެ ފުރަތަމަ ފޭހުގައި ހިމެނެނީ އޮފީހަކާއި އެކޮމަޑޭޝަން ބްލޮކެއްގެ އިތުރުން ބޮޑު ޓާފް ދަނޑަކާއި ޖިމެއްގެ އިތުރުން ނަމާދުކުރާ ތަނެކެވެ. ދެ ވަނަ ފޭހުގެ މަސައްކަތް ފަހުން ކުރިއަށްގެންދަން ހަމަޖެހިފައިވާއިރު، އިތުރުވާނީ ދަނޑުތަކެއްކަމަށް އޭރު އެފްއޭއެމުން ބުންޏެވެ.\nއިތުރު ލިޔުންތައް އެފްއޭއެމް ސްޕޯޓްސް މިނިސްޓްރީ


SunOnline: Mi aharuge "Ifthaaru menu" thah ves thayyaaru vejje\nމި އަހަރުގެ "އިފްތާރް މެނޫ"ތައް ވެސް ތައްޔާރުވެއްޖެ\nއައިޝަތު ފަރީޙާ 16 May 2018, 11:10\nހޮޓަލް ޖެން ---\nރަމަޟާން މަސް އައިސް ބައްދަލުކޮށްފި އެވެ. ދިވެހިންގެ ދިރިއުޅުން ޒަމާނުއްސުރެ އޮތްގޮތުން ރަމަޟާން މަހަކީ އަޅުކަމާ އެއްވަރަށް ކެއުން ވެސް ގިނަ މަހެކެވެ. ހާއްސަކޮށް ރޯދަ ވީއްލާ ވަގުތަކީ ސުފުރާތައް ފަޅުފިލާ ވަގުތެކެވެ.\nގޭގެ ސުފުރާގެ އިތުރުން ނަން މަޝްހޫރު ބޮޑެތި ރެސްޓޯރެންޓުތަކަށް ވެސް ރޯދަ ވީއްލާ ވަގުތަކީ ނިކަން ބާރުބޮޑު ވަގުތެކެވެ. ރޯދަ ވީއްލުން ޒަމާނީވެ އިފްތާރަށް ބަދަލުވި ނަމަވެސް ދިވެހިން ރޯދަ ވީއްލުމަށް ކެފޭ ރެސްޓޯރެންޓްތަކަށް ދިއުމަށް ކުރާ ހަރަދު ދަނީ ދުވަހެއް ދުވަހަކަށް އިތުރުވަމުންނެވެ.\nމި އަހަރު ވެސް ކެފޭ ރެސްޓޯރެންޓުތައް ވަނީ ރޯދަމަހަށް ވަރަށް ބޮޑަށް ތައްޔާރުވެފަ އެވެ. ރޯދަ ވީއްލާ ވަގުތަށް ދިވެހިންނަށް ކަމުދާނެ ތަފާތު ރަހަތައް މިހަފަރު ވެސް ލިބޭނެ އެވެ. މީގެ ތެރެއިން ބައެއް ރެސްޓޯރެންޓްތަކުގެ މެނޫ އަށް ކުޑަކޮށް ބަލާލާނަމެވެ.\nހޮޓެލް ޖެން: ޖެންގެ އިފްތާރު ހަމަޖހިފައި އޮންނާނީ ލައިމް ރެސްޓޯރެންޓުގަ އެވެ. ރަހަމީރު އިންޓަނޭޝަނަލް ޑިޝްތައް، ހާޢްސަކޮށް މެދުއިރުމަތީގެ ރަހަތައް މިފަހަރު ޖެންއިން ލިބޭނެ އެވެ. ޖެންގެ މެނޫތަކަށް މިފަހަރު ނަން ދީފައި ވަނީ ވެސް އެކިވައްތަރުގެ ކަދުރުގެެ ނަމުންނެވެ.\nޖެންގެ ރޯދަވީއްލުމުގެ އަގަށް ބަލާއިރު ބޮޑު މީހަކަށް 540 ރުފިޔާގެ އިތުރަށް ޓެކްސް އަދި ހަ އަހަރާއި 11 އަހަރާ ދެމެދުގެ ކުދިންނަށް 270 ރުފިޔާގެ އިތުރަށް ޓެކްސް ޗާޖުކުރާ އިރު ހަ އަހަރުންގެ ދަށުގެ ކުއްޖެއް ނަމަ އެއްވެސް އަގެއް ނުނަގަ އެވެ.\nޖެންއިން ރޯދަ ވީއްލާ މީހުންނަށް ތަފާތު ޑިސްކައުންޓްތަކާއި ހާއްސަ އިނާމުތަކެއް ވެސް ވަނީ ކަނޑައަޅައިފަ އެވެ. އެގޮތުން ބަލާއިރު ގޯލްޑަން ސާކަލް މެންބަރުންނަށް 10 ޕަސެންޓް ޑިސްކައުންޓް ލިބޭނެ އެވެ.\n"އިފްތާރް އެޓް ޖެން"ގެ ނަމުގައި ޖެންގެ ރޯދަވީއްލުން ކުރިއަށް ގެންދާއިރު ރޯދަ ވީއްލަންދާ ކޮންމެ ފަރާތަކަށް ހާއްސަ ކޫޕަނެއް ލިބޭނެ އެވެ. އެގޮތުން ރަމަޟާން މަސް ނިމުމަށް ފަހު ނަގާ ގުރުއަތުން ހޮވޭ ހަ ފަރާތަކަށް ހާއްސަ އިނާމުތަކް ވަނީ ކަނޑައަޅައިފަ އެވެ.\nސްކޫޓް އެއާލައިން އާ ގުޅިގެން ކުރިއަށް ގެންދާ ޕްރޮމޯޝަނުގެ އެއްވަނަ އިނާމަކީ ސިންގަޕޫރު ދެކޮޅު ޓިކެޓާ އެކު ސިންގަޕޫރުގައި ހުންނަ ހޮޓެލް ޖެންގެ ހޮޓަލުގައި ދެ މީހަކަށް ތިން ދުވަހުގެ ހުރުން ބްރޭކްފާސްޓް އާއެކު އެވެ. ދެވަނަ އިނާމަކީ މެލޭޝިއާ ދެކޮޅު ޓިކެޓާއެކު އެގައުމުގައި ހުންނަ ހޮޓެލް ޖެން ރެސްޓޯރެންޓުގައި ދެމީހެއްގެ ހުރުން (ބްރޭކްފާސްޓް އާއެއެކު) އެވެ. ތިންވަނަ އަށް ހޮވޭ ފަރާތަކަށް ލިބޭނީ ފިލިޕީންސް ދެކޮޅު ޓިކެޓު ދެމީހަކަށް އަދި މެނީލާގައި ހުންނަ ޖެންގެ ހޮޓެލްގައި ދެ މީހަކަށް ތިން ދުވަހުގެ ހުރުން، ބްރޭކް ފާސްޓާއެކު އެވެ.\nހަތަރު ވަނައަށް ހޮވޭ ފަރާތަކަށް މެލޭޝިއާގެ ދެކޮޅު ޓިކެޓާ އެކު ކުއާލަލަންޕޫރުގައި ހުންނަ ޓްރޭޑާސް ހޮޓެލްގައި ދެމީހެއްގެ ހުރުން ތިންދުވަހަށް ބްރޭކް ފާސްޓާ އެކު ލިބޭނެ އެވެ. ފަސްވަނައަށް ހޮވޭ ފަރާތަކަށް ލިބެނީ ހޮންކޮންގްގެ ދެކޮޅު ޓިކެޓާ އެކު އެގައުމުގައި ހޮޓެލް ޖެންގައި ދެމީހެއްގެ ހުރުން، ތިން ދުވަހަށް ބްރޭކްފާސްޓާ ޢެކު އެވެ. ފަސް ވަނައަށް ލިބެނީ ޗަައިނާ ދެކޮޅު ޓިކެޓް، ސޯންޔަންގައި ހުންނަ ހޮޓެލް ޖެންގައި ދެމީހެއްގެ ހުރުން ތިން ދުވަހަށެވެ.\nމި ހަ ޑެސްޓިނޭޝަނަށް ދަތުރުކުރުމަށް ޓިކެޓް ހަމަޖައްސައިދޭނީ ސްކޫޓް އެއާ ލައިނުންނެވެ.\nހޮޓެލް ޖެންގެ އިފްތާރުގައި ކަސްޓަމަރުންނަށް ކަމުދާނެ ކޮލެޓީ ރަނގަޅު ކާނާ ހުންނާނެ ކަމުގެ ޔަގީންކަން އެ ހޮޓަލުންދެ އެވެ. ހޮޓެލް ޖެންގެ އިފްތާރުގެ ހާއްސަ އަނެއް ކަމަކީ އިފްތާރު ވައުޗަރެވެ. އެހެން މީހަކަށް ރޯދަވީއްލުމެއް ދެން ބޭނުން ނަމަ އަވަހަށް ޖެންގެ އިފްތާރު ވައުޗަރު ގަންނާށެވެ.\nދަ ކިޗަން: މިއީ މިހާރު މާލޭގައި އެންމެ ނަން ހިނގާ އެއް ރެސްޓޯރެންޓެވެ. ހިތިގަސްމަގުގައި ހުންނަ މި ފެމެލީ ރެސްޓޯރެންޓުގެ މިއީ ފުރަތަމަ ރޯދަމަހެވެ.\nދަ ކިޗަންގެ ތިން މެނޫއެއް އެބައޮތެވެ. މެނޫ އޭ އަދި ބީގެ އަގު އުޅެނީ 300 ރުފިޔާގަ އެވެ. މެނޫ ސީގެ އަގަކީ 359 ރުފިޔާ އެވެ. ކިޗަންގެ މެނޫގައި ވެސް ދިވެހިންނަށް ކަމުދާނެ ހެދިކާގެ ބާވާތްތަކާއި ރޮށި، ރިހަ، އިންޓަނޭޝަނަލް ކުޒީންގެ ބާވަތްތައް ވަނީ ހިމަނައިފަ އެވެ.\nޘޫމް: އަރަބިއަން ސްޓައިލްގެ މި ރެސްޓޯރެންޓުން ރޯދަ ވީއްލަން ވެސް އަބަރި ރަހަތައް ލިބޭނެ އެވެ. ޔަމަން، އިރާގް އަދި ސީރިއާގެ ރަހަތަކާ އެކު ޘޫމްގެ އިފްތާރު ޕެކޭޖުތައް އުޅެނީ 195 ރުފިޔާ އާއި 210 ރުފިޔާ އާ ދެމެދުގަ އެވެ.\nކޮންމެ ރޯދަމަހެއްގެ ރޯދަ ވީއްލާ ވަގުތަކީ ރެސްޓޯރެންޓުތަކަށް ބާރުބޮޑު ވަގުތެކެވެ. އަވަހަށް ކުރިއާލައި ރިޒަވޭޝަން ހެއްދުމުން ނޫނީ ގިނަ ފަހަރު ޖާގައެއް ނުލިބެ އެވެ. އެއް އިރަކު 200 އަށް 150 އަށް ލިބުނު ރޯދަވީއްލުންތައް އިފްތާރަށްވެެ، 500 އިން މައްޗަށް އެރި ނަމަވެސް ދިވެހިންނަށް ފަރުވާލެއްނެތެވެ.


Gulhifalhu Hikkumun Thimavehtah Gellun Vaathy Raees Nasheedhge Jamiyyain Kanboduvun Faalhukoffi - Vaguthu\nގުޅީފަޅުގައި ވިޔަފާރި ބަނދަރެއް ތަރައްގީކުރުމުގެ ގޮތުން އެ ފަޅު ހިއްކުމުގެ މަސައްކަތް ކުރިއަށް ގެންދިއުމުގެ ސަބަބުން އެތަނުގެ ވަށައިގެންވާ ފަރުތަކަށް ބޮޑެތި ގެއްލުން ވަމުންދާކަމަށް ބުނެ ކުރީގެ ރައީސް އަދި މަޖިލީހުގެ ރައީސް މުހައްމަދު ނަޝީދުގެ މޯލްޑިވްސް ކޮރަލް އިންސްޓިޓިއުޓްއިން ރައްޔިތުންގެ މަޖިލީހާއި ކަމާއި ގުޅޭ އެހެނިހެން އިދާރާތަކަށް ގޮވާލައިފިއެވެ.\nއެ ޖަމިއްޔާއިން ކުރި ޓްވީޓެއްގައި ވަނީ ރާއްޖޭގައި އެކަށީގެންވާ ވަރަށް ނުބަލާ މުރަކާއި ފަރުތަކަށް ގެއްލުން ދޭ ކަމަށް ބުނެފައެވެ. އަދި މުރަކަ ފަރުގެ ރައްކާތެރިކަން ކަށަވަރުކުރުމަށް ވެސް ގޮވާލާފައިވެއެވެ.\nމޯލްޑިވްސް ކޮރަލް އިންސްޓިޓިއުޓްއަކީ މޫސުމީ ބަދަލުތަކާއި އެކު، ދެމެހެއްޓެނެވި ތަރައްޤީގެ ކަންކަން ދުޅަހެޔޮ ގޮތުގައި ކުރާނެ ގޮތެއް ހޯދުމުގެ މަގުސަދުގައި ރައީސް ނަޝީދު އިސްވެ ހުންނަވައިގެން ފެއްޓެވި ޖަމިއްޔާއެކެވެ.\nCoastal developments in Maldives are too often done without the necessary mitigation measures needed to protect surrounding corals & marine life\nThe last decades have already seen massive destruction to our reefs from such developments while regulation is not enforced\nކޮރަލް އިންސްޓްރިޓިއުޓޫން ބުނީ ގުޅީފަޅުގެ މަޝްރޫއުގެ ސަބަބުން އާއްމުކޮށް ޑައިވިން އަށް ގޮސް އުޅެ 30 ތަނަކަށްވެސް ގެއްލުންވަމުންދާކަމަށެވެ. އޭގެ ތެރޭގައި 1995 އިން ފެށިގެން ހިމާޔަތްކޮށްފައި އޮންނަ ހާންސް ހާސް ޑައިވް ޕޮއިންޓްވެސް ހިމެނޭ ކަމަށް އެ ޖަމިއްޔާއިން ފާހަަގަކުރެއެވެ.\nމީގެ އިތުރުން ގުޅޭ ފަޅަށް އަޅާ ވެލި ވިލިމާލެއާއި ހަމައަށް ދިއުމުގެ ސަބަބުން އެ ސަހައްދުގެ ކަނޑުގެ ސަރަހައްދު ކިލަނބުވެފައިވާ ވީޑިއޯތައް ވެސް ދަނީ ދައުރުވަމުންނެވެ. އެ ޖަމިއްޔާއިން ބުނީ މޫސުމަށް އަންނަ ބަދަލުގެ ސަބަބުން ގުޅޭ ފަޅަށް އަޅާ ވެލި ބޭރުވިޔަ ނުދިނުމަށް އަޅާ ސިލްޓް ސްކްރީން މަސައްކަތް ނުކުރާ ކަމަށެވެ. އެކަމުގެ ސަބަބުން ވިލިމާލޭގެ ފަރަށް ވެސް ގެއްލުން ވާކަމަށް އެ ޖަމިއްޔާއިން ވަނީ ބުނެފައެވެ.\nއަދި އެ ކަން ކުރިއަށް ގެންދަނީ މުރަކަ ހުދުވަމުންދާ އިރު ކަމަށް ވުމާއި އެކު، އެ ކަމުގެ ސަބަބުން މުރަކަތަކަށް އިތުރު ގެއްލުންތައް ވާނެތީ އެކަމުގެ ކަންބޮޑުވުން އެ ޖަމިއްޔާއިން ވަނީ ފާޅުކޮށްފައެވެ.\nތިކަހަލަ ވާހަކައެއް އަޑުއިވުނު.. ކިހިނެއްތޯ ހުޅުމާލެ އާއި މާލެ އާ ދެމެދު ބުރިޖުއެޅޭނީ..\nކޮންކަހަލަ ޓެކްނޮލޮޖީއެއް ތޯ އާއި އެއީ ނުވާނެ ކަމެއްކަމަށް ތިކަލޭގެ ބުނި..\nތީ ފަނާކުރަނިވި ވިސްނުން ހުންނަ މީހެއްކަމަށް ބޮޑަށް ޤަބޫލުކުރެވެނީ.. އެއީ ތަޅާނެ ކުދިންކޮޅެއް ހޯދަން ވެސް ބުނި ފަރާތްކަމަށް މީހުން ކިޔާއުޅެނީ..\nބަޔަކު ކަމެއް ކޮށްފާނެތީ އެކަމަށް ހުރަސްއެޅުން ނޫނީ ނުކުރެވޭނެ ކަމަށް ބުނުން ފިޔަވައި އިތުރު ކަމެއް ނުކުރެވޭނެ..\nމެއި 29, 2020 18:18\nބަލަތިޔަފަޅު ހިއްކަންފެށީ އަންނި މައުމޫނު ހުޅުމާލެ ހިއްކާފައިވާތީ ފޭސް2ނުހިއްކާ ރައްޔިތުންނަށް އެވަ ގުތު ލާބަނެތް ތިޔަފަޅުހިއްކީ ދެން އެއްޗެެއް ކިޔާނެކަމެއްނެތް\nމެއި 29, 2020 18:41\nއެންމެ ފުރަތަމަ ފުޅާ މިނުގަ 1000ފޫޓު ހަމަނުވާ\nއެތަން ހިއް ކީ ެެެެެެެެެެެެެެެެެެެެެެެެެެެެެެެެެެެެެެެެެެެެެެެެ ެެެެެެެެެެެެެެެެެެެެެެެެެެެެެެެެެެެެެެެެެެ\nއައްނި ެ އެއްފަރާތުން ޖަހާ ރާޅު އަނެތް ފަރާތުން ފާބައިގެންދާ ވަރު ހަނި\nއޭރު ފަރެއްވެސް ހަލާ ކުނުވެ\nމެއި 29, 2020 20:31\nކެއުމަކީވެސް ތިމާވެއްޓައް ގެއްލުންވޭ ކަނޑައްނަޖިސްބޭރުވާތީ ވީމާ ކެއުންވެސް ހުއްޓާލަންފެނޭ!\nމެއި 29, 2020 20:35\nތިޔައީ ކެނަރީގޭ ނަޝީދު ވެރިކަމުގާހިއްކިތަނެއް. ދެން ބުނޭ ގުޅީފަޅު ހިއްކީ ތިމަންނަ ބޮލުގާ ބަޑިޖައްސާފަ ބަހައްޓާފައޭ.\nމެއި 29, 2020 21:42\nގުޅިފަޅު ހިއްކަން ފެށީ ކާކު މިކަލޭގެ ނޫންތަ؟\nމެއި 29, 2020 23:18\nމާލޭގެ އިމާރާތްތައްކުރަން ބޮޑެތި ހޮޅިތަކުން ކިސަޑު މާލޭގެ ފަޅަށް 24 ގަޑިއިރު ބޭރުކުރަމުންދާއިރު މުޅި ފަޅުގެ ކުލަ ތަގައްޔަރުވެ، ފަޅުގެ، ފަރުގެ ދިރުން ނެތިނުދޭބާ؟ ތިޔަނުނާ ބަޔަކަށް މިކަމެއް ނުފެނޭބާ؟ ބޭނުންވީމަ ބޭނުން ބަހަނާއެއް ދައްކައިގެން ބޭނުން ފަތުވާއެއް ނެރެންވީމަ ނެރެންވީ.\nމެއި 29, 2020 23:20\nތިޔަ ޝައިތާނު ތީ ހަމައެއްޗެއްނޫން. ތީ މި ދިވެހިރާއްޖޭގެ ހަލާކު.\nޖުލައި 10, 2020 15:07\nޖަމީއްޔާ އޭކިޔައިގެން އެކަން މިސަރުކާރުން ނުވާނެތީ ސްޓަންޓް ޖައްސަނީ


Mathy Thauleemaai Thamreenuthuge Furusathuthakah DHookuraa Loan Miaharu Haassa Jaaga eh, Haassa ehy ah beynunvaa Faraai thakah dheveyne: Higher Education - AO News\nމަތީ ތައުލީމަށް ދޫކުރާ ލޯނުން ހާއްސަ ޖާގައެއް ހާއްސައެހީއަށް ބޭނުންވާ ފަރާތްތަކަށް ދެނީ\nމަތީ ތައުލީމާއި ތަމްރީނުގެ ފުރުސަތުތަކަށް މި އަހަރު ދޫކުރާ ލޯނު ހާއްސައެހީއަށް ބޭނުންވާ ފަރާތްތަކަށް، ހާއްސަ ޖާގަ ދިނުމަށް ހަޔާއެޑިއުކޭޝަން މިނިސްޓްރީއިން ނިންމައިފި އެވެ.\nއެމިނިސްޓްރީން މިއަދު ކުރި ޓްވީޓެއްގައި ބުނެފައިވަނީ މަތީ ތައުލީމު ހާސިލްކުރާ ފަރާތްތަކަށް ހަޔާއެޑިއުކޭޝަނުން ދޫކުރާ ލޯން މިއަހަރު ހާއްސަކޮށް ޖާގަ ދޭނީ ނުކުޅެދުންތެރިކަން ހުންނަ ފަރާތްތަކަށް ކަމަށެވެ.\nމަތީ ތައުލީމާއި ތަމްރީނުގެ ފުރުސަތުތަކަށް މި އަހަރު ދޫކުރާ ލޯނުގެ އެހީގައި ނުކުޅެދުންތެރިކަން ހުންނަ ފަރާތްތަކަށް ހާއްސަކޮށް ޖާގަ ދިނުމަށް މި މިނިސްޓްރީއިންވަނީ ނިންމާފައެވެ.\n— Ministry of Higher Education (@MoHEmv) January 21, 2021\nއެހެންނަމަވެސް ދޭނީ ކިތައް ފުރުސަތުކަން އަންގާފައި ނުވެއެވެ. ވަރަށް އަވަހަށް ލޯނަށް ހުޅުވާލާނެ ކަމަށާއި، ލޯނަށް ހުޅުވާލުމުގެ ކުރިން އެ ތަފްސީލުތައް ހާމަކުރާނެ ކަމަށް މިނިސްޓްރީގެ އޮފިޝަލަކު މީޑިއާއަށް މައުލޫމާތުދީފައިވެއެވެ.\nހަޔާ އެޑިއުކޭޝަނުން ވަނީ އެ ކެޓެގަރީއިން ލޯނަށް ހުށަހަޅަން ޝައުގުވެރިވާ ފަރާތްތަކުން ޖެންޑާ މިނިސްޓްރީގެ ނުކުޅެދުންތެރިކަން ހުންނަ ފަރާތްތަކުގެ ދަފްތަރުގައި ރަޖިސްޓްރީވެފައިވާކަން ކަށަވަރުކުރުމަށް އަންގައިފަ އެވެ.\nވީމާ މި ކެޓެގަރީއިން ލޯނަށް ހުށަހަޅަން ޝައުގުވެރިވާ ފަރާތްތަކުން މިނިސްޓްރީ އޮފް ޖެންޑަރ، ފެމިލީ އެންޑް ސޯޝަލް ސަރވިސަސްގެ ނުކުޅެދުންތެރިކަން ހުންނަ ފަރާތްތަކުގެ ދަފްތަރުގައި ރަޖިސްޓްރީވެފައިވާކަން ކަށަވަރުކުރުމަށް ދަންނަވަމެވެ.\nހިލޭ ފުރަތަމަ ޑިގްރީއަށް ކިޔަވައިދޭން މިދިޔަ އަހަރު ފެށުނު ފަހުން، އޭގެ ދަށުން މިހާތަނަށް 7800 އަށް ވުރެ ގިނަ ދަރިވަރުންނަށް ހިލޭ ކިޔެވުމުގެ ފުރުސަތު މިވަނީ ލިބިފައެވެ. މި އަހަރުގެ ބަޖެޓުގައި މަތީ ތައުލީމުގެ އެކި ފުރުސަތުތައް ހޯދައި ދިނުމުގެ ގޮތުން ލޯނު ސްކީމާއި ސްކޮލަޝިޕް އަދި ހިލޭ ކިޔެވުމަށް 551 މިލިއަން ރުފިޔާ ވަނީ ކަނޑައަޅައިފަ އެވެ.